text:
旅行總要帶啲戰利品,證明自己去過呢個地方~~小編今日同大家Share來自英國出品嘅刮刮世界旅行地圖,去完一個地方就刮走仍,見證自己嘅旅行輝煌史!朋友生日諗唔到送咩?一於送佢!
故名思義,Scratch Map刮刮世界旅行地圖唔止係一幅地圖,而係一幅要刮走表面銅箔先顯示到地名,標示嘅地圖.
(刮開前)
(刮開後)
黑色同金色銅箔形成強烈反差,似有一種神祕力量驅使你走入未踏足過嘅世界.一旦揭開神祕面紗,唔同顏色嘅標示現於眼前,就好似冒險之後所得到嘅榮譽證明一樣!
Scratch Map刮刮世界旅行地圖嘅尺寸係62x6x6cm,重量只有0.3kg,小編覺得呢個大小用嚟掛牆就一流啦!
小編搵到Scratch Map刮刮世界旅行地圖喺「好日子」有售,售價係HKD$268.暫時嚟講,小編都未搵到有平過呢個價錢嘅正版.大家亦可以睇吓其他地方會唔會再平啲~搵到記得Share埋俾我哋知呀!無論係送禮定自用都一樣睇得又用得~快啲將佢送俾同你一齊去旅行嘅夥伴啦!
Scratch Map刮刮世界旅行地圖詳情
價錢:HKD$268
訂購:goodays.co
相關文章:
買傢俬必備!「HOMEY」助你挑選合適佈置
EDITED BY CLASSES


c: text/html

text:
今日天氣唔好, 我哋去咗奧海城同圓方行街, 但係結果多咗個景點, 就係西九海濱長廊啦! 話說呢日夜晚約咗公公婆婆一家在圓方食晚飯, 所以就沿住東涌線向九龍站出發
原本我哋都打定輸數會落雨, 所以先在奧海城落車, 食個下午茶同睇吓有咩行
之後我哋見到冇再落雨, 仲有少少太陽咁, 於是我哋就博吓, 去西九海濱長廊
離開咗奧運站, 搭多一個站到九龍
一出九龍站向左行去機鐵個邊, 你就會見到有間Baleno, 沿路跟住指示就行出機鐵站!
一出機鐵站見到架新的士, Hysan即刻想同佢影番張相!
過咗一條短短馬路後再向住天橋方向行(切記忍耐個盞勁耐都轉綠公仔的紅綠燈>.<), 行行吓我同呀仔介紹全港最高的建築物ICC! 佢見到最頂頂個幾層插咗入雲度覺得好新奇!
之後過馬路到西隧前巴士站就會見到天橋, 上到去就會見到西隧口, 好多車喺我哋腳下行過!
行到過對面之後, 就已經見到西九海濱長廊入口喇! 佢哋兩個見到大海同咁多船都興奮起來!
落咗橋之後在入口隔離, 有個租單車的地方SmartBike, 大人細路Size都有, 小童車$20/hr, 大人要買$50智能咭(有$40餘值), 好似八達通咁用, 因為今日落雨地濕, 所以我哋就冇踩啦!
沿路再行會見到個碼頭, 再轉彎就行入去海濱長廊, 佢哋見到水氹就好興奮, 即刻要過去踩
今日我早有預備, 帶哂水鞋同多套衫就係諗住俾佢哋嚟呢度玩個夠! Daddy開到聲, 佢哋攞正牌當然踩番夠本, 成身濕哂!
再轉個彎就見到好大既海景同草地, Hysan盡情又跑又跳! 平時喺屋企做唔到既動作通通做齊
Hysan準備要用佢最大力去踩呢個大水氹!
頭先一路都影唔哂既ICC, 呢個位終於可以連人帶埋揀嘢入哂鏡!
Hysan身後係一個好大既圓形單車場
估唔到呢度都有得打千秋! 哥哥仲未識自己越打越高!
當然唔少得呢個千秋迷芊芊都要玩埋一份啦!
行到嚟最出呢個位置喇, 可以坐喺海濱休息吓
當然要同景點影番張相!
呢度有多部汽水機俾人買飲品, 呢包375都係$6.5 (7-11賣緊$7.9 >.<)
兩兄妹係度拈花惹草!
最後我哋夠鐘要番去會合公公婆婆佢哋, 見到個地盤圍版又幾靚, 又影番幾張相先, 最後毋須沿路回頭走, 只要繼續往前走, 向西九大戲棚方向行, 便可回到圓方及ICC!
Photo by CANON 5D Mark III, Len | EF 35mm f/1.4L USM
呀劍評分: 8分

robotstxt: allowed

filter: keep


text:
幾年前,一個好友嘅老公透過FB message搵上我,話佢老婆今日放假,叫我搵佢老婆傾下,話佢老婆好需要我去同佢傾計咁話.佢搵得我當然知道係佢老婆嘅朋友當中,我會係最清楚佢老婆嘅一個.就係我好清楚佢,咁突然搵佢老婆傾,我唔會問到啲咩,同時我都知點樣可以令那個好友出嚟見我.所以一面約個好友出嚟,另一方面就係道迫問佢老公究竟咩事,連環迫問下知道佢從電話中搵到老婆同一個男同事嘅床照,我當下嘅反應係「好玩唔玩,玩床照咁on9呀!」
因為佢地都係賣電子產品公司做,所以好熟悉電話運作,好友已經delete晒啲WhatsApp,但佢老公真係好熟悉電話嘅運作,所以都可以搵得返出嚟.仲靜靜將佢老婆電話定位,知佢平時去開邊間酒店.我就回想,條八婆早前久唔久就留言俾我,話約咗朋友出去,唔想佢老公煩所以話約咗我.我哩啲義氣仔女,唔會多問,當日嘅FB都唔會出POST,費事佢老公睇得出我無同佢老婆一齊.原來我一直被利用,佢每次提出哩個要求都係去同條佬開房…………又再深問,原來那個男同事嘅女友都係同一間公司做,四人做同一間公司,乜搞啲咁高難度嘅嘢呀,係道食唔好係道痾呀少奶…………話說哩個好友白淨高挑都算靚,生咗都仲有少女味,有人追真係唔奇,佢老公無樣但勝在有品有內涵,記得佢老公其中一句:「佢搵個靚仔我都明點解丫,但對方仲樣衰過我嘅.」嗰刻深深知道偷食唔一定食好西…………
當日佢老公好焦躁,狂打電話俾我,傾幾句收咗線,隔無耐又打嚟,搞到我都開始亂.然後我忍唔住,要佢俾我冷靜下,想一下見面應該要點同佢老婆講,唔係無識過朋友收帽或派帽呀,係未試過有人咁求救,仲要件事係自己由細識大嘅好友呀!晚上見到朋友,我單刀直入咁話佢知我知道咩事,要佢將事情始末講出嚟,了解咗佢嘅心理,之後當然訓話一番,因為佢老公真係人品好又純情,世間真係難搵,哩點佢自己都知.而且最重點係,點都好唔好影床照,就算自己老公都咁話,科技嘅嘢點信得過?而且仲要同奸夫影,人心嘅嘢做得奸夫點都要留返條線保護自己丫!
之後嘅日子,佢老公訊息及電話嘅安慰都唔夠,要我出嚟見面傾.預感佢會情緒失控,所以約佢係海邊,如果係餐廳,佢爆喊俾人見到我點解釋呀?果然,佢真係爆喊………………佢嗰種傷心,佢嘅心理狀況,見到相中自己老婆同第二個男人甜蜜同床,哩個陰影好肯定佢一世都記住.當知道佢已經由心理影響生理,瞓唔好,食唔好,經常焦躁,我電話就經常出現佢嘅記錄.如果你知道佢朋友唔多,而且第一次係俾哩個老婆,你都會忍唔住由佢瘋狂發出焦躁訊息,俾多啲關心佢.就算嗰個係我由細識到大嘅好友,你見到一個男人被傷到不能好好過活,所以真係痛心咁勸佢老公帶住個小朋友離婚,有睇我以往《我是一個抑鬱症患者》系列嘅都知因為家庭背景,好深明顧住心靈比一個所謂完整嘅家重要.然後又搵咗啲相關機構「家庭綜合服務中心」,始終處理哩啲問題,一個有專業架構嘅社工會比我連婚都未結果嘅人知道點處理.
其實,我有同佢老公講過,如果你地最後係選擇返一齊,你地會好自然將所有罪名推俾我,然後重新再嚟過.我哩個預言真係成真,女嘅block9我,男嘅delete我.我唔知佢老公選擇唔分開嘅理由,可能係佢曾講過無可能會再搵到咁靚嘅老婆,定係想俾個小朋友有個完整嘅家,any肥有係其他途徑見到佢地一家去影樓影了一些愉快嘅家庭照,但無論佢地笑到幾開心,都好肯定那位老公永遠心中有條刺.今日,佢地見到哩單「安心」洗板,我只祈求朋友嘅老公唔好崩潰,如果你曾經同佢相處及傾談,你就知佢有幾脆弱.每每見到類似嘅新聞,都會想去慰問一下這個朋友嘅老公,但我知道佢會ignore我.但我真係好想講:「你點呀?有無多飲水?訓得好唔好?哩幾年你過成點?」
我本人道德包袱超重,極唔支持偷食哩個行為,甚至覺得要保留浸豬籠哩個刑罰.但係五光十色嘅慾望之都,好多面對慾望都獸性大發,一堆堆借口俾自己出軌.希望睇到哩篇文章嘅人,如果你已經派帽嘅,保護自己,都顧及下另一半心靈,玩還玩,要非常低調,非常小心,係一個無第三者嘅情況下你地先親蜜丫唔該.哩種心靈受傷,慘過俾刀插入心㗎!


text:
喂,「點」呀!套戲咁攪會嚇死人㗎真係!
(睇Zack Snyder部《不死喪軍》驚到縮咗 不過唔關劇情事)
Zack Snyder (Director)
Army Of The Death
呢鑊嘢正所謂要利申吓先,Netflix冇喺呢度賣廣告,亦一毫子都冇收平過我,兼且鄙人自從細時畀Romero 1978年套《生人勿近》嚇病過後,成世人未再驚過任何恐怖片.但就只係今次,睇Zack Snyder套死人巜Army Of The Dead》中咗佢計,嚇到標咗冷汗兼有幾分鐘成個人想死.誇張?冇囉!話說睇呢套嘢捱到中間時已經不斷郁身郁勢,腦入面一路諗緊啲揶揄佢嘅形容詞.點不知,當阿德國仔夾萬專家解緊鎖時,電視螢幕中間偏左突然間出現一個點⋯⋯我講緊嘅係一個白點,一個4K電視同電腦Mon用家都最驚見到嘅「亮點」,亦即係屎忽鬼口中嘅死點(Dead Pixel)!天呀!我部OLED啱啱完咗保用就搞到又要嘥錢換機?唔好咁啦!老實講,喺幾個唔同場口睇見畫面有死點時,個心一路憂住憂住壞機,真係有少少冇心機睇落去,好很驚㗎真係!大嗱嗱七億港紙「筆直」,冇貴星擺明有錢畀劇組認真去玩製作,點會咁㗎?雖然有科技友分析話阿大導堅持用Canon 50mm f/0.95舊鏡頭,導致器材軟硬件匹配Auto Processing Setting出問題.但咁大扻作品連呢啲低級錯誤都冇喺做後期時執好,Netflix又照出街,堅係講唔過去囉!咪怪我小心眼,今部戲玩到喪屍都有高低階級分,有份編劇嘅阿Zack又做導演兼做埋Cinematographer ,對用乜嘢鏡頭都咁執着.會唔會其實出現咗皇帝的新衣古仔呢又?畀着你喺現場打緊佢工,明係見到有鑊,你夠膽出聲話佢唔衰攞嚟衰嗎?仲有,段估唔會又鋪路搞導演版吓話?!
嗱嗱嗱,唔係淨係我詐型㗎!好多鬼頭都畀佢嚇到下邊標咗兩滴.第一條片呢個標題話阿Zack部Cam壞咗,但由頭到尾乜都講唔到,淨係識得影住個電視螢幕上嘅死點,睇怕其實喊緊:
呢兜叫自己做Tech Nick嘅友介紹套戲都講到一舊雲咁,邊個主角做過啲乜全部印象派唔清唔楚.佢睇戲發現Dead Pixel時,明明自己用緊Projector,都話畀粒嘢搞到冇咗心機,嚇到即時軟咗喎⋯⋯對腳.
呢個德國佬受驚嚇嘅程度更深,嚇到話有白點之外仲有黑點.佢成條片一路Zoom落個死點度睇吓入面係咪收埋彩蛋.佢講乜?嘩,聽落好爛口喎好似,唔方便喺度講啦吓話?
MUTE電音門主「械鬥」DM音響工程師
Sunroof (Daniel Miller & Garett Jones)
Electronic Music Improvisations Vol. 1
DM同Yazoo嘅伯樂兼英國電音Label MUTE揸Fit人,揾埋合作四十幾年嘅Engineer,講到明唔作曲冇預備,搭好啲Modular Synthesizers就當場執生互片玩即興,擺到明係兩條有錢阿伯高手過招,喺音頻入面打撈到啲乜嘢出嚟佢哋自己都唔知道.
嗱,今匀唔一次過畀晒大碟8首音樂你聽,反而搵咗三個官方MV畀過你嘆.聽住啲咁嘅電子音樂,睇埋啲咁嘅Visual,唔High有鬼?之不過,下面呢三首歌啲歌名,你唔好問我點解!
1.1-7.5.19
1.2-30.5.19
1.3-30.5.19
英倫型格象人的Psychedelic 藍音
Matt Berry
The Blue Elephant
本身係演員/配音員/作家兼且音樂人嘅Matt Berry ,先後已經喺Acid Jazz Label推出6張大碟,估佢唔到口碑一直唔錯.深受六七十年代迷幻搖滾我影響嘅佢,喺今次呢張唱片入面講到明係要玩懷舊迷幻聲音,一手包辦晒幾乎所有樂器演奏,一心要用老餅電柴Effect同電子琴聲,帶大家番去舊時嗰度,隊兩杯大啤緬懷一下舊式酒廊酒吧射燈嘅迷濛紅藍色調.以下首純音樂火辣辣震騰騰嘅電結他,伴住中段放出嘅老餅「太空味」Phrasing Effect .真係N年冇聽過啲咁嘢,天口㷫啱聽呀喂!
Invisible :
呢首歌顧名思義係以藍調為基礎,樂器演奏同唱法雖然簡單,但非常好Feel:
Blues Inside Me (feat. Rosie McDermott)
只係開頭吟咗兩句,四分幾鐘幾近純音樂演奏嘅大碟主題曲《The Blue Elephant》,嗰種琴聲充斥住一大磅七十年代尾歌廳酒廊嘅煙味:
重温Mary Hopkin 短暫星途「那些日子」
Mary Hopkin
Live at the Royal Festival Hall 1972 (2021 Remastered)
呢場1972年嘅音樂會算係記錄咗一段已經褪色嘅感情.Mary當時已經嫁咗畀唱片監製Tony Visconti,現場順理成章由Tony領導Pop Arts Strong Quarter伴奏,但Mary退出歌壇後佢哋嘅婚姻亦只維持咗十年.音樂會現場錄音唱片其實喺2005年曾經出版過一次,之後阿仔Morgan Visconti覺得音響效果可以再執靚啲,所以出手修復並重新出唱片.為咗介紹呢個最新版本,佢啲仔女除咗積極參與製作,亦都搞咗個網上頻道,每月一次向大家講解呢個媽媽最滿意而包括首首金曲嘅美好回憶.節目禮拜日至正式播出,約定你大家一齊睇:
唔知由幾時開始,下邊呢首歌對香港人而言隱約包含咗另外一啲感覺同意思,大家慢用:
Streets of London:
音樂會上面,佢現場演繹咗Cat Steven 所寫嘅《Morning Has Broken》,出谷黃鶯般嘅歌喉,聽出耳油㗎真係:
當然唔少得呢首喺1968年由披頭Paul監製嘅成名作《Those We’re The Days》:


text:
(區區有步跑)單車屯馬線之跑步遊2
唔知有冇朋友仔跟住小編上次推介嘅單車屯馬線去跑下步呢?小編預備呢個系列嘅時候,真係覺得呢條路線其實都幾適合跑步,不過當然緊記要留喺行人路上面啦!事不宜遲,小編即刻介紹第2段 - 天水圍至新田段.
第二段:天水圍單車滙合中心-朗屏-元朗西鐵站-綿田河-大生圍濕地-青山公路潭尾段-文天祥公園-落馬洲公共交通轉車站(約15K)
(起點-天水圍單車滙合中心)
今次我哋響天水圍出發,起步點天水圍西鐵站有驚喜喎!原來E出口有一個自助加水站,各位跑步行山或者單車友可以輕輕鬆鬆帶個樽去到起點先裝水!
沿着E1出囗向前行幾步就到達天水圍單車滙合中心,入面有全日單車租借服務,仲可以選擇響沙田,大埔,或者大學站還車,如果選擇踩單車嘅朋友要留意啦!
沿滙合中心向東,沿朗天路方向一路跑,好快就到朗屏邨,再沿單車徑一路跑就會去到元朗西鐵站,不過由於呢頭嘅單車徑真係好四通八達,所以都幾容易蕩失路,有興趣跑嘅朋友記得睇住地圖跑就萬無一失啦.
(靚絶河景,生態亦多元化)
(新建成嘅單車路段)
前半段都係城市景,都算大塵冇乜特別,不過去到博愛醫院 開始就會見到濕地河景,事實上跑有門如果想跑下有名嘅南生圍,有興趣探索下南生圍嘅朋友可以選擇響博愛醫院旁小路入去,一直跑到尾仲可以搭埋有名嘅橫水渡 返元朗.不過其實呢段單車屯馬線去到壆圍南路 其實都會沿着錦田河 跑,風景一流之餘仲會睇到好多濕地生態,小編之前就親眼見到一群成隻腳咁長嘅鯰魚 游過,真係大開眼界!跑遠少少就會見到雞公嶺 嘅雄姿,啱晒大家打卡.
(文天祥公園)
沿住咁靚嘅河景一路跑大約三四公里之後就會返到青山公路潭尾段,又係一段大塵嘅路段,怕食塵嘅朋友可以帶返個口罩慢慢跑,再跑多3公里左右就會去到一個好特別嘅公園-文天祥公園.原來呢個公園係文天祥嘅後人籌款興建,去紀念呢位抵抗外族嘅英雄,對歷史有研究嘅朋友記得上去同個雕像打個卡呀!
影完相打完卡再繼續跑多一兩公里左右就會去到呢一段嘅終點-落馬洲公共轉車站.大家可以響洗手間玩件衫洗個面,跟住搭車返元朗或者上水粉嶺一帶.當然嫌短嘅朋友亦可以選擇繼續跑去上水或者粉嶺,路線小編會響下一集同大家分享!
溫馨提示:跑友們記得留返喺行人路上面,盡量唔好落單車徑,尤其假日,人車爭路好危險㗎.


text:
超多款式放題打邊爐 任食海鮮將軍澳初心
今日同M佬入去將軍澳探朋友同佢哋個BB,佢哋知我哋鍾意打邊爐,所以今晚晚餐就去佢哋大力推介位於將軍澳The Parkside新開嘅初心啦!佢嘅賣點係好多款式,海鮮除咗蟹之外,都係無限encore,夠晒新鮮,任飲任食,估唔到價錢都係街坊價.問番自己嘅初心,最重要就梗係好食先推介!但想食嘅記住提早book枱,因為口碑好,好多人排隊呀!
餐前小食
小食有木耳,炸魚腩,蝦多士同豆角,份量唔多,炸魚腩外脆內嫩,作為餐前小食好開胃.
尚盛剌身
食完餐前小食,店員就送上刺身船.雖然剌身唔係任食,但更豐富嘅海鮮後面等緊你呀!講番剌身,有三文魚腩,帆立貝,赤海蝦,八爪魚,估唔到連海膽都有!我哋就最鍾意三文魚腩,油脂豐富.不過留意番,每日嘅剌身供應可能會略有不同.
麻辣雞煲
雞肉入味,夠晒嫩滑,好香麻辣味.食雞煲當然唔可以錯過啲配菜,紫洋蔥好香,而且索晒啲雞汁,好惹味.
至hit火鍋
食完雞煲就到打邊爐喇,識我嘅都知,我最憎就係直接加雞湯落雞煲再打邊爐,但呢度當然唔係啦!佢會另上湯底,而湯底選擇足足有7款,分別係:蟲草花南瓜鍋,澳門豬骨鍋,蕃茄美人鍋,香茜皮蛋鍋,四川麻辣鍋,香濃沙嗲鍋等,我哋就叫咗花膠北菇菜膽雞湯,一打開個鍋蓋,陣陣嘅濃郁雞湯味真係非常吸引!湯入面仲有好多花膠,夠晒膠口,打邊爐前當然要飲番兩碗,食埋花膠,補充一吓骨膠原.
環球海鮮船
呢架海鮮船真係相當吸引,仲非常新鮮,有蜆,鮑魚,青口,膏蟹,龍躉片,海蝦.除咗膏蟹之外,全部都係任食,真係食多2 round已經夠回本!龍躉魚片厚切,食落無骨啖啖肉,厚實嘅口感,好彈牙;膏蟹爆多膏,真係好滿足;至於鮑魚同海蝦勁新鮮好彈牙;蜆雖然唔係大大隻,但勝在超甜!
極上肥牛
肥牛牛味香濃,唔算太肥,相對健康.
黑豚肉
豚肉油脂分佈平均,肥瘦適中,好有口感,豚肉味香濃.
野花盛放
除咗以上海鮮同肉類,仲有名為野花盛放嘅蔬菜籃,仲有多款火鍋配料都係任食,最驚你唔夠飽.
飲品
呢度仲有多款非酒精飲品同蕎麥茶,都係任飲㗎!
驚喜甜品
至於甜品方面,仲以為係紅豆沙同西米露啲中式嘢,估唔到係芝士蛋糕,夠晒滿足.
初心 First Heart
地址:將軍澳唐俊街18號The Parkside地下G09號舖
營業時間:星期一至日 07:30 – 15:30,17:30 – 23:45
電話:+852 2117 1884
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
大眾點評:A姐M佬
Trip Advisor:AandMDiary
Youtube:A姐M佬玩樂日記
報料或合作:keepintouch@aandmdiary.com


text:
最近劇荒細作睇起咗好多年前TVB好火嘅一部劇《無頭東宮》,多年后都覺得兩個女主演向海嵐同陳妙瑛演嘅超好啊!不過兩個主演,向海嵐而家雖然回歸娛樂圈,但系作品都冇幾多啦~而陳妙瑛就完全褪圈喇.今日小作就來八一八陳妙瑛啦!
陳妙瑛系1993年嘅時候參加香港小姐,就出道嘅,雖然冇進入前三甲,但系都獲得前五名同最靚相中人大獎.94年就簽約咗香港無線電視,做咗旗下嘅藝人.
雖然喺港姐嘅選拔中冇個好名次,但系陳妙瑛就發展得過前三甲都好.佢經典作品《花木蘭》,《金玉滿堂》,《洗冤錄》,《無頭東宮》等小作都好中意.當年喺娛樂圈嘅佢好快就憑住作品成為無線嘅當紅花旦.
不過,02年嘅《無頭東宮》卻是佢喺娛樂圈嘅最后一部作品,拍完呢部戲之后,佢就退出娛樂圈從商喇!佢成立健康國際有限公司,兼夾創建咗自己嘅牌子,后來生意越做地約好,09年仲開咗三家分店.儼然喺一個成功女演員轉變為一個成功嘅商人.
不過,唔理系陳妙瑛嘅演員之路定從商經歷,都唔系佢呢一生人最有故仔嘅,因為佢最有故仔嘅系佢愛情!
喺陳妙瑛入行之前,佢同當時香港嘅一個江湖大佬喺交往,呢個江湖大佬叫做陳耀興.
當年梅艷芳同黃朗維傾電影合作發生口角后,黃朗維打咗梅艷芳一巴掌,結果第二日黃朗維就畀人斬傷送往醫院,而后喺住院期間呢,畀人槍殺.要知道,喺嗰個年代,香港娛樂圈同江湖上嘅黑幫,但系有住千絲萬縷嘅關系.
當年呢件事,后來陳耀興畀指控,雖然后尾獲得保釋咗候審,但系冇幾耐之后陳耀興都遭到咗槍殺.陳妙瑛就系喺失去陳耀興嘅第二年參加咗選美比賽,兼夾進軍咗娛樂圈.
喺娛樂圈打拼幾年之后,陳妙瑛同“玩具大王”蔡志明傳出緋聞,當時蔡志明已經系有老婆嘅人,聽講陳妙瑛就系喺蔡志明嘅指點下投資兼夾大賺咗唔少.
后尾兩個人都一齊合資開補習社,兩個人嘅各種合作畀圈外人議論紛紛,不過好得意嘅系,蔡志明嘅太太竟然冇鬼殺咁嘈,兼夾喺自己新開嘅幼兒園開張嗰陣仲請埋陳妙瑛捧場.
跟住就系陳妙瑛離開娛樂圈專心做生意,呢之后陳妙瑛同蔡志明更加系唔怕輿論喇.陳妙瑛經常作為蔡志明嘅女伴同佢出席各種活動,兼夾仲同蔡志明嘅屋企人相處得唔錯,最重要嘅系蔡志明老婆并冇出嚟講過一句陳妙瑛嘅唔啱!
不過呢當中陳妙瑛同蔡志明究竟系咪有情,但點解蔡志明老婆粒聲唔出,小作都不得而知,都系人哋嘅家事啦~
陳妙瑛而家都冇復出娛樂圈嘅跡象,預都唔會復出,做過大佬嘅女人,混過娛樂圈,成為一個成功嘅孖展,陳妙瑛都算系人生贏家喇!你哋覺得系咪?
Like MisshkNews Facebook!不出门也能知天下事~


text:
2015年10月15日
三十歲前發達冇用
金融危機或者經濟衰退,其實都係先使未來錢嘅代價,你要預先享受本應唔屬於你嘅嘢,遲早有日要還.當成個社會集體要還,股票冧樓價冧失業率上升呢啲金融危機同經濟衰退嘅現象就湧晒出嚟.
你試諗吓,如果世界係冇借貸,你有幾多使幾多,仲點會有資產泡沫債務危機?大家都安分守己,不過代價就係經濟發展龜速,人類生活質素下降.
香港人最驚無份工
所以,經濟衰退金融危機就係你可以急速享受未來嘅成本.有本事享受未來嘅同時,避過找數成本,咁你咪叻仔囉.你正確思想係點樣逃避找數,唔係去逃避金融危機同經濟衰退,避無可避.
香港人最驚嘅唔係樓跌股票跌,最驚係冇咗份工.有份工,死慳死抵都會供層樓,股票輸咗就擺埋一邊冇眼睇.假如冇咗份工就世界末日,守都冇得守.只要失業率沒有如火箭飆升,樓同股票都會有班擁𧄌守住.
而家通行都請唔到人,唔夠人用,未來就算經濟衰退,生意唔好,未必等於搵唔到嘢做,大前提當然係你要將就一下.
經濟唔好,過去三五年一鑊,有番咁上下年紀嘅,隨時見過幾次,工都轉過幾份.大學畢業生更甚,無乜邊幾個可以一讀完書出嚟就搵到份dream job,大多數人成世都係做份唔想返工嘅工.有咁清楚嘅諗法,就唔使點怕第時環境唔好.
三十歲前發達其實係害咗你,四十歲先開始有錢剩,千祈唔好覺得比人慢,你要感恩呀.有錢過手留唔住,唔算係你嘅.
有錢喺手反而冇乜嘢想買,咁你就真係富有喇.我都話做金融呢行睇得最多嘅係人,有錢冇錢嘅人見得多,最開心嗰個絕對唔係最有錢嗰個.人係長途賽,死咗嗰日先埋單計數.中間有乜起伏,小意思啫.
source: http://goo.gl/8e7ieo


text:
1. 係咪科科都要抄筆記?
我個人絕對唔建議每科都抄筆記,因為你有嘅時間好有限,如果係用黎歸納課本內容嘅筆記,個人建議有雞精就用雞精,好似 Chemistry in 24 Hours呢D雞精書個人好推薦用,因為佢涵蓋左絕大部分要知道嘅內容,如果要再加提醒自己,只需要係旁邊加一D備註就可以,省翻D時間操多D paper攞經驗.
咁係咩情況下要抄筆記呢?我個人覺得最主要係係你特別想記低個人操卷時拎到嘅一D經驗/技巧/錯過嘅野嘅時候就可以 by topic用筆記記低,方便臨近考試嘅時候一次過睇翻;另外有D課本內容如果你覺得用圖表可以有助記憶,我亦會建議自行抄寫筆記,重新組織筆記內容.
2. 如何抄寫
a) Universal format:
無論係邊一科嘅筆記,我通常都會分大標題,小標題同埋主要內容.呢個分類最主要係幫自己係溫習嘅時候容易搵番每一課裡面嘅相關內容,同時亦都令筆記更有組織.而呢個分類我通常會用唔同嘅顏色黎區分,例如大標題用紅色,小標題用紫色,主要內容用藍色筆寫,咁樣望落份notes就一目了然.
b) Tables
對於內容格式化嘅課題,我通常會畫表格幫助記憶.例如BIO ch.19 (biodiversity)可能會逐個逐個同你講每種動物嘅特徵,但係你會發現佢介紹嘅內容都係可以分成幾類,例如皮膚表徵,棲息地,於是你就可以畫一個表格,紀錄D內容,方便有系統咁溫習.
3. 每科內容(參考)
中英文操作文通常我會記低一D常用嘅詞彙,然後再搵同義詞,擴闊詞彙,同時搵D更靚嘅字取替一D經常用嘅字,例如站立有時可以用佇立表示,不認識/熟悉有時可以用不諳取替.
(中文)另外一D可以描寫不同心情/景物嘅靚句我都會mark低,然後每次寫文寫到相關內容都會用翻果D字(最尾DSE都有用翻).同時都會準備幾個類型嘅故事,例如辯論比賽,舊區重建,融合教育等等,每次作記描舒都盡量用翻差唔多嘅鋪墊,自然減省好多作故仔嘅時間.而議論文我都係會搵一D百撘D嘅例子同名句,黎黎去去都係用番果D
而準備兩科語文科嘅卷三時都可以用筆記記低各種文體/語境常用字眼同百搭開頭及結尾.
通識科而言,我覺得可以自己跟題型mark翻低每個體型嘅注意點,同時記低某D關鍵字眼/議題嘅爆題方法,例如分析政策時可以考慮可行性/長遠可持續性/針對性/全面性等等,另外亦可以記低一D常見嘅推論方向,考試前快速複習,考試時自然更容易寫到靚嘅推論同埋避開大部分考生常犯嘅錯誤,保住D分.
Chem/Bio除左mark低/重新組織要溫嘅內容之外,我亦建議mark低操卷時遇到嘅陷阱同題目關鍵字眼/常見答法,例如genetics dominant/recessive要點deduce,Chem嘅某D reactions/chemicals嘅特徵暗示緊D咩比你聽(e.g. pungent gas evolved 可能imply 有chlorine gas/Sulphur dioxide gas)等等,總之你覺得考試答題時/睇題目時要留意嘅地方都可以寫低.
其實寫唔寫筆記純粹取決於個人需要,如果你覺得整完幫到你溫書,令整個溫習過程更完整同有效率先好寫,如果你覺得無必要嘅就省翻D時間做其他野,信自己就好.


text:
ByeBye ByeBye 肉神器 - 係一部「被」運動機?!
**因為示範想明顯D,所以一黎就校到12度(最大的15),大家開頭要由最低強度慢慢試上去!**
好多女士除左想嫁個好老公之外,都一個共同嘅夢想.
就係「唔洗運動又可以減肥!!」
太太成日同都想知有D 咩方法係可以唔洗運動,唔洗出汗都可以減肥?!最好坐係度睇著電視就會瘦就最好啦!
ByeBye ByeBye 肉神器,佢係用微電流刺激肌肉,令到肌肉收縮.依個技術叫EMS(Electrical Muscle Stimulation)所謂EMS,常用於物理治療,即是透過電流刺激神經,令到肌肉收縮,有類似運動而消耗卡路里的效果.
其實類似產品已經係市面上已經出左好幾年,賣到搵足球明星C朗做代言人,show 埋六嚿腹肌做廣告.我之前都問過太太,佢怕太勁所以唔敢試.但係依個減肥煲呔就唔同,佢係專為女士減肥而唔係男士健身而設計.
佢有15段強度可以調節,開頭用建議用最低強度試一試先,感覺會有D痺痺地,用左一兩分鐘之後就會開始習慣,可以自己調節強度(記得要因應自己體質調節!).我阿媽試過,話好似有D 按摩嘅感覺tim!
用左依個ByeBye ByeBye 肉神器,就可以安在家中,一路睇電視,一路「被」運動啦!


text:
「努力」
世界上邊度有嘢係不勞而獲?真係乜嘢都唔需要付出就可以有回報?有時有啲嘢你睇落好容易,但係到你自己做嘅時候其實真係一啲都唔容易.台上一分鐘,台下十年功,真係唔係講笑.好多人只係睇到別人嘅成功,但係就忽略咗佢哋曾經所付出過嘅努力.究竟佢失敗咗幾多次?究竟佢點樣先至成功?其實真係唔係英雄莫問出處,每個人背後都有一段嘅辛酸史.
「成功」
當然唔係每個人都會有人去主動咁噓寒問暖!有啲人默默耕耘,所付出嘅努力無人知,自己不斷做,不斷試,直至成功.當然年輕嘅時候真係可以不眠不休咁去為一件事不斷去嘗試,直到成功為止.但係人大咗,時間少咗,相對係更加困難.當然社會係殘酷,因為無人會關心你嘅失敗,所以往往只係關注別人嘅成功.其實如果有人肯分享自己嘅失敗係比起成功更加緊要!
「失敗」
當然忠言逆耳,無人係想聽反話.因為某程度上都會比較負面,有時甚至乎影響心理質素.所以人係想聽多啲讚美嘅說話,只不過亦都因為別人嘅虛偽,導致好多人自我感覺良好.有人同你講出問題係一種幸福,所以唔好將佢當成負能量,因為過咗一段時間,慢慢就會知道當初別人批評嘅嘢原來先至係最幫到你嘅聲音.當然長時間處於負能量嘅狀態未必係一件好事,所以自己嘅心理質素係好緊要,一個唔覺意就可以好嚴重.


text:
作者:西域以西
話說小弟有一日睇到個咁嘅樓盤廣告.嘩,東倫敦Zone3兩房單位£315,000咁筍?
事關今年二月嘅時候,小弟都曾經想買同一棟大廈嘅另一個差唔多大細嘅單位,仲傾好咗價錢,而當時嘅價錢係£485,000.但係搞咗一排,買家都係冇辦法出示到消防證明 (EWS1,係因應Grenfell Tower火災後新推嘅,主要係檢查大廈外牆cladding).最後銀行唔肯承做按揭,交易亦都告吹.
即係呢個單位標價足足比巿價平咗三成幾!於是我就撳咗入呢個廣告度睇,原來係以拍賣形式賣樓,出廣告嘅時候距離拍賣日唔夠三個星期,仲要話到明係cash buyer preferred.小弟推測有以下兩個可能性.
- 賣家好等錢洗或者要換樓,已經等唔切消防檢查證明,寧願用拍賣嘅形式放盤,賣到幾多得幾多.
- 賣家已經知道消防檢查未必過到,然後外牆物料要換,要全幢大廈嘅業主夾錢,可能好貴.於是就睇吓搵唔搵到唔使做按揭可以做full pay嘅買家頂手.
平就係平,但係有好大代價,事關喺英國如果係以拍賣形式買樓,所有嘅文件(可能有幾百頁)都可以向拍賣行索取.但係如果係full pay,就冇銀行幫你檢查細節,經紀又係傾向報喜不報憂,有問題都未必會查到出嚟.
所以我會建議,如果要喺英國買樓,都係要搵人睇過晒啲細節先好,尤其係要小心啲cash buyer only/preferred,否則上錯賊船,就好難甩手,真係喊都無謂啦!


text:
客戶評語canpoon
我見唔少新人都會搵男仔mc,但我自己本身係target女mc,總係有種感覺女mc親和力高啲.🙈我係搵緊mc嘅時候無意中發現咗Wini,覺得佢outlook幾好.同佢通過一次電話,從對答中都大約知道佢係一個幾大方得體嘅女仔,於是就搵佢做mc. Wini係事前都有問我哋愛情故事,其實我自己就覺得我嘅事好似好平淡冇咩特別地方,係佢慢慢引導我講多啲,令個speech可以豐富啲.😄佢寫好稿都會比我過目,例如佢一開始係叫我英文名,但係我班親戚叫慣我中文名,所以我都有叫佢該返中文名,可以親切少少,佢都好快手就按照我嘅要求修改.😉我個婚禮唔係好大排筵席,主要都係宴請親戚,本身都係想佢可以幫我hold下場面,唔會話真係超多嘢要預備同講.再加上我啲親戚全部都係一group group咁分,好少話兩三個兩三個咁影相,成個流程都好順暢.😌 雖然我聽唔到Wini講opening嘅時候係點,但係親戚朋友對佢印象好好,話佢把聲好甜美.🥰經驗搭救都幾重要,可能係我嘅親戚本身唔係好活躍,佢哋好少會話好大反應,所以我都知Wini係搞氣氛方面都落咗唔少功夫,盡咗力㗎啦~🤣本身我婚禮當日係話有兩個風球打到來,我都好擔憂,Wini佢就好positive反而係佢安慰返我轉頭,好彩最後兩個風唔知點解分開咗行,一切都順順利利.😇


text:
上一次小編去咗荃灣如心酒店Café Circles食buffet,老實講:真係麻麻.可一不可再.今日再同大家介紹埋自助餐第二位︰九龍海逸君綽酒店: The Promenade
The Promenade出曬名食物款式多!有小編至愛嘅生蠔,至重要甜品夠曬多選擇.一齊睇睇有啲乜正嘢食,令到佢成為《本地自助餐熱門榜》第二名.
生蠔夠曬肥⋯⋯超級新鮮.正呀!師傅開蠔殼好快!
長腳蟹好多肉,好甜
刺身有成8款.甜蝦好甜,值得推介 5粒*
自助沙津吧
Roasted Beef:(小編唔太好食呢啲,所以冇試到,但朋友話唔韌,食得過.)
現場即燒:章魚燒.
另外熱盤都至少起碼有十款.
去到小編至愛嘅甜品區,甜品簡直多不勝數,有:椰汁糕,麵包布甸,榴槤MousseCake,柑桔奶凍,芒果布甸,豆腐花,TIRAMISU,拿破崙,柚子白朱古力蛋糕等等 ,當然唔少得緊係有Movenpick雪糕同HaagenDazs雪條啦……
食到好飽呀,小編至欣賞佢哋嘅生蠔,夠曬肥同厚肉.值得一提係佢嘅甜品真係樣樣都咁好食,可能小編一向鐘意食甜嘢啦,絕對適合我encore,哈哈.ThePromenade 無論喺食物嘅質素,食物嘅選擇以及餐廳內嘅環境真係值得令到佢成為《本地自助餐熱門榜》第二名.
如果去klook訂位差唔多有8折優惠嫁 .


text:
「成長」
今日郭大少已經踏入八個月.過去八個月嘅變化真係唔少,因為而家開始食固體,識得向後爬同三百六十度自轉,見到手機好敏感知道係影緊佢,好鍾意照鏡,識得俾手叫你抱.當然佢亦有扭計嘅時候,而且眼瞓大過天,真係可以唔食嘢.最鐘意去街,就算幾眼瞓都唔願去瞓.不過有一樣嘢係由出世到而家都無變過就係佢係一個好開心嘅人仔,日日都會笑面迎人,就算再辛苦,有幾多嘅壓力,每當見到佢開心成長就已經足夠!
「好笑」
如果要數郭大少嘅好笑嘢真係有排數,因為佢真係太多嘢估佢唔到.有時同佢玩啲好低能嘅嘢就會哈哈大笑,而我覺得最窩心嘅係當佢要我抱佢瞓覺嘅時候,我知道佢需要我比佢嘅安全感.當然有好多嘢我無辦法去取代我老婆嘅地位,但係當佢係你懷抱然後無啦啦對你微笑,之後好安心咁瞓著咗.個一刻真係無價!有時就係嚟啲咁細微嘅關係令你將所有嘢拋諸腦後!
「時間」
依家諗返轉頭其實時間真係過得好快,每日我同老婆淨係照顧佢已經一頭煙.有時睇返佢啱啱出世嘅相真係好懷念佢細細隻嘅時侯.不過每日見到佢開開心心咁成長,真係好感激!有時真係唔明點解有啲父母可以捨得揼低自己嘅仔女俾其他人照顧,當然明白大家都係為生活,只不過我相信我嘅決擇係啱嘅.事關小朋友真係大得好快,唔經唔覺又一個月.
Also published on Medium.


text:
之前為大家介紹過名古屋嘅鰻魚飯三食,大家仲記得嗎?今次為大家介紹福岡嘅鰻魚飯~福岡嘅鰻魚飯無好似名古屋咁多花款,不過亦都非常優秀㗎!老字號「博多名代吉塚うなぎ屋」,喺TripAdvisor嘅福岡餐廳列表當中成萬間餐廳排全市第2位,水準毋庸置疑~佢嘅位置仲好方便,值得大家嚟試下~
博多名代吉塚うなぎ屋喺明治六年,亦即係1873年就開始營業,後來先至搬到中洲現址.佢哋無其他分店,就只有本店一間.不過無論你由博多或者天神過嚟都相當方便,運河城更加只係隔咗條河,最啱Shopping後嚟開餐!
吉塚鰻魚飯嘅舖頭自己包辦一幢大廈,地下只係入口,樓上先至係用餐嘅部份.二樓嘅大堂無獨立間隔,亦都唔係榻榻米地板.三樓就由幾個廳房組成,亦都因為用上榻榻米,所以需要除鞋,兩者各有好處.呢度嘅人潮可以話相當唔穩定,有時非繁忙時間都好多人排大隊,有時就繁忙時間都唔使等位,所以大家可能要比啲耐性,或者少許運氣~
除咗日文餐牌之外,另外亦有英文以及簡體中文嘅餐牌,唔使擔心睇唔明.而且每款飯嘅份量都有清楚標示,會知道每款飯跟幾多件鰻魚.至於揀邊款好就視乎你自己喜好啦~用秘製醬汁燒嘅鰻魚非常好食,表面有少少脆,而裡面就好滑,即係外脆內軟!跟餐仲會有鰻魚肝湯,極之清澈,而且唔會有腥味,相信平日唔多食內臟嘅朋友都會接受得到.
難得一場嚟到,當然要試下正宗嘅鰻魚飯啦!尤其係當今次推介嘅博多名代吉塚うなぎ屋喺一個咁方便嘅位置,更加無理由路過都唔試下㗎嘛~雖然鰻魚飯嘅價錢唔算親民,但偶然豪食一餐都無所謂啦!如果你有任何關於旅遊嘅問題,歡迎您Inbox我哋或者留言問㗎~
博多名代吉塚うなぎ屋官網:yoshizukaunagi.com
營業時間:11:00 至 21:00 (截單時間:20:30,逢星期三休息)
地址:福岡縣福岡市博多區中洲2丁目8番27号
交通:乘搭福岡地鐵空港線前往 中洲川端站 (K09),經5號出口步行約3至5分鐘即達.


text:
「數據」
衞生署公布佢哋嘅統計資料,顯示每一百個香港嘅成年人就有三個患有抑鬱症,而長者嘅比例更高達百分之十.最大問題嘅係過半數嘅患者係完全沒有接受過任何適當嘅治療.咁究竟乜嘢係抑鬱症?抑鬱同一般情緒低落其實有啲乜嘢分別?一般情緒低落每個人都會經歷過,但係當情緒低落影響到個人生活或者他人嘅話就係病.治療此病的方法一般有兩種,一是藥物治療,另一是行為治療.
「抑鬱」
每個人每日都會有唔同嘅壓力,係香港咁壓逼嘅社會,好多人不自覺就會患上抑鬱症.當然抑鬱症有唔同嘅程度,但係如果嚴重嘅話係會有自殺嘅傾向.好多時我哋係唔會明白患有抑鬱症嘅人,而同患者對話嘅時候亦都要小心,因為好多時都以為講啲可以幫到佢嘅說話,但係實質上毫無幫助至於,更加影響佢哋嘅情緒.而點樣可以康復,其實真係冇靈丹妙藥,最後都係要靠佢哋自己.
「治療」
精神科醫生嘅角色係負責處方藥物俾患者控制情緒,令患者消除傷害自己或者他人嘅傾向,回歸正常生活嘅軌道.但係點解會導致患者墮入抑鬱嘅狀態?嚟個唔係精神科醫生嘅職責範圍,而係臨床心理學家.當接受行為治療之前,患者首先要回復穩定嘅情緒才能配合心理學家嘅療程.任何一個患情緒病嘅人,只要肯去看醫生,其實已好了一半,因為他證明佢哋已經開始從黑洞入面行返走出嚟.
Also published on Medium.


text:
就快又 DSE 放榜,點解要向考評局買卷?DSE 買卷嘅 Deadline 係幾時?買咗卷可唔可以 Appeal?相信唔少 DSE考生放榜前就好緊張,放榜後就好迷茫,好多野要煩,今次 AfterSchool 小編就幫大家整理吓 DSE 買卷嘅原因,程序同埋費用,幫助大家決定到底買唔買卷好.
如果想知更多有關放榜前後嘅準備,同應該考慮嘅重點,推介你睇吓《放榜必睇最強攻略
》.
由於 DSE 試卷嘅版權係考評局,買卷其實就係向考評局買返自己份試卷(複本),官方亦稱為「查閱個人資料
」.向考評局買卷除咗可以拎返份卷嘅複本之外,你仲會收到試卷嘅題目,分部同試卷嘅詳細得分
,不過如果想買自己說話卷嘅錄影片段,就要另外再畀錢買.
其實每個人買卷嘅原因都唔同,主要都係以下幾種:
始終對大多數人嚟講,DSE 都係一生人一次嘅事,甚至可以話係人生一個里程碑,所以唔少人都會買卷嚟作為紀念,睇返自己親筆寫嘅答案,始終呢樣野都好反映當時自己嘅諗法同心情,尤其係作文卷同一啲長問題.
除咗睇答案,DSE 買卷最緊要係睇埋分數!
睇吓自己每題題目同埋每份分卷嘅實際分數,可以知道自己到底衰咩.呢個亦都係唔少學校會資助學生買卷嘅原因,藉此比對吓考評局嘅 marking scheme,研究吓點樣喺答題上攞到更多分,只要有夠多嘅數據,亦可以大概推論到唔同試卷唔同Grade嘅Cut Off
.
因為唔少考生會考慮 Retake,買卷嘅好處就係知道自己表現成點,咁就可以知道自己咩類型嘅題目比較弱,同埋邊份分卷會比較容易升 Grade,咁決定重考後,就可以針對呢啲位置嚟溫書,咁就更加事半功倍.
但要留意,買卷同覆核試卷係兩回事
!你買咗份卷唔等於 Appeal!買卷只會收到試卷嘅複本,唔會影響分數;覆核試卷
有分為積分覆核同重閱答卷,最重要係無論邊種,都係會影響分數.不過如果你買完份卷,發現考評局真係改錯咗,你都可以喺拎到試卷嘅複本後十個工作天內向考評局申請上訴覆核
,但你需要準備充足嘅論證,否則考評局未必會接受你嘅上訴覆核申請.
考生想申請 DSE 買卷分別有以下兩個方法:
兩個方法都需要喺表格填寫申請人資料,購買嘅科目同領取方法,同埋提交申請時要繳交所有申請費用,否則會當申請唔完成,詳細繳費方法可以睇文章下面.
填寫完表格,申請人*帶埋申請表,身份證,考生編號嘅證明文件(成績表/準考證)去考評局以下呢個辦事處辦理申請,或郵寄相關申請文件到下面呢個地址:
- 考評局地址
- 學校考試及評核部 - 香港灣仔軒尼詩道一百三十號修頓中心十二樓(灣仔地鐵站 B1 出口,行幾步就到)查詢電話:3628 8860
- 辦公時間
- 星期一至五上午8時30分至下午5時正星期六上午9時至中午12時正星期日及公眾假期休息
*如果授權他人,請準備申請人簽署嘅授權書同身份證副本
一般嚟講係提交申請表 40 日內就會收到電郵通知,可以跟返你填表格時所選取嘅領取方法,索取你所購買嘅 DSE 試卷.索取方法一般有以下三種:
- 選擇親身/授權* 到灣仔修頓中心考評局辦事處領取
- 郵寄掛號到你自己指定地址(掛號郵費可參考下面考評局買卷費用表格)
- 如果揀郵寄到郵政局自取,郵費會到付,按重量畀錢,一般1-2科申請約$5-$11,3科或以上申請就大約$21-$35
*如果授權他人,請準備申請人簽署嘅授權書同身份證副本
參考往年,每年9月上旬考評局就會銷毀所有考生嘅試卷,所以買卷嘅截止日期就會係銷毀日期前一個工作日,係呢個期限後你申請買卷都只會拎到分紙,唔會收到試卷,錄影片段.
如果銷毀試卷後,考試年度11月30日或之前,你買到嘅分紙如上;如果11月30日之後,你只會睇到科目嘅等級,詳情請睇考評局網站
.
無論你係學校考生定係自修生,買卷嘅費用都係一樣:
如果係試卷銷毀前,買一科嘅卷係需要$400,加多一科就只需要$104;如果你想買埋中,英文科說話卷既錄影片段,你就要畀$990.
但要留意,有個別科目嘅卷會包含另類試卷模式,所以除咗一般申請費用外,考評局會按成本需要而徵收附加費.例如視覺藝術科嘅繪畫卷別,申請人需要繳交附加費$150,先可以索取返一份彩色嘅個人資料硬本.
DSE 考生必須申請買卷時就繳交所有申請費用,否則申請會被視為唔完整,考評局就唔會處理買卷申請.
如果申請人係銷毀考卷日期前申請:
如果係銷毀日期後申請,咁就可以用:
- 易辦事(EPS)
- 八達通
- 抬頭人為「香港考試及評核局」嘅劃線支票
記住千祈唔好郵寄現金!
係,如果你買數學就會包埋 Core 同 M1/2,但中國語文科同英國語文科可以考慮買唔買埋說話分卷嘅錄影片段.
無衝突㗎!你可以放榜當日就同時申請買卷同 Appeal,Appeal 結果公佈後嘅40日內你會收到試卷.所以即使你 Appeal 結果前就買咗卷,最終收到嘅試卷都會包埋 Appeal 後嘅分數,唔會造成影響!
好老實講,真係睇你嘅需求.因為如果你無申請 Appeal,買咗卷之後先發現考評局改錯咗,雖然你可以喺收到試卷後十日內申請上訴,但一嚟考評局未必會接受上訴(除非你有充足嘅證明指出改錯咗),二嚟就係即使接受咗你嘅上訴,你嘅成績都趕唔切報今年嘅 JUPAS.所以如果你只係差一,兩分,又唔想等多年,就強烈建議你都係申請埋 Appeal.
唔少學校都會主動買考生嘅試卷作參考用途,學校老師必須先得到你嘅同意,拎到你嘅身份證副本先可以向考評局購買你嘅試卷.你亦可以主動搵科目老師傾吓,睇吓學校會唔會買你份卷,再順手畀返個副本你.
你收到試卷後十日內可以提出上訴覆核申請
,但必須有充份嘅理據,詳情可以睇返考評局網站
.
JUPAS 排完位,唔好掛住去玩,記住要留意電話,隨時會收到 Interview 通知!諗到面試就好緊張好擔心?送你幾個無敵 Interview 心得
,到時面試處變不驚,輕鬆拎 Offer!
*** 以上資料只供參考,一切以考評局
發放之指引為準
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
Wikipedia:粵文拼音
關於粵文維基注音政策嘅最新討論可以喺討論版搵到.
粵文拼音用來標明粵文詞讀音.目前粵文維基採用修改過嘅粵拼方案來作為標準注音方式.
方案[編輯]
粵文維基所用標準拼音方案[編輯]
目前粵文維基採用嘅方式係修改過嘅粵拼方案,同 Cantodict 用法一樣.佢同標準粵拼方案主要區別包括:
- 將聲調用上標表示
- 有必要嘅時候,用星號標出轉調.
例子可以睇蘋婆一文.
其它拼音方案[編輯]
粵文維基早期寫嘅文章唔少都用咗其它注音方案,原則上會保持現狀,唔會用自動化程式批量替換成標準拼音方案.但係如果願意,每個編者都可以隨時將文章裡面嘅注音人工改成粵拼.
幾時注音[編輯]
原則上,一篇文章嘅標題喺正文出現第一次嘅時候,需要用粗體標出並注音;標題嘅別名第一次出現,一般放落括號,並且可以注音;其它地方一般唔注音,除咗
- 冷僻字或者難讀字
- 內容本身同讀音有關
點樣注音[編輯]
粵文維基提供咗一系列注音模用來注音,包括
- {{jpingauto}}:自動出「粵拼」兩隻字連來爾版,而且標調嘅數字同埋夾喺數字之間表示轉調嘅星號都會自動轉成上標,可以分文白二讀,注音會連去Forvo相關錄音,詳情睇個模說明;
- 一般來講,{{jpingauto}}喺一篇文入面衹應該用一次,即係篇文標題第一次出現嘅時候用,其它地方如果要注音請改用其餘三個注音模.
- {{jpautocore}}:同上面個模類似,區別係唔會出「粵讀」兩個字,唔分文讀白讀,亦唔會連去Forvo;
- {{ruby-粵讀}},{{ruby-yue}}(別名{{ruby-jyut}}):將注音放落文字上面,數字同表示轉調嘅星號會自動轉成上標.兩個模其它行為分別同{{jpingauto}}同{{jpautocore}}類似.
用之前,請睇下幾個模嘅說明.
睇埋[編輯]
連出去[編輯]
- 搜尋字音
- 搜尋粵境內地方字音


text:
好多朋友係飯局帶酒一齊Share嘅同時肯定會望下人地帶咩地區嘅酒,呢個時候通常會有人講「你呢枝係新世界 / 舊世界 」;究竟係咩意思?
今日就同大家簡單咁分享下.
首先大家要知道紅酒嘅出現起碼係一萬年前,如果唔係又點會有聖經中-諾亞呢個人.舊世界國家主要包括歐洲嘅傳統葡萄酒生產國,比如法國,意大利,德國,西班牙…….等等 . 佢地係非常注重傳統,從釀酒嘅過程可以體會,之後可以再同大家慢慢研究.
紅酒史記載中法國歷史最悠久,法國大部分酒莊都係家族經營,另外法國政府都有一套法例要酒莊跟隨:當中包括產量同產區既分級制度,講究嘅飲定都有飲出咩風味:優雅,有層次,獨特性,風土等…
有舊世界當然有新世界,我地平時係超市見到最受歡迎通常都係新世界既出品,價錢較平係其中一個賣點.
新世界產區包括美國,澳大利亞,南非,智利,阿根廷,新西蘭,中國等 … 佢地出現原因基於歐洲擴張時期,大約係二,三百年前舊世界釀酒師帶釀酒技術到呢D地方.新世界造酒方式比較寬鬆,所以一個酒莊出產五款以上酒款都唔奇怪,可以話係實驗酒.
新世界酒莊咁多人飲當然有佢地吸引之處,例如價格廣泛,果味出眾及口味得到各國人仕喜愛. 總而言之每個地方都有不少追隨嘅飲家,只要大家搵到心目中嘅味道就係好酒.
現時新舊世紀嘅區別越來越模糊,當中包括舊世界氣候嘅變化及貼合飲家口味嘅趨勢,新世界先進嘅機械設備互補不足等因素導致.所以大家要嚐試唔同地方嘅款式,唔好盲目追崇啦…..CHEER


text:
日產Fairlady 370Z推出已經11年喇,雖然仍然深得JDM車迷愛戴,但係按照6年一轉款嘅慣常節奏,370Z畢竟都開始步入「高齡」,日產Z系列跑車都需要更新迭代,所以9月16號日產就喺日產橫濱博物館發佈咗全新Z Proto嘅原型車.
雖然喺發佈會上展示嘅只原型車,但按外型同功能嚟睇,都已經非常接近量產.所以預計喺2021年推出嘅全新日產Z系跑車,好大機會都會同Z Proto設計相似.
從外觀上來睇,Z Proto同370Z外型設計相似.修長嘅引擎蓋同貼近後轆沙板嘅車門,都係秉承初代Fairlady 240Z風格.車頭設計簡約,車頭燈組件採用內部上下分體式設計,展現出初代Z系列車型大燈嘅輪廓線,而長方形嘅中網就採用圓角點綴.
Z Proto長4382毫米,闊1850毫米,高1310毫米,尺寸上大致同370Z相若.輪胎繼續使用前255/40R19,後285/35R19嘅「前窄後闊」配搭,更配合跑車嘅身份.而左右裙腳,頭唇,後擾流,以及後懸掛都採用咗大量碳纖維材料以達至更輕量化.
從後面嘅視角嚟睇,車尾嘅田字型尾燈就最為突出.心水清嘅你應該一眼就睇得出佢係向第四代嘅 Fairlady 300ZX致敬.為咗同頭燈作出呼應,尾燈設計上都採用咗方形燈條設計,將舊元素融合喺新設計上.
車廂入面都貫徹簡約設計,中控台依然係熟悉嘅T字型佈局,儀表板由過往嘅行針式改為12.3吋全液晶顯示屏,而中控台亦都按現代化汽車標準加入可以控制音響同導航嘅大屏幕.軑盤就改用全新設計,當然亦都附有多功能按扭,方便駕駛者喺駕駛時,雙手唔需要離開軑盤都可以控制到唔同嘅設置.
作為一部性能跑車嘅原型車,Z Proto嘅中控台上面亦都設有顯示Turbo壓力,Turbo轉速,同埋電壓嘅三聯表.
Z Proto沿用前置後驅佈局,搭載V6雙渦輪增壓引擎,最大馬力可達400匹,據說經Nismo加持後嘅版本更加可達487匹.六前速手動波箱以及機械手制設計,喺現今嘅跑車市場上已經極為少見,但毫無疑問的確比附有加減波嘅自動波箱同電子手制更加提升可玩性同極限,亦都更有潛質成為下一代漂移利器.不過按市場需要,除咗手波之外,應該都會推出自動波箱版本.


text:
「計算」
要善用數據去定策略其實唔難,只係好多時唔知係邊度入手,而數據歸數據,係有因先有果.所以唔係樣樣嘢都可以依賴數據,況且環境不斷改變,數據亦都係.好多嘢唔係可以計算到出嚟,就好似人嘅心情咁,係無辦法計算得到.真所謂人心難測!如果所有嘢都可以用咁理性去計算到最終結果,以後嚟個世界就唔會再有咁多意料不及嘅事情發生!
「數據」
雖然我經常講數據可以幫到好多公司改變策略,而通過數據可以更加了解客戶同搵出問題.但係真係唔係所有嘢都可以依賴數據!因為好多嘢係數據唔能夠解釋,就例如最近嘅學生洗腦歌!一首重複唔知幾多次關於三角形幾何嘅歌竟然有意想不到嘅人觀看,仲要衍生好多二次創作.嚟啲就係數據計算範圍之外嘅嘢,所以係計唔到!嚟啲就係曩花一現嘅現象!
「境界」
當然無人知點樣可以百一條片就可以有成千上萬嘅人睇!但係好多時都仲聽到有啲公司話拍條片就可以吸引到客戶,其實當然有啲嘢係可以計算到,只不過真係萬中無一嘅機會率,事關拍一條高傳播率嘅短片要包含嘅元素實在太多,而且要配合天時地利人和先至會成功.所以有時真係覺得佢哋有少少妙想天開!點都好用數據用得太盡,緣份誓必早盡!適可而止先至係用數據嘅最高境界!
Also published on Medium.


text:
我知道媽媽們係生完b之後呢都會有個共同嘅問題,就係點先可以修反個肚腩,改善反同修復腹直肌分離.好彩我有個媽媽friend推薦咗我去Perfect Shape必瘦站做一個叫EmSculpt嘅療程,so far效果真係好正,一定要比多啲媽媽知.
因為我本身都係少肥底,所以我係一直都好擔心我個身形.去Perfect Shape之前我以為生完之後都唔會漲得去邊啦,所以就好懶,仲大緊肚個陣咩點做運動,基本上都無理過個身體.點知而家生完之後個吐腩真係好大,啲肉又鬆,積聚落嚟咁耐嘅脂肪真係好難搞.買咗條收腹褲諗住可以慢慢改善下啦,但都真係無咩用,夏天著住又侷促又辛苦喎.都有試過做下瑜伽,改善飲食習慣咁嘅,但因為始終我都係反office工啦,放工反屋企又要睇b,24個鐘真係唔夠用.不過今次真係要多謝必瘦站,比反啲自信心我.
去必瘦站做treatment之前都有做下功課先嘅.睇過必瘦站公司同EmSculpt啲簡介先發現原來都有好多人去過做,效果都係好顯著,好多都positive feedback.我一睇到佢寫住一個完整療程要做4次,每次都只係20-30分鐘就即刻呆咗.咁短時間就做到咁多嘢!?真係啱晒我呢啲新手媽媽.最吸引到我去Perfect Shape做EmSculpt嘅位就係佢唔單只係可以減脂,仲可以做到增肌嘅效果.無錯,係唔洗狂操狂做運動都可以有muscle.我同我啲朋友講佢地都唔信.做research個陣我仲睇到連我最鍾意嘅荷里活明星Drew Barrymore都有做過EmSculpt!真係好興奮.
咁都等我略略講下EmSculpt係點work先啦.去必瘦站搵治療師做consultation個陣,佢好有耐性咁同我講解treatment背後嘅原理.原來EmSculpt係用咗HIFEM高頻聚焦電磁波技術,將啲電磁波集中係肌肉位置,接刺激到啲運動神經細胞,迫佢哋自己郁自己‘做運動’,係減脂嘅同時仲做到增加肌肉量嘅效果.必瘦站治療師仲話30分鐘嘅療程係可以做到差唔多成2萬極限肌肉鍛鍊.姐係好似不停做深蹲呀仰臥起坐咁,不停燃燒脂肪.呢啲效果真係普通帶氧運動做唔到㗎.必瘦站嘅EmSculpt treatment可以連最難搞嘅位,例如大脾內側,都可以做到.美國FDA同歐盟CE認可,必瘦站治療師仲話比我知有醫學報告back up嘅,真係好放心.
療程其間我只係需要訓係到,過程完全無刺痛嘅咁覺.最開心係效果係即時睇到,唔洗話等幾個月之後先見效,比起傳統凍脂effective.我都有同治療師講我要放工反屋企睇bb,所以療程時間都可以flexible,係最近我嘅必瘦站做療程.療程時間又短,對於我呢啲新手媽媽嚟講真係perfect.必瘦站治療師講解係100%無副作用,唔痛又無傷口.EmSculpt療程之後效果可以keep都一年,咁當然我都唔可以懶,一定要做反少少運動同食反健康啲啦.不過我真係好impressed,必瘦站EmSculpt療程唔單單話係溶脂燒脂咁簡單,仲比咗啲以前唔全在嘅肌肉我.諗起都開心.我而家個肚係好明顯細咗,連條腰嘅線條都反埋嚟.鬆咗嘅肚皮比以前緊反好多,效果比起束腹帶都明顯好多.到而家我都係咁多謝我個媽媽friend介紹咗Perfect Shape必瘦站比我,佢哋嘅治療師都好專業,又細心.個肚腩細咗仲另我同bb玩得輕鬆咗添!


text:
《沖繩縣立博物館・美術館》
每次去旅行,最鐘意都係去博物館睇歷史.沖繩嘅「沖繩縣立博物館・美術館」設計得非常好,地方唔算大,但內容舖排得好,令我極為欣賞,睇到樂而忘返(之後再開post講.)
未踏足沖繩之前,覺得呢個地方係陽光與海灘,非常有朝氣.但睇真啲先發覺係個悲劇地方嚟.如果我係琉球人(沖繩人),心入面大概都有幾分舊恨同幾道傷痕.
如果香港係中西文化薈萃,噉沖繩就更勁,係日,美,中文化交匯.美其名係交匯,實情係身不由己,無可奈何,畀人舞來舞去.由古到今,琉球都係夾喺大國之間生存.而大國若遭逢巨變,或改朝換代,琉球國幾乎必受波及.
最初要向明朝進貢,十七世紀畀日本薩摩藩打敗之後就兩邊都要討好,又畀中國又畀薩摩.清滅明後又要換老細.到列強嚟到就迫住開港簽條約.之後到明治時代直頭畀人吞埋,國破家亡.吞嘅時候話要談判,但談判雙方係清政府同日本政府,琉球人有咩得揀?吞完之後就廢你琉球語,全部人要講日文.到一九三十年代美國大蕭條,距離好遠嘅沖繩人都一樣受影響,冇嘢食要食毒果(蘇鐵),慘到史稱「蘇鐵地獄」.打二戰時畀統治咗你七十年左右嘅日本推上前打仗,同美軍打咗場好慘烈嘅沖繩島戰役,十幾萬平民死亡,又被人強姦又被迫自殺.打完仗轉手畀美國統治,以為會有轉變,但人哋都係拎你過橋,純粹想用你做軍事基地,畀個名你叫Keystone of the Pacific,即係話你不過係戰略重地,而民生則唔係重要考慮嚟.後來人民怨聲載道話要復歸日本(其實復咩歸...),但當中嘅談判又係由美日主導,沖繩人都係冇乜say.一復歸後,一夕之間美元轉日元,道路方向一百八十度改變,又係引起混亂.而且啲美軍基地一直仲喺度,令沖繩經濟因過份依賴美軍基地而變得畸型(雖然近年好似好轉).另外,沖繩人亦會認為同日本本土人格格不入,甚至覺得自己係二等公民.
有好多嘢積咗喺歷史度,我覺得係冇咁易消磨晒同失憶嘅.另外,作為香港人,有好多時去唔同地方睇到呢啲咁無可奈何嘅歷史(上次去愛爾蘭都一樣),會敏感少少,同多一分體會.


text:
彥根城喺一間係日本滋賀縣彥根市金龜町嘅古城,同時喺日本國寶同國家古蹟中僅存嘅四座木造城堡之一.別名金龜城(金亀城). 下面段文未譯好,歡迎你幫手. 歷史 彥根城歷史悠久,最早是在1600年,由當時的將領,也就是德川四天王之一的井伊直政領功後計劃建造,但1602年直政過世,長子井伊直勝(又名直繼)繼承父業,在1603年,彥根城才開始動工興築,當時彥根城的地理位置兼具保衛和戰略優勢,對關原之戰爆發後的戰亂有穩定效果. 由於連年戰亂,此木造城堡的建材多由一些殘破的城守拆替而來,如西之丸的三重櫓台建材來自淺井長政的小谷城,天平櫓台建材來自豐臣秀吉的長濱城,太鼓門建材來自石田三成的佐和山城,天守閣建材則來自大津城的天守.1605年,城堡本體大至具有規模後,直勝才率領家屬與家臣進駐.1614年,井伊直勝的弟弟井伊直孝由於兄長病弱,正式成為彥根城的第二代藩主.在1616年直孝開始進行外廓擴張的工程,並將城廓改造的更為堅固,且增建了御殿.彥根城約在1622年正式完工,一共花了近20年的建造時間.在1633年,直孝受封35萬石,是德川家康下譜代大名中受封最高的將領. 1677年,井伊氏更以唐玄宗的離宮庭園為概念,在彥根城中興建了玄宮園.園內的鳳翔台可從下往上眺望彥根城,是藩主招待貴賓之處(現已成為日式茶道的茶室).1677年後,井伊直孝仍增建彥根城,鞏固其軍事地位. 幕府末年,1890年,井伊氏第14代中有名的大老井伊直弼成為彥根城的末期藩主之一.其子井伊直憲即彥根城最後一代藩主,日本廢藩置縣之後,井伊氏與彥根城的關係依然相當緊密,1953年擔任彥根市市長的井伊直愛就是井伊氏的直系血親. 近代 1873年明治時期頒布了廢城令,彥根城由於年久失修而被列入了清單,在1878年,當時的內閣總理大臣,滋賀縣出生的大隈重信將彥根城從廢城清單中移除,並著手整修工程;1931年,天守閣的瞭望塔依日本國寶法被指定為國寶. 1950年,由於日本第一大湖琵琶湖被指定為國家公園,民眾選出了琵琶湖八景,其中第七景「月明」就意指彥根古城在月光下的美景(資料). 在1951年的6月9日,整修之後保存良好的彥根城被指定為國家的特別史蹟,比知名的姬路城早了5年.1952年,新的文物保護法頒定,彥根城被列為日本的最重要的基礎國寶之一.1987年,以展示彥根城城裡文物的彥根城博物館開幕,藏有約6萬5千件重要文物,包刮井伊家歷代歷代征戰所用的朱紅盔甲,刀劍.以及能劇面具,茶道具,書畫等藝術品.最重要的是也保存了彥根城自興建至今所能找到的繪圖和文獻.1987年,由水戶市贈送的黑天鵝群也開始在彥根城的護城河中生活,成為民眾餵養,觀光客取景的一角.井伊直弼童年在彥根城中居住之地被稱為「埋木舍」也是保存的史蹟之一,埋木舍在1985年時開始修復,在1991年完工. 彥根城 天守閣 日語漢字 彦根城 平假名 ひこねじょう 羅馬字 Hikone-jō 通稱 金龜城 地理位置 滋賀縣 城郭構造 連郭式平山城 天守構造 複合式望樓型 築城主 井伊直勝(又名直繼) 築城年 1622年 主要修繕者 主要城主 井伊氏 廢城年 1874年 遺留部份 現存天守・櫓・門・塀石垣,土塁,堀,復元御殿 呢篇文冇引任何嘅出處. 呢篇文夾雜北方中文,唔合乎粵語嘅用字,句式或者文法.請改善. 請撳 Wikipedia:翻譯/彥根城,去整翻譯請求.(翻譯指引) 呢頁需要校對.希望你可以幫手執執文法,用詞,語氣同埋風格,令呢篇文章更加流暢自然.(教我點做,討論) 呢頁啱啱由中文維基百科翻譯過嚟. . . . 彥根城 . . . 國寶 天守,附櫓及多聞櫓 國家指定嘅重要文化財產 […]
Month: January 2022
不匹配負向波
不匹配負向波(粵拼:bat1 pat1 pui3 fu6 hoeng3 bo1;英文:mismatch negativity,簡稱「MMN」),又有叫不匹配電場(mismatch field),簡單講係响一個腦探測到「唔合符預期嘅刺激」嗰陣,某啲腦區會出現嘅一隻電活動. 想像家陣有個受試者睇一連串影像,呢串影像顯示一個藍色四方形慢慢傾斜跌低,跟住停低唔郁-正路嚟講,個受試者第一次見到個四方形停低嗰陣,佢個腦會出現不匹配負向波. 不匹配負向波係事件相關電位嘅一種.不匹配負向波呢種腦電規律出現通常表示,嗰個個體喺感知緊一系列嘅刺激嗰時,感知到一個騎呢,唔跟規律嘅刺激.舉個例子說明,想像有個人一路望住個熒光幕,個研究者一路用腦電圖(EEG)等嘅方法量度佢嘅腦電活動,個熒光幕每隔幾秒就會顯示一個數,而個人啱啱睇咗「1… 2… 3… 4… 5…」呢五個數,正路嚟講,佢會預期下一個出現嘅數係「6」,而如果下一個出現嘅數係(例如)「47」嘅話,就會出現「有個刺激唔跟規律」嘅狀況,呢個時候,佢個腦嘅視覺區域就會出現不匹配負向波.顧名思義,不匹配負向波係一種負向嘅腦電波規律,佢嘅強度通常喺個騎呢刺激出現之後 100 至 250 毫秒達到頂峰,強度喺個腦嘅額葉同顳葉嗰頭最高,而最高強度值大約係 5 微伏特左右[1][2][3][4]. 呢種波可以喺個腦嘅是但一個感官系統當中出現,而神經科學同心理學主要研究視覺同聽覺系統當中嘅不匹配負向波[5][6][7].呢種波出現多數表示有個刺激喺頻率,強度,出現幾耐,同埋空間位置等方面唔跟預期嘅規律[8][9],而且不匹配負向波唔需要有意識嘅注意力-有研究試過一路俾班受試者聽一系列有規律嘅聲,一路要佢哋專心做第啲作業(例如係寫文章),佢哋發現,就算啲受試者冇特登留心去聽嗰啲聲,聲嘅規律改變一樣可以引致佢哋嘅腦出現不匹配負向波[10]. . . . 不匹配負向波 . . . 不匹配負向波(以下簡稱「MMN」)係個腦對一個違反預期規律嘅刺激嘅反應.喺一個實驗環境當中要睇到 MMN,個研究者一定要向個受試者展示一連串有規律嘅刺激,而串刺激當中有一小部份嘅係唔跟條規律嘅-所以 MMN 實驗必然係涉及將一柞同類刺激多次噉施加喺受試者身上,但係個受試者唔一定要留意啲刺激:結果顯示,就算個受試者唔有意識噉將注意力擺喺個刺激上,MMN 都會出現[1][11]. 個違反規律嘅刺激一定要喺合規律刺激之間出現,如果唔係嘅話,MMN 就唔會出現[11]. 一個 MMN 同引起佢嗰個刺激之間嘅時間差決定咗嗰隻動物幾時會對個刺激作出反應[12]. 雖然話 MMN 唔需要個受試者留心注意個刺激,但係受試者嘅注意力擺喺邊會影響 MMN 嘅波形或者大細[13][14][15][16][17]. 概念上,「探測唔合規律嘅刺激」嘅能力對於一隻動物(唔淨衹人類)嘅學習嚟講不可或缺:一隻動物要識對環境俾正確反應適應自己環境,佢個腦就應該要對外界有正確嘅理解;要確保自己個腦內部對外界有正確嘅理解,佢就要有能力探測顯示「自己對世界嘅理解唔正確」嘅訊號-MMN 每逢隻動物感知到唔合佢預想規律嘅刺激嗰陣會出現,所以向隻動物傳達咗「自己心目中周圍環境嘅規律可能唔正確」嘅訊息,對於一個動物物種嘅進化適應嚟講有相當嘅作用[2]. 聽覺 MMN(auditory MMN)可以源自於某一個刺激喺音高,強度,或者維持時間上嘅不合規律.聽覺 MMN 集中喺額葉同腦中嘅區域出現,源頭通常係聽覺皮層(auditory cortex;個腦主管聽覺嗰忽)各橛或者下額回(inferior frontal gyrus)嗰度,出現時間通常係個異常刺激出現嗰一刻之後大約 150 至 […]
西裝
西裝(又叫洋裝,西服,洋服,老西等),泛指西式嘅正式套裝,而家就多數指男性着嘅西裝.西裝雖然源自歐洲,但係而家已經成為國際通行嘅正式服裝,係表示禮貌,尊重場合嘅一種方式. 五個西裝友 男性西裝最為規範化,長袖外套,相配嘅長褲,長袖恤衫,領呔,係男性套裝嘅基本服飾.外套配長褲叫做兩件式西裝(two-piece suit);加埋背心(waistcoat)就叫做三件式(three-piece suit),但而家比較少見.女性西服就比較多樣化啲,不過基本上可以歸納為外套,相配嘅裙或者褲,同埋女裝恤衫(blouse). 舊式西裝甚至有相配嘅帽,男性可以戴fedora軟呢帽或圓頂硬禮帽,女性就戴藥丸盒帽(pillbox hat).不過今時今日,藥丸盒帽多數只係護士或者舖頭服務員制服嘅一部分,男性都冇乜點戴帽嘞. . . . 西裝 . . . 無論男性女性,歷代西裝款式發展都向簡便發展,着套裝嘅場合亦都越嚟越少.而家一般淨係得正式或者商務場合,唔着唔得嘅時候先會着套裝,西裝唔再係日常服飾.1990年代起,北美洲有唔少商業機構都開始接受員工着便服返工.開始只係星期五至畀咁着,但而家有唔少公司都畀員工成個禮拜都可以唔着成套西裝.咁有時反而引起混亂,因為員工唔清楚點先算適當嘅返工衫. 喺亞洲等熱帶地區,甚至有好似日本咁嘅COOL BIZ政策,畀打工仔着短袖恤衫,男性唔使打呔.咁樣,室內地方就唔使為咗就啲着西裝嘅人,而過分調低冷氣溫度,咁咪可以減少環境破壞囉. 現代西裝出現之前,近代西方男性出席商務場合着嘅套裝,有一件又長又厚嘅黑色外套,叫做frock coat.直至19世紀末期,美國人開始改着啲輕便啲,只係長到腰位嘅外套,叫做sack suit.咁成為咗非正式,非勞動場合嘅日間標準裝束,即使係最樸實嘅男性亦會有套咁樣嘅西裝,等喺星期日返教會嘅時候着.第二次世界大戰之前,呢種簡便套裝會連埋背心穿着,今日就比較少見. 另一方面,晚間套裝亦都發展出一種非正式裝束.原本嘅燕尾服(white tie)演變出小晚禮服(black tie,又叫tuxedo).時至今日,小晚禮服甚至取代咗燕尾服,成為出席晚間場合嘅標準裝束,而歷史較長嘅燕尾服只係留喺最莊重嘅場合着,例如宴會,音樂演奏會,受勳儀式咁.日間嘅正式裝束就係早禮服(morning dress).雖然話現代場合一般已經唔係太拘泥於咩繁文縟節,但係視乎出席場合所要求嘅禮節,請柬上應該會註明着衫要求. . . . 西裝 . . . This article is issued from web site Wikipedia. The original article may be a bit shortened or modified. Some links may have been modified. […]
見多識廣
《見多識廣》(粵拼:gin3 do1 sik1 gwong2)係廣州電視台搞嘅其中一部遊戲節目,佢係包括咗趣味益智,遊戲服務喺埋一齊嘅文藝類節目.佢通過揀觀眾唔係幾知或成日傳下傳下嘅「粵文化」(包括咗文字,順口簧,地名,典故,美食,愛情俗語等等),佢重通過咗情景演繹,問答搶答,嘉賓PK同專家解釋呢啲方式畀大家提供咗新舊嘅粵文化知識,資訊同潮流.重可以滿足廣州本土新生代,外地新客家人點樣睇廣府文化,同時重畀好多嘅觀眾點樣睇廣州,重提供咗咗大家嘅日常生活方便.而呢個節目係打破咗成個廣東地區,點解晚黑冇粵語趣味競技文化類嘅節目.呢部節目喺2014年4月5號嘅廣州電視台嘅綜合頻道首播,一直播到2014年11月1號嘅最後一集先至結束,總共播咗31集.播咗之後都俾廣州嘅觀眾歡迎咗. . . . 見多識廣 . . . 遊戲開頭係由10位選手喺主持人讀嗮題之後再搶答.答啱嘅直接入下關;答錯嘅罰停一次,其他人繼續搶答.最後有7位選手晉級,攞到企位獎.搶答方式係用㩒搶答器鬥快,而呢個關卡喺第6集(2014年5月31號)改版就取消咗.直到第15集(2014年6月28號)先至重新將呢個環節攞返出嚟,改咗係得3條題,答題時間10秒鐘,邊個組答啱得最多題嘅就係贏咗呢關.搶答方式改咗用搖啲唥鐘鼓嚟鬥快搶答.同之前唔同嘅係多咗個大懲罰環節.呢個環節喺2014年7月12號取消咗,直到2014年9月13號先至重新攞返出嚟. 手快有手慢冇嘅大懲罰環節係出現喺3條題目答嗮之後,輸咗嗰隊嚟接受懲罰嘅.以下呢個清單就係節目播到而家為止,凈係出咗呢啲環節: 夾氣球 踩乒乓波 呢個關卡一般出現喺手快有手慢冇嘅關卡之後,佢係要係上關成功入到呢關嘅7位選手入面,每位都要拍公仔紙,如估出有「見多識廣」嘅LOGO,噉拍到嗰位就係擂主.喺2014年5月10號嗰集開始取消咗. 呢個關卡係由擂主揀位選手一齊PK答題,而且有免答權(啫係畀人哋答),如估肥佬咗嗰位就要接受大懲罰,贏咗嗰位就可以入下輪挑戰.喺2014年5月31號改版就將規則改成6位守擂者同挑戰者一齊答題PK,每答啱一題就有100蚊,邊位贏咗就係擂主,重攞埋企位獎.而呢個關卡喺2014年6月28號就取消咗. 參賽者答題限時,最初啲關卡係20秒,得返4——5位參賽者嗰陣就係變咗15秒內,如估得返3位或以下嘅,就係限時10秒. 呢關如估肥佬咗嗰位係接受氹氹轉菊花園,轉都你頭暈嘅懲罰.喺2014年5月31號改版,呢個懲罰就取消咗,改咗係離開表演臺. 之前呢關入面揀選手係通過嗌數字嚟揀嘅,但係喺2014年6月7號,就改咗係用抽籤嘅方式嚟揀邊個PK. 一錘定音嘅規則係根據一條開放趣味題嚟按返邊啲玩家寫出嚟嘅最近標準答案嗰位嚟實現分組,呢個欄目喺2014年6月28號開放. 百發百中嘅規則係以團隊嚟做單位,喺100秒入面答10條題.呢關係先玩完一個隊再玩另一個隊,如估100秒用嗮,就唔畀答題.最後睇邊個組用得最短時間答嗮10條題嘅,就係贏咗嗰組.呢個欄目喺2014年6月28號開放.喺2014年8月23號就改成邊個答啱題數最多嘅,就係贏咗嗰組. 點指兵兵嘅規則係由兩個組之間,其中一個答題嘅選手要喺主持人問問題之前,事先揀正人哋嗰組嘅事但一個選手嚟答題.呢個欄目喺2014年6月28號開放.喺2014年8月23號就改成3隊嘅其中兩個對手之間嘅PK. 呢度唔冇同翡翠台嘅一筆out消節目搞亂. 呢關一般出現喺手快有手慢冇嘅關卡之後.佢係喺兩個隊入面通過內部投票,嚟揀出人哋嗰組最屎嗰位淘汰佢.喺揀出人哋嗰組最屎嗰位方面,輸咗嗰隊揀自己嗰組1位翻生,贏咗嗰隊揀人哋嗰組2位出局.喺2014年7月26號就改咗名嗌「賣豬仔」,而呢個環節喺2014年8月23號就取消咗,改成隊伍全隊隊員淘汰嘅方式. 呢關一般出現喺手快有手慢冇嘅關卡之後.佢係喺最後凈低嗰3位選手入面按順序抽籤嚟輪流答題,如估半佬答錯,即刻淘汰.凈低最後一位就入神通廣大關卡.呢個環節喺第23集(2014年8月23號)取消咗. 呢關一般出現喺我至識廣嘅關卡之後.佢係喺大屏幕廣播或播出咗密碼之後,上一關過嗮關嘅凈低嗰位參賽者,要喺30秒入面隨便揀獎品,30秒之後就唔畀揀獎品喇,之後一定要將個求先廣播咗嘅密碼喺30秒內重新講返啱嗮出嚟(錯半隻字或半個動作都唔得,唔理你記唔記得廣播嘅密碼,因為密碼凈係廣播一次)先至可以帶走嗮你自己揀嘅獎品.呢個環節喺第26集(2014年9月13號)取消咗. 呢個欄目喺2014年9月13號嘅欄目正式推出.上一關過嗮關嘅凈低嗰位參賽者,要喺限時內答出問題,凈係答啱咗先至可以攞得嗮啲獎品.如估答錯或限時內答唔出嘅話,一定要揀三份獎品唔攞走先至得. 呢個遊戲從節目最開始度做擂主,一直到神通廣大嘅自己講出廣播密碼為止,都過埋關嘅第一個人係第5集(2014年5月10號)嘅「加飛」呢位.而佢通關嘅神通廣大密碼係:「河邊有隻羊,羊邊有隻象.象邊有隻馬騮仔,好似你噉樣.河邊有隻牛,牛邊有隻象.象邊有隻馬騮仔,好似佢噉樣.」 . . . 見多識廣 . . . This article is issued from web site Wikipedia. The original article may be a bit shortened or modified. Some […]
劉小慧
劉小慧(1971年7月24號—)係香港女歌手,曾經同湯寶如,黎瑞恩,王馨平,周慧敏,關淑怡,陳慧嫻並稱「寶麗金七小花」[1].而家佢係蘇志威個老婆. 劉小慧 . . . 劉小慧 . . . # 專輯名 專輯類型 唱片公司 發行日期 曲目 1 In Your Dreams 大碟 寶麗金 1991年10月 曲目 一世情緣 兩心依然走近 滿分情人 如果這生(李克勤,劉小慧) 初戀情人 學生哥(劉小慧,黎瑞恩,周影) 迷路天使 望星星(劉小慧,黃凱芹) 留住這一刻 夢幻星座情人 2 隔世感覺 大碟 寶麗金 1992年5月26號 曲目 隔世感覺 紫色百合 惊夢 寂寞第三者 飄遠飄近 我懷念着一片雲彩 歌 來吧 夜心邪 分手的藉口 3 今宵不想告別 大碟 寶麗金 1993年3月5號 曲目 […]
首都高速都心環狀線
都心環狀線(日文:都心環状線/としんかんじょうせん Toshin Kanjō-sen,路線C1)係日本東京都首都高速道路系統嘅一條路線.呢條路線環繞千代田區,中央區同港區,全長14.8公里(9.2英里).都心環狀線服務東京中心地帶之餘,亦係首都高速道路放射路線嘅起點. 首都高速都心環狀線 都心環狀線用紅色標示 路線資料 嘅一部分 由首都高速道路株式會社維修 長度 14.8 km (9.2 mi) 存在時期 1962–而家 主要合流處 Beltway around 東京 上野線向島線東京高速道路八重洲線羽田線目黑線澀谷線新宿線池袋線 公路系統 一般國道日本嘅高速公路 . . . 首都高速都心環狀線 . . . 都心環狀線喺1962至1967年間起.喺2009年,有提案建議拆咗啲高架橋,搬條高速公路落地底[1]. 2020年5月,首都高速道路株式會社獲批准將神田橋JCT同江戶橋JCT之間1.8公里嘅路段搬去地底[2].2021年5月10號永久閂咗吳服橋同江戶橋出入口之後開始施工,預計2040年財政年度搞掂[3][4]. 由江戶橋JCT起順時針方向嘅交匯處一覽.成條公路都係喺東京都. 地點 km mi 出口 名 目的地 註 中央區 0.0 0.0 — 江戶橋 首都高速1號上野線北行 – 上野 首都高速6號向島線北行 – 成田,首都高速灣岸線,首都高速9號深川線,東北自動車道,京葉道路 順時針入口,逆時針出口;距離標記重設到0,AH1嘅東起點/終點 0.8 0.50 11 寶町 八重洲通 順時針出口,逆時針入口 1.0 0.62 — […]
Vincent (當麥連嘅歌)
《Vincent》係當麥連唱嚟紀念梵高嘅歌.呢首歌因開場歌詞「Starry Starry Night」而出名,歌詞意指梵高嘅星夜.呢首歌後來都被好多歌手改編. Vincent Don McLean嘅單曲 收錄喺唱碟《American Pie》 B面 Castles in the Air 發行日期 1972年2月[1] 類 Folk rock 時長 3:55 唱片公司 United Artists Records, BGO Records 詞曲 Don McLean 監製 Ed Freeman Don McLean單曲年表 American Pie(1971年) Vincent(1972年) Dreidel(1973年) 音樂影片 YouTube上面嘅 Vincent, by Don McLean. (3:58 minutes, with lyrics) 音樂影片 YouTube上面嘅 Vincent, by Don McLean. Live […]
廣明高速公路
廣明高速公路(粵拼:gwong2 ming4 gou1 cuk1 gung1 lou6)(中國高速公路代碼:粵高速S5)係中國廣東省入面嘅一條高速公路.高速公路上歸屬莞佛(中國高速公路代碼:G9411).佢從廣州番禺區化龍鎮西山村開始,一直去到佛山高明區更合鎮高村. 粵高速S5 廣明高速公路 簡稱 廣明高速 通車 2015年12月31號 起點 廣州市番禺區化龍鎮西山村 終點 佛山市高明區更合鎮高村 全長 134.924km 公路設施 出口數 18 服務區 4 睇埋 中華人民共和國高速公路廣東高速公路 國家高速G9411 莞佛高速公路(大崗⇄潭塱) 簡稱 莞佛高速 通車 2009年6月25號 起點 佛山市南海區丹灶镇王侯村 終點 佛山市高明區荷城街道潭塱村 全長 20.5km 公路設施 出口數 5 服務區 1 睇埋 中華人民共和國高速公路中國國家高速公路網 佢亦係廣台高速公路嘅一部份. . . . 廣明高速公路 . . . 呢條高速公路分咗四部份嚟喐手,起好兼通車: 化龍⇄陳村:2009年12月22號喐手起[1][2][3],2015年12月31號通車. 陳村⇄羅格:2009年6月25號喐手起,2014年12月31號通車. […]
下地勇
下地勇(1969年10月8號—),而家藝名下地イサム,係沖繩縣宮古島市出身嘅唱作人.佢比較出名喺用宮古話來唱啲怨曲,雷鬼樂同埋啲民謠等等好多種流派嘅音樂.2002年8月發行嘅單曲《我哋出生個島》(我達が生まり島;ばんたがんまりずま)喺三個月之內賣出唨7000份.同年12月嘅專輯「天〜tin〜」銷售數都超過一萬份.近年又做開地方廣播台嘅廣播節目. 呢篇文或者呢段要 翻譯(或者由 ja:下地イサム加料). 下地 勇下地イサム 男歌手 出世 (1969-10-08) 1969年10月8號(51歲) 職業 唱作人 音樂類 ブルースレゲエフォルクローレ 演奏樂器 歌 出道地 日本沖繩縣宮古島市 活躍年代 2002年 – 唱片公司 インペリアルレコード 網站 下地イサム:Isamu Shimoji Official Web Site 2012年,為慶祝佢處女作嘅10週年,佢從青森縣開始獨奏抑係樂隊風格嘅巡迴演出,仲動員唨2,000名觀眾喺佢故鄉宮古島演出.2013年,佢憑自己把歌聲喺沖繩豐田嘅廣告裏便扮成琉球國國王尚巴志王. 2015年11月19號,佢發行第11張專輯《THE HUMAN GIFT》,並改用新藝名「下地イサム」. . . . 下地勇 . . . 1969年10月8日出生於沖繩縣平良市(現宮古島市).18歲嗰陣到東京讀書.歷經幾番曲折之後,佢喺25歲陣時返到沖繩,喺沖繩本島就職打工. 佢送畀佢住開宮古島嘅老竇份60歲生日禮物,San Francisco Bay Blues首歌嘅宮古話翻唱版本《サバぬにゃ~ん》,著一次又一次噉透過盒式磁帶複製並傳勻成隻宮古島,令到個名都廣為人知去. 2002年8月10日憑單曲CD《我哋出生個島》(我達が生まり島;ばんたがんまりずま)でインディーズレーベルよりデビューを果たし,3rdアルバム『開拓者』よりメジャーデビューする. 琉球フェスティバルへの出演や,2007年2月NHK「トップランナー」出演,2008年TBS「はなまるマーケット」への出演,エンディングテーマの提供等を通し,沖縄県内だけではなく全国的にもその名を知られることとなる.また,2007年9月には韓国(ソウル)にて,初海外ライブを開催.その後,下地勇としてイギリス・台湾・香港・アメリカ・スペインなどでのライブを行い海外でも歌声を響かせている.(SAKISHIMA meetingのライブは別頁にて) 自身の歌はもちろんのこと,他のミュージシャンへの楽曲提供も行っている. また様々な企画やイベントで宇崎竜童・根本要・Char・内田勘太郎・宮沢和史など数々のミュージシャンと共演. BEGINの島袋優とはシモブクレコード,パーシャクラブの新良幸人とはSAKISHIMA meetingとして活動し,各々CDを発売,レコ発ツアーを行っている. 2015年11月19日 11thアルバム『THE HUMAN […]
2020–21年英格蘭冠軍足球聯賽
2020–21年英格蘭足球冠軍聯賽(英文:2020–21 EFL Championship),加上冠名贊助就叫做2020–21年Sky Bet冠軍聯賽,係第17屆英格蘭足球冠軍聯賽賽事. 英格蘭冠軍足球聯賽 賽季資料 球季 2020–21 賽季成績總結 應屆冠軍 諾域治 升班 諾域治屈福特賓福特(經升班附加賽) 降班 韋甘比洛達咸聯錫周三 賽季統計 比賽場數 552 場 入球總數 1274 球(每場 2.31 球) 首席射手 艾雲·東尼(32 個入波)[1] ← 2019–20 2021–22 → . . . 2020–21年英格蘭冠軍足球聯賽 . . . 升班到英格蘭超級足球聯賽: 列斯聯 西布朗 富咸 降班到英格蘭甲組聯賽: 查爾頓 韋根 侯城 自英格蘭超級聯賽降班: 般尼茅夫 屈福特 諾域治 自英格蘭甲組聯賽升班: 高雲地利 洛達咸 韋甘比 球隊 […]


text:
華頂宮
華頂宮(日文:かちょうのみやKachō no miya)係日本皇室舊時一個宮家,響1868年由華頂宮博經親王設立,現任當主係華頂博道.雖然華頂宮到依家都仲存在,但係淨係得個名,已經唔再係日本皇室成員,同埋依家嘅正式名改咗叫華頂侯爵家.
歷史[編輯]
華頂宮係由華頂宮博經親王響1868年設立,但係博經響1876年突然過身,於是當主一位由博經獨仔華頂宮博厚親王繼承,無奈博厚都好短命,響1883年博厚過身,終年八歲.
博厚死咗之後,華頂宮一下子冇咗繼承人.咁啱當時伏見宮有嫡子邦芳,所以就派咗庶長子博恭(嗰時佢叫愛賢)過嚟繼承華頂宮當主一位.後嚟伏見宮原先預定繼承人邦芳身體轉差,而另一位嫡子昭德又早死,所以博恭響1904年以貞愛親王大仔嘅身份回歸伏見宮,同年由博恭第二個仔博忠繼任華頂宮當主一位.但係博忠響1924年過身,由於博忠冇仔女,所以華頂宮絕家.
響1926年,華頂宮改叫華頂侯爵家,由博恭第三個仔,博忠細佬博信繼任華頂宮當主一位.但係由呢個時候開始,華頂宮已經唔再係日本皇室成員,不過仲保留貴族身份.
響1970年博信過身之後,由大仔博道繼承做當主.不過博道繼任嘅時候已經冇嗮權力,淨係得個名,同平民已經冇乜差別.


text:
2015年6月28日星期日
主題之旅Schärding
例牌影吓對面河嘅德國.舊城中心可能知我到訪,有人喺雲梯影我喎.
舊城門
去參觀一間冇幾遠嘅啤酒廠.係今次呢個trip其中一個主題.
首先講吓歷史,有3D片睇.
入到黎呢度好大麥味.
啤酒成份.右下烘過嘅小麥就係for釀黑啤用嘅.
睇片介紹釀啤酒過程.
可以入廠睇.
因為冇乜留心,唔係好follow到以下呢幾個邊part係邊part工序.
Bierapotheke只係個名,同藥房冇關..
參觀啤酒廠一定有一杯啤酒試飲.
喺試飲呢度可以望落去入樽嘅地方. 又見人停晒手腳喇!!
33 則留言:
啤酒味道如何?回覆刪除
見你到訪紅地毡都冇塊, 完全當你冇到啦XXD回覆刪除
沖繩既Orion啤酒廠都有得參觀.
又順便去買糧食啦你!回覆刪除
機械生產,都唔需要點用人手啦.回覆刪除
我怕釀啤酒陣味,有d酸酸臭臭回覆刪除
你地坐旅遊車呀, 唔駛開車, 就有份試飲, 否則, 開車無得飲.回覆刪除
咁落後仲用長臂超重機拍攝,下次用航拍,租車費仲貴過買部飛行器,王子要與時並進,咁OUT架.回覆刪除
釀酒時發出嘅麥味好香.
又出巡, 真寫意回覆刪除
呢度係奧地利同德國邊境呀?回覆刪除
個舊城門好靚喎 :D回覆刪除
Bierapotheke只係個名,同藥房冇關 <--- 但下面一個個櫃桶,好似藥材舖執藥咁 :p
建築屋頂有弧度好有心思! 啤酒好味嗎?回覆刪除
現在日本的出產的雖好味, 但有些擔心水源問題 ...
有人喺雲梯影我喎>> 可能係叫大家小心呀 XD回覆刪除
我有去過睇過嘉士伯果個回覆刪除
唔係坐直升機影王子咩XD回覆刪除
麥味真係好香架!回覆刪除


text:
泰國曼谷White Flower Factory係一間當地好受歡迎嘅Cafe~ 尤其是佢嘅皇牌泰式奶茶千層蛋糕,口感濃香綿密,賣杷亦相當吸引, 再倒一杯濃縮嘅泰式奶茶喺面先食,簡直將味道提升到極致!! 顏色好吸引啊! 好鍾意睇住一層層嘅千層蛋糕~ ...
泰國
(泰國)紅磚白牆簡約設計 揉合古典現代特色河畔酒店
如果去泰國唔想淨係去按摩同做spa,而係想欣賞吓唔同古蹟,就一定要嚟依間位於曼谷嘅Sala Ayutthaya 河畔精品酒店啦! 酒店嘅設計簡約時尚,揉合古今特色之餘,仲可以係餐廳同房間欣賞唔同古蹟㗎~ 一入酒店門口嘅紅磚牆係打卡必影!一路行會有唔同光影變化,好似行緊時光隧道咁~ 唔同角度影會有不同感覺架! ...
(泰國)曼谷必到文青風夜市 特色美食+手作小店+多個古董車打卡位!
泰國係唔少香港人「飛佛」嘅旅遊國家之一, 近年因為疫情關係,大家都無辦法去旅行~ 唔知你係咪都好懷念去夜市狂食狂買嘅情景呢? 早前曼谷拉差達火車夜車就移師到新地方重開! 同以往嘅夜市唔同,今次夜市採用白色布幕, 帶畀人一種文青嘅感覺! 現場有唔少地道美食, 賣相好吸引呀! ...
(泰國)蟠龍寺隱世打卡聖地 巨龍裝飾霸氣建築
泰國Wat Samphran蟠龍寺算係比較隱世嘅旅遊聖地,經常都吸引好多外國人去打卡! 蟠龍寺外圍嘅巨龍十分搶眼,由地面盤旋到頂端嘅巨龍其實係一條隧道,好少對外開放, 但剩係喺外圍影相都夠哂霸氣!去泰國一定要去參觀吓~ 嘩!超壯觀啊!! 做得好神似~ 魚鱗仲做得好仔細添~...
(泰國)清邁必住!摩洛哥宮殿式酒店 體驗民族服飾
鍾意影相打卡嘅朋友,去清邁一定要住呢間摩洛哥風酒店!! 酒店裝修超靚!起到成座宮殿咁~~ 設計以摩洛哥風做主題,顏色以藍,綠同白色為主 中間個大泳池必影! 成間酒店周圍都係打卡位,裝飾同牆身都超有摩洛哥風味 除咗企係中間整影,連側邊嘅牆都好好影~ ...
(泰國)布吉樹屋Villa~親臨隱世秘境!
如果去泰國住普通海邊Villa已經滿足唔到你,咁就一定要試下基馬拉度假村啦~ 渡假村隱身喺布吉島嘅叢林裏面,入到去彷如進入人間秘境咁! Villa 嘅設計靈感源自布吉島四大部落嘅生活方式,將特點融入設計元素中,例如大地,天空等... 有無諗過可以住係樹屋入面呢?! 每棟villa都有屬於自己嘅泳池~ 好似進入左童話故事嘅場景咁~ [instagram...
(泰國)曼谷人氣朱古力咖啡店 漸層效果打卡超靚
鍾意飲朱古力嘅朋友一定要試吓曼谷嘅一間人氣咖啡店Frank cake bar! 佢嘅主打係超濃郁朱古力,再配其他飲品,朱古力濃度仲可以自己選擇~ 而且朱古力仲做到掛杯同漸層效果,啱哂鍾意打卡嘅你! 薄荷朱古力味同泰式奶茶味~ 好濃郁嘅朱古力醬啊! 仲可以做唔同嘅漸層效果~...


text:
雖說話讀者來信,但見文知巴利應係一個平凡既香港人.即係人工唔算高,又要養老婆仔女,今次睇下呢個香港人點去努力改善自己生活.
先答巴利問題,太太自僱用轉數去私人戶口當出糧,一般銀行唔會當呢個係月入,就算當都係拆一半.自僱人仕借錢如攪有限公司,出示公司盤數應該唔難.但無限或單獨受僱者如冇數薄係身可上交利得稅單作證明,都係一個有力證明.今次當自照僱太太收入既一半(即一萬元)為可核實收入.
假設巴利兩間租出樓房都有租約,計埋每月都收成$16800租.保守咁計家庭總入息為巴利兩萬,太太一萬,加埋租金收入既八成即有$(20000+10000+13400)=$43400.係政府新出措施下佢只可用入息四成供樓,即$17500.現時兩間收租樓夾埋供$9200,即係巴利夾埋太太用$(17500-9200)=$8300買間樓收租仲有可能.不過政府而家正做野唔favour你地上會.假如巴利冇新既入息證明,其實而家計埋租金收入已用借貸力一半.兩人現金流亦不見強勁,固建議一動不如一靜,還掂有兩層樓係手,應待樓市下滑再食下一個浪.
反而想講巴利早年低價購入樓宇,就算太太唔做野屋企得自己搵錢,諗樣發現佢比哂成份糧比太太做家用後自己仲有錢淨,正式搵萬八儲足萬九.佢做左咩功德令佢搵兩皮幾野都可以係香港咁自在呢?
都係個句: 買樓! 當然買樓唔係必贏,但係買樓儲錢係一個可預計,有進度記錄而令你慢慢晉身小富既方法.年長既你可能問九七年買樓息太貴點儲錢? 係呀息貴絕對唔好買,如租金回報率低過息口更加唔好買.巴利係2010年一口氣買左三間樓(分別1.80m, 1.60m及1.65mil),如果要名正言順放租個陣每間要三成首期,即合共1.50mil,計番巴利兩年前應該三十五六歲左右.你問下自己究竟呢個年歲有冇機會儲到百五萬呢? 話難唔難,兩公婆一齊遂蚊儲百幾萬有可能.所以結語為能不能為自己預備安穩生活,在乎你肯唔肯開始儲同比恆心儲錢.
至於巴利case,佢係09年賣左港島樓,佢應該賺左百幾萬而10年用黎買三間樓.呢個一拆三方法諗樣在早前已建議,最好仲係賣新樓換旺角較舊樓.因為舊樓租金回報較高,旺區樓易出租(唔好買偏遠地方,你一季搵唔到租客回報率即大跌).另一個建議原因係三間樓可以遂間放,分批賣,而家大部份賺錢既業主應該趁SSD未加到四年期考慮此建議.可惜現時盤源真係少,就算你攤長成年買三間都難搵到野買落手.但保留此方法留待他朝採用,絕對有得著.呢個case係活生生香港人既示範,唔好再怨冇錢人工低買唔到樓啦,努力起碼先行第一步吧!


text:
有如故事書中王子與公主漫舞的華麗殿堂為雛型,延伸出更多屬於夢想中的場景.刻意營造的空間感及仔細規劃的動線,再來都為讓新人在服務過程中感受更舒適及便利.
一群對攝影擁有極大熱誠與夢想的攝影師
利用創立Dream's工作室,去表達我們對愛情觀與情感的細膩呈現
Dream's視覺攝影
不同的地方,不單單拍攝手法,而是拍出新人的情感,唯有拍出情感, 照片才會感動,而這樣的感動,才值得留戀,才存在它的價值
Dream's視覺攝影
非常重視服務的環節,讓新人都像朋友或親友一樣的服務,留下最美好的回憶
Dream's視覺攝影
一種屬於新人自我的表現,當中我們也會給予建議和指導,
共同創造出不一樣的作品
為新人描繪出最接近幸福的完美輪廓 更為兩人的幸福未來式
我之前pre-wedding搵咗Dream's影相,影完覺得佢哋好好,擺完酒後再搵佢哋去台灣影多次全家福.上一次係我同老公影相,今次帶埋屋企人,怕佢哋唔習慣影專業嘅相,所以叫Dream’s方面畀咗啲意見我哋,地方都盡量方便屋企人去影相.最後我揀咗台北文創園區影相☺未出發前我已經揀咗衫,去到一試就啱,佢哋知我想屋企人著藍色dress code,準備咗藍色嘅晚裝畀我哋揀,好快就揀啱,款式選擇好多!拍攝嗰陣佢哋好識得運用技巧令我屋企人好自然咁笑,教佢哋點樣擺pose,攝影師好落力影相,擒高擒低,講好多嘢引我哋笑,令我哋唔覺得攰👍🏻 佢哋好貼心,化妝,揀衫好好,唔使我點講已經化得好靚,我哋想影嘅情景,pose佢哋都影得好好,影完一睇相機已經覺得好靚,唔使點樣執相!影完相隔咗兩日已經收到隻碟,收到晒所有相,返香港慢慢揀再做後製,後製亦會加啲特別效果.
Dream's 嘅職員好熱情咁介紹,又好nice!我哋有諗過去另一個地方影相,佢哋話其他公司可以做得好平,但質素未必有保證,同佢哋最特別係會比返底片我哋,我又搵到我想影嘅景,所以決定揀佢哋.Join左個package,包左婚攝基地嘅入場費,當日車費,兩人妝髮,三套婚紗晚裝,兩套新郎西裝.婚紗選擇都幾多,唔同style都有.出發前佢哋好細心咁提醒我哋好多注意事項,例如叫新娘染髮先影相會更好睇.拍攝當日攝影師好識得製造氣氛,令我哋好自然地影相.我最appreciate係佢哋會執好曬光圈快門先影一張,睇下o唔ok,再繼續逐張影,而唔係用連環快拍影,影完再揀一張ok嘅,睇得出佢哋好有信心,認真,冇番咁上下技術都做唔到😝 因為佢哋係台灣人團隊,事前我哋主要用line溝通,飛到台灣再揀婚紗,西裝.Day 1揀衫,Day 2影相,Day 3已經可以揀要咩相做後製!我哋話想要自然啲嘅感覺,佢哋都好清楚我哋想要咩,最後都出到我哋想要嘅效果👍🏻!成個團隊好nice,拍攝過程輕鬆愉快,去到拍攝後段我見婚攝基地有啲地方都幾靚,我提出話想影多少少嘢,雖然全日拍攝大家都攰,但佢哋都好配合!當日睇相已經覺得佢哋嘅setting好好,就咁睇已經好靚😍執完相佢地會用雲端Send比我哋睇有冇再需要執嘅地方,而家已經執好相,等緊production完成再寄嚟香港!


text:
Volkswagen(福士)嘅 iD. 電動車系雖然仲未引入嚟香港,整個車系目前主要响歐洲,北美同中國銷售,而且成績都唔錯.涵蓋嘅車種包括小型掀背嘅 iD.3 同三個不同體積嘅SUV,好似 iD.4,iD.5,同埋 iD.6.而車系亦準備擴展到 MPV 同客貨車範疇.
呢款純電動嘅 MPV 命名為 iD.Buzz,早喺 2017 年北美國際車展上首次展出.經過五年嘅設計同準備,未來感十足嘅量產版本,預計將會喺下個月正式發佈.除咗德國,同埋整個歐盟地區之外,相信美國都將會係首批上市嘅目標市場.
喺過往幾個月,ID.Buzz 嘅測試車相繼喺歐洲俾人野生捕獲,並且喺 VW iD Talk 論壇上面,流出多張完整嘅量產版車廂相片.雖然喺相片中見到儀表板俾黑布覆蓋左大半部份,但係都睇到量產版嘅內籠設計佈局同概念車有唔少嘅變動,例如方形嘅軚盤,放置喺軚盤中間嘅顯示燈,同埋中控台嘅大型屏幕,通通 都Bye bye.量產版本嘅軚盤,數碼錶板,同埋中控台嘅多媒體系統螢幕,就沿用 iD. 車系同出一轍嘅佈置.
而作為一部劃時代設計嘅電動 MPV,量產版 iD.Buzz 內籠有白,黑,灰,橙四色配搭.白色嘅軑盤特別搶眼,座位同門板就用上橙白混色嘅布料同配上菱形縫線,中排門邊嘅防水物料踏板同樣有菱形凸紋,同座位互相呼應.而油門(電門🤡)同迫力踏板亦都跟隨 iD 車系嘅概念設計,有 Play ▶同 Pause ⏸標誌喺上面.
雖然ID.Buzz概念車嘅內籠設計係走簡約風格,但係嚟到量產版本就變得傳統實用;又雖然被捕獲嘅測試車未見安裝有第三排座椅,但係又見到第二排可以作 6:4 式傾倒,與及可以將座椅完全放平,然之後响車尾安裝層板,使到整個地台完全平坦,用嚟運載貨物,又或者要嚟收藏「車中泊」 Car Camping 嘅物資用品等,都可以令車內空間更有效地利用.
至於概念車設定嘅 268 匹後驅,同369 匹四驅版本會唔會成為最終嘅動力組合,暫時仲未揭盅.但五座/七座嘅乘用版iD.Buzz,同三座/五座嘅客貨版 iD.Buzz Cargo 相信都會相繼推出.至於會唔會因應市場而推出較長載貨空間嘅長陣版本,當然係未知之數啦!但係作為一部既向老祖宗 Type 2 致敬,同時又要做到跨時代設計嘅電動 MPV,iD.Buzz 都可以話福士車廠嘅誠意之作!
相片來源︰Volkswagen,Carscoops,Autoevolution


text:
(Lomograpy 800 彩色菲林)一起進入雙修 DJ 波盛的《2021 香港製造》DJ set 音樂派對!1 Share Tweet
我們的一生擁有不同面向,興趣不只一種,Slash 斜桿人生因而盛行.港台 DJ 波盛(Ballshing) 近年投身打碟世界,漸漸變成了香港少見的雙修 DJ.2021 年底,他舉辦了《2021 香港製造 DJ set》音樂派對,當時更與 Wave Channel 合作,以獨特的 DJ set 風格呈現 2021 年 49 首香港歌曲,為我們帶來一場既有型又澎湃的視覺與聽覺體驗.另一邊廂,同樣喜歡音樂和菲林攝影的 LomoAmigo Goo 更以 Lomography Color Negative 800 度彩色菲林 ,記錄了這場精彩的音樂派對,迷幻朦朧的拍攝風格更添神秘氣息.
一起跟隨 Goo 的慢快門,漫遊電台和打碟 DJ 波盛的音樂世界,傾聽他一路走來的雙修心路歷程.
Hello 雙修 DJ 波盛!你是從何時開始接觸 DJ 音樂世界?
嗰粒種子可以數返 6 年前,因為 MOOV 贊助咗 1 年會籍, 心諗梗係唔好蝕,就喺 app 周圍搵歌聽.有次無意發現一個 Tomorrowland album (註:Tomorrowland 係國際大型電子音樂節),畀入面一首歌吸引咗,係〈This Is What It Feels Like - W&W Remix〉.嗰陣聽到個 drop, 我個反應係「嘩!原來歌可以係咁!」無乜好有意義嘅歌詞,但個音樂會震到入身嘅興奮,我無誇張,你會 feel 到有啲嘢流咗入身體裏面.就係呢個體驗令我沉迷咗不斷搵歌聽,之後又搵到另一張 album 叫〈BEST of EDM 2015〉.裏面有齊當年好 hit,呢家變成經典嘅 EDM, 例如 Martin Garrix〈Animals〉,Swedish House Mafia〈Don't You Worry Child〉等等.
當時一路搵有咩類型嘅歌自己鍾意,到最後落腳點就係 Marshmello, 佢應該係我第一個鍾意嘅 EDM artist, 試過特登飛去新加坡睇佢嘅演出.但因為啲歌好快煲晒,又想搵同類歌聽,就開始了解不同的音樂 genre, 知道原來呢種叫 future bass, 就拎住啲 keywords 去搵歌.幾年以嚟就不斷搵歌聽,睇下啲歷史,了解下啲 genre, 起碼講得出自己聽緊啲咩.加上早幾年香港都一直有搞大型電子音樂節,每年去完又更加返唔到轉頭.
咁你知人鍾意一樣嘢,又會心思思想試吓.所以 3 年前喺 ebay 買咗個二手 DJ controller 返嚟做生日禮物畀自己,訂閱咗個 record pool, 下載咗堆歌落嚟試吓.而最後,三個月左右就停咗.因為望住 YouTube 啲教學真係好悶,太高級嘅技巧做唔到,新手入門嘅個個都一定講要練好對耳嘅 beat matching.練咗一排覺得都係咁啦,又無咩好遠大嘅目標純粹當興趣,咁就荒廢咗.
然後來到 2020 年,嗰陣同兩位朋友 INK,鄒攝做咗第一首 Serrini 嘅 remix.有晚突然諗,究竟呢首懷舊曲風嘅 remix 可唔可以夾到真係 80 年代嘅廣東歌呢?於是將部 DJ controller 攞返出嚟玩.整咗一晚,完全搞唔掂.咁啱見到 INK 喺 IG 開緊 live 打緊碟玩佢自己 Beat Friday 啲歌,我就 message 佢話我玩唔掂,不如搵晚一齊研究.之後每星期都有一晚上佢 studio 玩,由初頭睇佢打碟,到自己嘗試落埋手一齊玩.而最學得多應該係我哋玩咗個遊戲,就係一人輪住打一首,要喺一首歌嘅時間裏面搵到另一首歌接落去.嗰堆歌係嗰期搵到嘅舊廣東歌 remix album, 叫〈Remix 101〉.因為啲 remix 版本我哋都未聽過,所以好靠感覺去做 transition.雖然當時炒粉多過成功,但都無人睇炒咗都無所謂啦,就係咁樣玩玩下又好似練咗啲嘢返嚟.
到真係好認真咁去打碟呢件事,應該係 2020 年 10 月加入〈騷動音樂〉呢個電台節目.儲咗一定嘅基本功,就好想喺節目度每星期有半個鐘嘅 DJ set.初時都好淆㗎,好驚畀人投訴.大佬黃昏 6 點幾煮煮下飯個收音機播 dubstep 喎,唔係聽開嘅聽眾未必接受到.總之個節目開波後,每星期都喺屋企錄低段 live DJ set,然後喺節目就播段 mix 再 on top 介紹啲歌.就係咁一步步成為呢家嘅 bedroom DJ.
為什麼會想以 DJ Set 去介紹 49 首 2021 年推出的香港歌曲?
好似頭先咁講,2015 年開始聽 EDM 啦,嗰陣未諗住打碟,剩係試過將啲派台歌用我平時剪訪問嘅 software 試吓可唔可以砌到 remix 出嚟.嗰陣試過將 JW 首〈矛盾一生〉cut 剩人聲,再將鄭融首〈Love Hard〉cut 走人聲剩返啲樂器,然後砌埋一齊.結果梗係唔 work!但我就同我當時節目嘅拍擋 Eric 講,如果有一日可以用啲廣東歌去整 remix,甚至成 set 都係香港嘅歌就正喇!
咁當年都係後生仔講吓過頭說話,無認真去諗過點做呢件事.直至 2021 年收到唔同派台歌後發現,好似有 potential 砌一個完整嘅廣東歌 DJ set, 於事喺節目實驗咗幾次,發覺都好似幾好 feel.可能係呢幾次實驗嘅累積下,令我 9 月時突然靈機一觸,不如年尾整個 DJ set 砌一啲 2021 年嘅歌落去,就係咁開始呢個 「2021香港製造」 project!
而用 DJ set 呈現都有另一個主要原因,就係試吓另一種方法去聽本地嘅歌.除咗串流,電台,YouTube,live concert 之外,呢家電子音樂世界好流行嘅 DJ set 又得唔得呢?其實唔係啲咩新嘢,阿媽落 disco 年代啲 DJ 都會打 80 年代啲廣東歌,玩得開心又有親切感.可能都關我無經歷過事,因為到我去 club 嘅年代都差唔多全部係外國歌,所以你可以當係我想整出嚟畀自己體驗吓咁.
當初都諗咗好耐點定義呢個 set 嘅歌,真係屬於 EDM 嘅又唔係好多,同時有一堆懷舊 City Pop 嘅出現又好啱玩,最後就決定大包圍用「2021香港製造」做主旨.揀咗出嚟嘅歌應該有六,七十首?後尾考慮到條片最後嘅總長度同技術上做唔做到,就cut剩呢 49 首.
本身諗住搵個 LED wall 整啲 visual 加我自己喺度打碟就算,但要顧多樣我唔識嘅嘢就好高難度.後尾諗到不如用天台拍,YouTube 好多 DJ set 都用唔同戶外景.之後就搵咗 Wave Channel 浪頻道嘅 Benson 傾,佢聽完成個 DJ set 嘅 demo 後有呢家 video 見到嘅諗法,仲提議不如邀請埋部份啲歌有份嘅 artist 嚟啦,好似一個 tribute 咁.所以畫面嗰部份全靠Benson 同佢嘅團隊包括賓尼,Tung 同 Ray 去操刀先有咁靚嘅成品.
廣東歌對你來說最大吸引力的,除了是母語,還有什麼原因?
在打碟 DJ 這身份上,你最大目標是什麼?
都好多喎.梗係想喺電子音樂節打碟啦,全場咁多人聽住一首歌然後情緒互相 connect 嗰種感覺好神奇.另外因為做電台嘅關係,曾經幻想過頒獎禮如果可以有 after party 然後打住現場歌手嘅歌,大家唔理有無獎總之飲住酒一齊 party 就最開心.音樂呀嘛,要「樂」至得㗎.最後一樣係可以打自己做嘅歌.
不過,以上三樣我知都唔會成真 sosad , 因為難度太高.如果合乎現實嘅,會想有機會喺唔同場地場合打,例如 club,酒吧,婚禮,不同 event 等等啦.平時喺房自己一個人玩得自己high, 都想有觀眾喺面前互相 connect.希望本地嘅電子音樂可以再蓬勃啲,咁我就多啲歌可以打喇,又可以同啲音樂人合作吓玩吓咁囉,講到尾最緊要開心,因為配合埋畫面,燈光(同酒精)嘅 live DJ set可以好好玩,就好似將你帶咗去另一個空間咁.
而香港其實已經有好多電子音樂製作人,有啲都會打埋碟,今次我都揀咗一啲我自己鍾意嘅放咗喺呢個 DJ set 裏面,例如有 XTIE,Farrah,Jaxis 等等嘅歌.甚至有啲 artist 已經喺國際音樂廠牌出歌,喺國際大型電子音樂節演出,例如 YAKO,Cyrus Gold 等等.我都相信其香港仲有更多嘅電子音樂製作人存在,只係我未接觸到.老土講句,個世界真係好大,無可能識得晒聽得晒,都係一路玩一路學.
電台 DJ 與打碟 DJ,你怎樣看待自己的雙修 DJ 之路?
我諗起以前同人講我係 DJ, 特別係同外國人講,佢哋第一時間會好興奮問係咪打碟嗰啲.當我答係電台嗰啲,然後就無然後了.所以有少少唔忿氣,心諗如果我係雙修 DJ 你就吹我唔漲啦!
而我公司有位前輩叫 Brian 梁兆輝,佢正正就係雙修 DJ.佢以前有個節目叫〈輝遊記〉已經播緊DJ set, 呢家就喺 mixcloud 度聽到.我都有參考佢嘅節目,究竟喺電台如何 execute DJ set 呢件事?始終無畫面無 lighting 無煙花無噴火,齋聲係唔夠.
去返問題,我唔覺得兩個 DJ 身份係分裂,因為我覺得我打碟叫上手快,慶幸喺電台做 music show 訓練咗啲 sense 同 knowledge.而兩者的確有各自較著重嘅 flow.電台 music show 音樂要去到舒服暢順係基本,但著重點用說話 tag 歌,將兩首歌連埋一齊,好多時會睇重歌詞;打碟 DJ 嘅 set, 我覺得較著重旋律,點樣牽動聽嘅人嘅情緒,帶佢哋進入 DJ 個世界,係感覺多過言語.
我覺得呢家企咗喺中間都幾得意,每度攞少少嚟用.好似今次 2021香港製造 DJ set, 音樂嘅 flow 你會聽到好似一個個章節.先由一首〈一人搖擺派對〉去展開呢個 DJ set, 然後講懷愐昨日美好嘅〈UNCLE〉帶去 city pop 嘅章節,因為 2021 年係有唔少呢類作品.之後用〈CityPop〉呢首歌返翻現實,原因係呢首歌推出嘅時候引起咗熱烈討論,大家會講咩叫 city pop, 呢首歌嘅存在就好似將過去與現在 connect 咗,再加上本身首歌嘅創作係想將懷舊同 modern 嘅元素結合,所以用佢嚟喺個 DJ set 度帶返嚟現實呢刻都好啱數.
咁現實係點?係唔好,同時都思考自己係乜嘢,出路係點.所以會有幾首呼應現況嘅電子流行曲〈呼吸自由〉,〈石山派〉,〈乖乖〉等等出現.之後慢慢越走越 dark, 去到一連串暗黑或者重低音嘅歌(呢 part 我私心最鍾意,因為係我聽開嘅 bass 嘢).去到結尾會走返去電子流行曲,一啲大家喺 2021 年接觸得較多嘅歌,但用我嘅方法 mix 埋佢哋.
我特別想提最後兩首歌,尾二嗰首〈試驗〉係想代表呢個 DJ set 就係一個試驗,而最後一首嘅〈W2HK〉我一早諗咗用佢嚟埋尾,代表呢一個鐘頭你所聽到嘅嘢都係嚟自香港.我諗成個 DJ set 大致可以咁去解構,而呢種 design 就係作為雙修 DJ 可以做嘅事,亦係我覺得兩者唔分裂嘅原因.
感謝 Goo 拍攝的菲林照片,以及雙修 DJ 波盛的用心分享.在香港成為一名獨立音樂人是一件非常不容易的事情,所有的堅持源於對音樂的一腔熱誠.這場全是「香港製造」的 DJ set 音樂聚會非常精彩,大家一定要 follow 波盛 ,繼續留意他在香港電台第二台的 《騷動音樂》 節目,還有悉心準備的 DJ set!
以上文字專訪由 Goo 與 DJ 波盛進行,再交由 Lomography HK 整理.
延伸閱讀
(Petzval 80.5 鏡頭)翻開斜槓音樂宣傳人 Goo 的 #野菌工作記事本,細說「打雜」日常的瑣事
(Lomo'Instant Wide)903 DJ Colin《明日之廣東歌》展覽 —— 刻下香港樂壇的歷史年輪
written by christy226 on 2022-04-21 in #culture #people #videos


text:
英國升學心得- Warwick BA Language, Culture and Communication X3Q8 | 內附經UCAS Clearing入Warwick嘅心得同流程!
又要多謝有心人投稿🤩❤ 適逢而家係UCAS Clearing嘅時候,大家睇呢個post就啱晒喇,因為入面有經Clearing入Warwick嘅流程同心得🌟 課程特點 涵蓋嘅嘢很廣,每樣都會學一啲咁,除咗學language,culture and communication,都有學marketing同business方面嘅知識,所以唔會好似其他科咁咁專注喺一個area到.咁樣就有好有唔好嘅,雖然可以涉獵多啲範疇,但係我地每個module都唔算讀得好深入,所以只可以話係每樣都識啲咁. Language嘅話,我地Year 1嘅時候需要學一種新嘅語言,當中都有好多唔同選擇,而我自己就揀咗日文.Culture就會學吓culture communication同culture relationship等等.Modules嚟講,其實Year 1冇咩得揀,但Year 2之後個自由度就大啲,可以揀自己鐘意嘅嘢嚟讀!而可以選擇嘅modules都好廣泛,我就主要揀咗啲business modules,而我啲朋友就揀咗啲社會學,心理學同哲學嘅modules. 呢個都算係一個好新嘅course,而且每個cohort嘅人並唔多.好似我咁,我嗰屆就得12個人.不過,我地有時上堂都會同其他科嘅人一齊上,所以都唔會話係得10幾個人一齊上堂.但因為我地個course比較少人,我就一定要喺course以外都同其他人socialise吓,例如係透過我第一年住campus嘅hall識人咁,然後第二年再搬岀嚟一齊租屋住. 呢個course都係可以選擇要一年嘅exchange/placement,如果要呢啲嘅話就要讀4年.Exchange方面我地學校有同好多世界各地唔同嘅學校合作,美國,歐洲,亞洲(香港,大陸,台灣,日本,韓國)嘅都有,但以我所知就好似唔可以返去自己嘅國家到exchange嘅. 點解揀Warwick? 我本身係想揀UCL嘅,但因為分數上嘅問題,我最後經Clearing入咗Warwick.我本身係冇打算揀Warwick,因為我唔係好鍾意佢嘅位置同city,但讀咗兩年之後都覺得Warwick呢到都冇咩唔好嘅.Warwick俾人嘅感覺就係附近咩都冇,唔似其他大學係喺city centre咁,變相咁樣就可以令你更專注喺你嘅大學生活到.如果想social嘅,都通常會喺大學到,而且呢到每個禮拜三都會有pub或者都可以參加一啲societies嘅酒聚. 另外,Warwick嘅ranking都唔差,好多公司都幾鍾意Warwick畢業嘅人,所以就業率係比較高嘅. 經Clearing入Warwick嘅程序 首先打電話俾間學校問吓佢會唔會俾offer你,然後有個staff就話我個分數可以報到Warwick呢個course,但係要再問個course leader我可唔可以讀咁,可能係因為佢想睇吓你嘅background/experience符唔符合呢個course.所以最後尾我需要同個course leader嚟一個大約30分鐘嘅interview.Interview會問你咩嘢係communication,你之前中學讀嘅科點樣support你去讀呢個course等等.經過呢個interview之後佢地先正式出offer俾我.我覺得因為我係經clearing入,所以都係主要睇我嘅grade,而唔係我份personal statement. 考核模式 主要寫essay同埋考試.通常啲modules都係50% exam同50% essay,而essays都比較難拎到高分. 成績要求 DSE (如果你係讀3X): 英文,數學,LS:3|選修科:555 DSE (如果你係讀2X): 2個必修科 (中文唔計):55 |其餘必修科(中文唔計):3|選修科:55 IELTS (academic): Overall 6.5, 每個subset至少有6.0 出路 感覺上呢科嘅學生就係咩都識啲,所以唔同類型嘅工都可以報到,尤其是同culture side有關嘅工都可以.我啲同學都係會做番media同marketing相關嘅嘢.


text:
社交焦慮唔需要食藥
C417 女24 社交焦慮問題
佢嘅問題係,面對一啲聚會或者要出席一啲場合,佢就會非常焦慮唔想去,見到陌生人就會驚.
佢口中既起源:
因為有一次朋友結婚嗰度有男有女,臨行前就心跳加速,出發時開始驚,就係嗰件事之後開始有問題,後來就發展到呢連見朋友都想逃避.
第一次見 社交焦慮
用催眠回溯,回溯到嗰次婚禮之前咁佢就有個想法就係怕失禮.佢驚表現又唔好,融入唔到,亦都驚幫唔到手.
不過我知道呢啲唔係主要原因,所以我回溯到更早嘅事情,就係十幾歲嘅時候一次佢屋企食飯.屋企嚟咗一啲親友, 佢阿媽就同啲親友傾計嘅時候講到,兩姊妹係佢家姐靚d,妹(事主)唔靚.
呢件事令佢產生有負面想法,佢好無自信,覺得自己有d醜,同埋永遠都做唔到標準,永遠都唔夠靚.
佢認為需要好努力好努力咁樣做好,所以喺某啲場合,佢就有某種唔開心需要好努力嘅感覺,同時因為做唔到標準,佢有羞恥心,會想做返自己又做唔到.
佢更新咗想法就認為自己呢已經比其他人好好,做返自己,停止同人比較,亦都唔介意人哋點睇.
第二次見 社交焦慮
佢竟然向我表示係改變咗少少(我有點驚奇只係小小)
佢表示少左心跳嘅感覺,但依然唔想去嗰啲類似聚會嘅場合,佢想去嗰啲場合,但又驚左唔想去,有種厭惡嘅感覺.
因此,我估計佢嘅問題係來自複合嘅原因或者根本係兩個問題重疊,再一次回溯到更早嘅時間,並且確定係嗰種厭惡感覺根源既時間.
事情去到七歲,當日係事主嘅生日party.
喺生日party嗰度,有位阿姨叫佢過嚟影相但佢一時無理到,因為佢掛住玩一個新玩具,阿姨就話事主曳.
佢既感覺就好唔開心,同埋認為自己唔受歡迎,俾人唔鍾意.
佢嘅諗法就係明明冇做錯嘢,點解要咁惡對佢.只要唔夠乖,人就唔鐘意佢.而更重要嘅呢就係佢個隱性想法,就係明明一啲開心嘅場合例如生日party都會出現唔開心嘅事.
例如會受到批評或比人開玩笑.
更新信念嘅佢明白到個阿姨仔係唔鍾意佢嘅行為而唔係唔鍾意佢個人並且呢佢明白開心嘅場合亦都會發生開心嘅事當時只係個別事件唔能夠用個別事件對衡量將來嘅開心場合
因為佢認為開心嘅場合或者一啲朋友聚會呢類場合會發生唔開心嘅事所以佢逃避呢d場合,潛意識讓佢有厭惡既感覺,而佢更新咗之後,亦明白再冇需要再厭惡呢啲地方,可以輕輕鬆鬆咁樣去享受社交.
Write a Commentview all comments
Only registered users can comment.


text:
近年人工智能嘅發展,大大提升咗公眾對數據應用嘅興趣,但有好多人都係對AI範疇一知半解.今次同大家講下數據科學,大數據,同埋數據分析到底係有咩分別!
#數據科學
係數據科學嘅世界裡,由於有龐大嘅數據同海量資料在內,Data science 嘅工作抱括揬掘大量嘅數據,從中探索數據中隱藏嘅Pattern,以辨別出唔同嘅行為模式,係呢個過程中,就需要唔同技術嚟分析呢D龐大嘅數據資料,包括編程,統計同埋機器學習演算法等.呢個精鍊嘅過程就有如由原油提煉石油般,從最Raw 最原始嘅材料提鍊出有價值嘅數據資料庫!
其實從Data提鍊出有用嘅資料並唔係一D革新嘅概念,一向Data mining 同數據統計都係用類似嘅技術嚟預測未來.
#大數據
由於AI 時代嘅誕生,因而衍生出無窮無盡嘅大數據,從而有更多樣化嘅數據,處理嘅技術需要更為精準,包括捕獲數據,數據存儲,數據共享同數據查詢等等.早期大數據係過去十年廣泛用係企業內部嘅資料分析,商業智(Business Intelligence)同埋統計應用.但係而家嘅大數據已經唔單止係資料處理工具,更係一種企業思維同商業模式,因為資料量急速成長,儲存嘅設備成本下降,軟體技術進化同埋雲端環境成熟等種種嘅客觀條件,先可以讓資料分析由過去嘅洞悉歷史進化到預測未來,甚至係破舊立新,開創前所未見嘅商業模式.
#數據分析
即係透過提煉番黎嘅數據,用黎執行數據統計分析,得出結論並解決問題.係咪都係唔明呢?講白D,數據分析嘅工作即係「要讓數據說話」,話俾我哋知透過呢D數據我哋嘅後續應該要點做.後續嘅反應啱咗之後,即係話數據分析係正確嘅,反之亦然.透過後續嘅檢討,再修正數據分析嘅方法.
下次我地會講下具體用處同價值!


text:
( Fact check 系列)血型性格論原來係真嘅?盤點4大血型性格特點
星座影響性格大家就聽得多啦,但原來血型唔同都會影響人嘅潛在性格!而喺日本,韓國,血型更加係識新朋友時候嘅常見討論問題.小編今日就整理咗唔同血型潛藏嘅性格特點,睇完應該會對自己/身邊嘅人更加瞭解!
1.AB型男仔
通常AB型男仔對於事物嘅要求都比較高,因為佢哋做嘢比較經常會以理性出發,好有自己嘅原則同態度.對待感情亦都會好認真同埋慎重,喺好值得信任嘅類型ke~
2.AB型女仔
AB型女仔通常性格都會比較強烈同埋自我中心,外表可能未必好睇得出,但其實佢哋嘅心思通常都好細膩,如果想同佢哋建立更加親密嘅關係可能就要比多少少耐性啦~不過佢哋通常好知道自己要啲咩,所以面對離別亦都會比較灑脫.
3.A型男仔
「完美主義」係佢哋嘅特點,A型男仔通常比人嘅外在感覺都係比較冷漠.且心思比較複雜,希望所有嘢都可以制定縝密的計畫後再執行.而戀愛方面,個性活潑而且愛撒嬌嘅人比較符合佢哋嘅理想型,但同時佢哋有時亦都會因為愛面子而口不對心.
4.A型女仔
「永遠諗得比人多」係A型女仔嘅特點,做好多嘢之前都會考慮得好仔細長遠.而如果事情發展未如理想嘅話好容易就好似被打沉咗咁.(小編自己就係)通常都會比較慢熱少少,但一旦對住親近嘅人就會好活潑~利申A型女仔非常專一.
5.B型男仔
愛恨分明+爽朗率直,B型男仔好似天生就無咩選擇困難症咁.佢哋好清楚自己想要嘅係咩嘢,加上單純嘅性格,喺好多女仔心目中嘅「完美情人」,但值得留意嘅係B型男仔討厭被拘束的感覺,太多嘅控制好容易會令佢哋反感(#゚Д゚).
ps.聽聞多啦a夢都係B型血~
6.B型女仔
「原諒我這一生不羈放縱愛自由」就係佢哋嘅性格寫照,佢哋會好享受屬於自己嘅孤獨.而喺做嘢方面,B型女仔工作style通常比較即興,而對於感興趣嘅事物亦都會好執著.愛情方面會比較急迫,所以好有可能會大方表白心跡.
7.O型男仔
O型血男仔通常都比較有親和力,有坦率而且顧全大局嘅特徵!所以佢哋嘅人緣都幾好.而戀愛中嘅佢哋屬於積極表達愛意嗰類,好熱情~但唔好隨便否定佢哋,自尊心強勁嘅佢哋好容易會受傷.
8.O型女仔
性格活潑,坦率呢啲特點喺O型血女仔身上可以話表現得淋漓盡致.而隨之而來的係佢哋通常會有較高嘅自尊心,遇到傷心嘅事亦都比較容易暴躁,發嬲.但瞭解佢多啲,你先會發現佢哋潛藏嘅溫柔同脆弱.
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
90後點會用九方?
90後唔係學校教電腦會教速成同倉頡咩? 97 年果波學校IT 潮好谷中小學生學倉頡
九方係7/80 後多, 又唔用手寫版
CS堂教圖龜
我91年
間小學受政府資助要推廣九方
成個小學生涯電腦科都係教用九方,仲要考試
人生第一次用電腦打中文就咁比左九方,轉下眼就用左廿幾年九方
(用緊九方覆你)
即係你成世都不斷俾緊錢俾九方條友
係咪iOS買一個android買一個windows買一個Linux買一個
每幾年就續期
如果系統更新 又可能會唔support
借人地電腦/電話 想打字又打唔到(冇裝九方)
用緊快碼,正係咁樣,九十年代開始,雖然幫我慳左時間,但幾年一次換電腦就要比,手機換又要買 android 版, 比錢都唔緊要,唔係多.
唔開心反而係見到,快碼同九方都真心易用,但就因為收錢而令佢少人用,快碼個拆碼方式較接近中文字系統,通常左邊有部首就一個碼,右邊兩碼,其餘中文字上下分就兩個碼,最多三個碼再揀字.
我當初用電腦係比較過倉頡同快碼,
決定寧願比錢都用快碼,因為知道呢樣野會影響自己往後人生幾十年使用電腦的效率,
快碼蠢極學幾日乜中文字多數識打,
我眼見寫字樓啲蠢閪港女,學倉頡用左成年,打果幾行字又問人打成個鐘,我有隻usb 手指流動版,帶住就去邊都打到.當然實估到有高登仔衝出嚟話,咁你去用一部電腦咪打唔到囉! 其實有幾可會用一部唔係自己電腦呢!


text:
舊域多利醫院
舊域多利醫院(Old Victoria Hospital)係香港舊時一間公營醫院,喺香港島山頂白加道15至17號,喺1897年至1947年間運作.醫院關閉之後,主樓就拆咗並用嚟起咗政務司司長官邸.喺1921年起嘅產科翼樓(Maternity Block)就保留,現已被評為香港三級歷史建築.
史[編輯]
舊域多利醫院喺1897年由當時嘅香港總督羅便臣奠基,係紀念維多利亞女皇登基60週年而開設,因此又叫做域多利銀禧醫院(Victoria Jubilee Hospital).奠基石嘅下面放咗一個時間囊,裏面有當時嘅報紙同硬幣.由於工程延誤,醫院延遲到1903年11月先至正式啟用.奠基石被移到白加道近醫院徑一帶,並由當時嘅港督卜力再進行過奠基儀式.
當時舊域多利醫院專門收容同治療女性同兒童病人,因此喺1921年加建咗產科翼樓.當時政府舉辦咗一個建築設計比賽,結果由巴馬丹拿建築事務所贏得比賽.醫院喺1947年停辦,主樓隨即拆咗改建做輔政司官邸,產科翼樓就改做政府宿舍,並改名叫維多利亞大廈(Victoria Flats),而家由政府產業署管理.奠基石就一直保留喺原來嘅位置.
建築[編輯]
三層高嘅產科大樓用新古典主義建築風格設計,亦受到意大利文藝復興建築風格同喬治亞風格所影響.正面嘅紅磚同仿石外牆為大樓帶來優雅嘅外觀,地下嘅拱形柱廊,拱心石係新古典主義建築嘅典型特徵,二,三樓嘅威尼斯式窗門,建築物正中嘅拱形石雕同突出嘅屋簷就展現出優美嘅意大利建築風格.


text:
做DSE中文卷一果陣,明明睇得明篇文,但偏偏就拎唔足分😭操又唔識操,溫又唔識溫.但原來中文閱讀都有一套溫習同操練技巧!
今次AfterSchool搵到DSE中文Straight 5**嘅 dsefreegiveaway,同大家分享究竟佢中文卷一閱讀係有乜溫習攻略!希望大家見到中文死亡之卷嘅時候,可以沈著迎戰!
DSE中文閱讀卷—:攞唔到分嘅原因
Photo by Nik Shuliahin on Unsplash
DSE中文閱讀嘅白話文篇章一向都係同學嘅弱點,通常大家都會話「我睇得明篇文,但係答唔到啲問題.」尤其是啲題目真係好空泛,究竟點樣先可以攞到分呀?
今日就同大家分享我考DSE嘅時候點溫中文卷一嘅白話文,同埋點樣去準備答題嘅方式.
破解迷思:睇得多書,唔代表考得好卷一
先講要點樣溫白話文先,坊間有好多人話睇多啲書就可以考白話文考得好,所以就叫你去睇魯迅,小思之類嘅書,但係其實你睇得多書並唔會直接導致你考得好,因為睇呢啲書其實對你嘅答題技巧係完全冇幫助.
DSE中文閱讀卷—:白話文溫習指南
Photo by John Jennings on Unsplash
多做白話文練習
對我來講,最重要嘅就係要做多啲唔同嘅白話文練習.
如果你有補yylam嘅話,yylam嘅閱讀卷係真係好高質.如果你冇嘅話,可以試吓從唔同嘅渠道獲得呢啲卷啦,亦都可以喺書店買出版社嘅Mock卷來做.但係做咩卷都好,個大前提係你要完成晒所有嘅Past Paper先.
掌握正確操練Past Paper嘅方法
究竟我自己點樣操閱讀卷嘅past paper呢,其實我係做完咁多年嘅past paper之後,我會
- 將每年同類型嘅題目作整合,
- 再對比番每年嘅Marking,
- 搵出該題型嘅答題方法同埋步驟.
例如:感情類型嘅題目,要解釋作者或者文中嘅角色點解會對某個某種事物有特別嘅感情嘅時候,就有兩個步驟:
- 先反推測作者或該角色過去的經歷,以及佢嘅人生觀;
- 解釋點解佢會有呢一種感情
除咗呢類型嘅題目之外,其實當你對比每一年嘅pastpaper之後就會發現,每種題型其實考評局都有固定嘅搭法,以及答題框架,只係依着每年文章嘅內容稍作更改.因此只要你可以整合每年出過嘅題型同佢背後Marking嘅得分原因,並加以學習,你嘅答題能力就自然會提升.
進階操練卷一嘅方式
更加進階嘅方法就係自己出返一啲閱讀卷嘅題目:題目取材上唔一定需要用文學作品,簡單至係日常生活當中,使用平日所見嘅新聞報章黎出題,而對象上就可以考返自己或者考返同學.
例如:你可以搵吓最近嘅新聞,從唔同人物嘅發表嘅「語句」當中,反推翻佢就「該事件」有啲乜嘢睇法,從而增加你對文字嘅理解能力同觸覺.
總括:提升卷一得分嘅三大貼士
無論如何,想提升自己係閱讀卷嘅能力,就要做到呢三點:
第一:一定要多做練習
第二:要提升對文字嘅觸覺同理解
第三:要知道唔同題型嘅答題框架
只要你可以履行以上三條原則,閱讀卷就會考得好!
如果想喺閱讀卷表現出色,就要記住以上三大貼士.記得Past Paper唔係做完就會學到嘢㗎!做完之後都要諗下,記低自己做錯啲乜,唔好再犯大錯先有操卷嘅意思!仲要分析評分準則同埋答題技巧,咁大家嘅卷一分數就萬無一失啦!
當然,AfterSchool點會只有卷一嘅分享呢~想知道卷四點考先可以考得好?超級狀元醒你「說話」小貼士! ;望到卷二作文嘅題目無從入手?睇下其他名師係點作,從中學習咪得!


text:
「逆境」
唔捱過係唔會成長!逆境係難,但係捱得過就係另一個世界.當然唔係個個人都承受到嗰種壓力,而經歷過嘅人就會明白所有嘢唔係理所當然,人生嘅高低起跌係一種考驗!路係自己揀嘅,結果亦都係應該自己去承擔,就算到最後都係注定失敗嘅話,最起碼自己經歷過.以為自己已經捱過最差嘅時候,點知今年係人生入面最難捱嘅一年.多謝相信我嘅朋友們,感謝有你地嘅信任同支持!
「辛苦」
今年係可以用捱去形容,好耐無試過捱得咁辛苦.人生總有捱嘅時候,而當你捱得過嘅話,明天又會係新嘅一天.只要唔好放棄,幾難捱嘅日子都可以捱得過.好多時表面上好似無乜嘢,但係心底裏其實係另一回事.終於等到一個好消息,一個可以令自己鬆一口氣嘅消息.再一次證明堅持係有回報,雖然唔可以話有啲乜嘢大嘅進步,但係至少可以令自己放下心頭大石.
「曙光」
當然一日未落實一日都係到擔心,但係當落實咗之後係唔係就代表捱完?好明顯唔係,只係可以暫時舒緩問題.長遠仍然有好多嘢要解決,但係最起碼可以將自己嘅思維重拾正軌,從新諗下之後應該點做.過去一年基本上無時間去俾自己諗下一啲長遠嘅計劃,因為每一都有唔同嘅問題發生,每日都只係想解決當日嘅問題.每日都會問自己應該點做,而慶幸終於等到曙光!
Also published on Medium.


text:
前日去左Angel Face 做一個叫做光波緊膚面部護理
我都只係第一次去Angel Face 做 treatment, 聽就真係聽得多
一去到, 首先要填三份野先, 之後再見顧問
入面環保好舒服, 裝飾唔係好豪華, 但勝在光線柔和, 令人覺得好舒服
加上有香薰蠟燭, 令我覺得好 relax, 放左工, 真係頓時覺得好輕鬆架
一杯暖暖的茶, 可能所有美容地方都會提供, 但呢杯茶真係好重要
特別係做 treatment 前, 一定要補充返啲水份先
換衫先, 要換上一件舒服的袍 hehe
還會溫馨提示一下客人, 將用後的拖鞋同毛巾應該放返去邊個地方
開初步驟好簡單, 都係幫我落左妝啦, 洗下面, 之後先會開始 treatment o既
講返今次 treatment 先, 係咩來呢?
呢個就做用一邊面的效果了, 雖然見唔到非常明顯效果
不過感覺係, 毛孔真係好似緊返, 面部肌肉都有少少提升左
白左少少? 唔知呢, 好似有少少白左架真係
做完之後, 再敷返個mask, 係魚子mask, 就連咀唇都封埋添
好似有啲野, 黏住成塊面咁架, 好鬼意, 完成後當然都係塗返面霜呀, 防曬呀就走得啦
走o既時候, 美容師同我講, 佢地親自煲左啲老火湯比客人飲o既
wow 好貼心呀, 仲有湯水飲添
今晚o既湯水係....花生雞腳排骨湯, 有渣架, 有花生同排骨食添
好好飲呀, 真係好想飲多杯呀, 但我唔好意思叫佢地比多杯我囉, hahaha
登登登登, 完成啦, 皮膚做完 treatment, 好似 reborn 咁, 好爽皮呀
唔洗化妝就可以回家啦 yeah !!


text:
[點解市面上無乜小童 Surfskate?點解 #小童ss 一套都要二千幾蚊?]
#ss入坑前必睇系列 #真正啱纖巧型skaters嘅板 #童裝ss !!
#小童ss 絕唔係一塊細啲嘅板咁簡單,當中嘅板面製作同調整堪比成人用 Surfskate!
如何選擇適合小童兒童用的 Surfskate?
如何選擇適合的板面 (Deck) 給小童兒童用 Surfskate?
🔴先講板面製作,不論任何類型滑板,小童板最常見/ 慳皮嘅製作方法,係利用成人板嘅模具壓製,再裁製為較細嘅板就作為小童板出售.當中致命嘅缺點係:裁製後會將應有嘅 Concave (板面弧度) 一拼裁走,最後一塊較平坦,缺乏 Concave,唔能夠提供舒適腳感俾小朋友嘅板面就咁誕生,非常影響信心同進度.有啲比較出名嘅品牌,甚至直接採用成人闊度嘅板面, 換條鬆啲嘅彈弓/Bushing 就賣 (可能製作人認識嘅小朋友全部鞋碼都四十幾號?)
如何選擇適合的 Truck Bushings 給小童兒童用 Surfskate?
🔴另一經常被忽略嘅部分,就係Truck Bushings 同 Adapter 嘅配合.大部份採用 Adapter/ Truck- Integrated 嘅 Surf System,好輕力就開始有傾斜,有轉向反應,好容易產生岩所有人踩嘅錯覺.🙅🏻♂
但實情上,配用硬度同個人體重/力量不相符嘅 Bushing,唔單止 Truck 同 Adapter 都發揮唔到應有嘅操控感,更將問題放大,唔同品牌嘅小童板都冇配上足夠軟身嘅 Bushings,有啲甚至沿用成人 Bushing 組裝,問題顯然易見.小朋友使用嘅時侯淨係郁到個 adapter 但壓唔到對 Trucks,後 Truck尤其會更明顯,傾斜唔到甚至會後轆離地,最後只可以喺平地上fing吓fing吓,莫講話玩 Bowl,又點樣真正做到 surf training ?🥴
👨🏻🔧點解我哋又會有 #童裝ss ?又輪到我哋獨特客製服務發揮!
🟢板面:
我哋有售多款不同尺寸嘅 Cruiser 類板面,而 Cruiser 設計原意係一塊輕巧便攜,擁有優良 Concave & Kicktail ,既提供舒適腳感又重玩味嘅滑板.Modern surf skate 所需要嘅特質亦同 Cruiser 不謀而合! (或者咁講,Surf Skate 就係由適合 Surf Training 嘅 Skateboard, Cruiser, Longboard 等板面洐生出嚟嘅.)
市面上有非常多品牌製作 Cruiser, 所以尺寸選擇極多.對小童嚟講,部分偏短小嘅 Cruiser 正正可以成為尺寸合適,提供舒適腳感又輕便嘅 Surfskate!
🟢Bushings & Adapter:
Bushings 同 Adapter 經我哋嘅專業調配,令整體會有更全面更優秀嘅表現.市面上大多原廠 Bushing 為大約 88a 至 90a ,比較適用於體重約 60kg 或以上的成人用家.
而早於 Surfskate 喺香港興起之前,我哋已經積極搜羅全世界專門生產滑板嘅 Bushing ,更加向廠商提出製造軟度適合小童嘅 Bushing,令我哋可以組裝各式各樣適合小童嘅配置.(軟至60a都有.真係淋到橡皮糖咁,請小心存放,避免孩童自行拿取🤪)
而且我哋都明白各用家對 Bushing 嘅概念都未必好深入,所以 #SBDW車房 嘅車房仔喺幫大家砌板嘅現場,提供更換及試用唔同硬度,形狀 Bushing嘅服務,等大家可以試啱先買!
🎓總結,一塊高質 #小童ss 嘅製作工序,配件需求係同成人板嘅配置可以係相約甚至一樣,價格唔應該存在好大嘅落差 (最多只係板面可以用細塊啲,平少少)
📝配置簡介:
#SmallFeet #Cruising
唔只可以應用於 Surf training,輕輕 Cruise 吓都冇問題.板面以腳型較細嘅用家為主要對象
- Waterborne surf adapter 提供充足轉向角度之餘,直線滑行亦相對穩定,容易平衡.所以適合新手初玩至到玩 park 都冇問題, 更能夠兼顧短途 Cruising.而且適用於非常短小嘅板款.所以令較輕盈,站姿較窄嘅用家可以採用 Landyachtz dinghy 呢類短板,能夠更輕鬆練習到各種轉向,sliding技巧 #唔洗掰到對腳咁開啦
- Waterborne surf adapter 為各款頂級 adapter 中,結構最堅固及簡單.雖然唔可以調較回彈力 (只可調教 Bushing 鬆緊),但優勝之處係較耐用及保養工序相對簡易.(如需要回彈力較高 Surf System 可考慮採用其他 Adapters)
- 以便攜,Cruising 為考慮因素,因此選擇直徑相對細小嘅 Seismic 59mm Rippler,喺相同大小嘅轆之中擁有最出色續航力及速度
- 適用於地面順滑嘅平地,板場等地形


text:
「志願」
人嘅志願會隨著年紀而改變,當然包括我在內.仲好記得以前細個搭校車返學同放學都會經過消防局,所以細個嘅時候想做一個消防員.到咗中學其實一直想做建築設計師,但係覺得要讀五年先至有個學位所以之後變咗做平面設計.但係因為時間同環境改變,依家自己做緊嘅嘢基本上已經完全同以前嘅志願無關.不過我依然有一個志願,就係希望更多人認識數據分析嚟個行業!
「成功」
要成功,好多時都係要睇你嘅做法,有時無話可以一次就會成功,所以有志者事竟成,要經過無數次嘅失敗先至會成功.但係一生人之中,唔係樣樣嘢都都可以容許失敗,只要一失敗,基本上係冇得返轉頭.就算有,要付出嘅代價亦都會好高!當然每次嘅失敗係代表你離開成功又行前多一步,而只要保持當初嘅理念,堅守自己嘅信念,其實你已經成功咗!
「堅持」
講真一個信念堅持咗七年其實話長話短唔短.到嚟一刻我仍然堅持當初嘅理念,希望可以將香港變成一個數據分析嘅樞紐.嚟條路真係唔易行,而香港前面嘅路仍然未係好清晰.不過有一點可以肯定嘅就係,數據仍然未死,仲有排玩!當然好多人會話人工智能都可以做到,但係距離嚟個日子仲有一段好長嘅時間,所以唔堅持都堅持咗咁多年,希望真係可以見到出口啦!
Also published on Medium.


text:
宜家係農曆7月,好多人都會落街化寶,但求個安心唔好撞鬼,禮多人不怪,小編呢啲師奶仔亦唔例外,每年都有呢個習慣.近日小編係香討睇到單笑料:(佢阿媽唔比我吹熄生日蛋糕上面支蠟燭!)比10個趣...
小編八卦嘅性格又出現喇!即刻㩒入去內文睇吓先:
(是咁的,我係農曆7月出世女朋友阿媽知道個陣都有少少唔太滿意,覺得會黑住佢個女咁,女朋友想我同佢阿媽關係好啲,所以叫我今年生日上去佢屋企同阿媽一齊過女朋友叫到,唯有乖乖地聽話就範.成餐飯我覺得都OK,都預咗佢會單打下我,面口唔太好,諗住快手食埋生日蛋糕快啲走人.聽佢地唱生日歌,循例諗住吹埋蠟燭就走人啦!準備吹個下,佢老母無啦啦唔比我吹,初初以為係疫情問題,驚唔衛生啦,點知佢老母話佢呢排上網睇到,如果你吹咗蠟燭即係等於話比閻羅王知你唔想做人,想跟佢落去我呢啲7月生日嘅人更加唔可以唔留意!最後我用手係咁fing去整熄啲蠟燭.事後我問返女朋友,佢老母係咪玩9 me,點知女朋友話自從佢老母睇咗呢單野後,佢老母自己生日都唔會吹蠟燭.做人可唔可以比返多少少常識.)
有網民留言:如果樓主係富二代,手持數十物業,流動資金億億聲,你女友阿媽話知你生於農曆七月十四.
睇完內文小編係度諗,其實會唔會女朋友個媽咪本身就唔多LIKE你呀 ,如果我係樓主,擺明知道上女朋友屋企食飯會受人面色,比人單單打打嘅,我就一定唔會上去喇,仲要自己生日喎.樓主同女朋友會唔會諗得天真咗啲呀,佢呀媽唔滿意你就係唔滿意你啦,唔通真係食多幾次飯關係就會變咩.(純粹小編個人意見)
資料來源:香港討論區
圖片來源:Google


text:
中秋佳節,滿月時分.呢個係一個象徵圓滿嘅日子.好多人都係呢一天相聚,賞月,飲酒,彼此開心share呢段美好時光.
追溯中秋節嘅典故,你我都熟識嫦娥奔月,玉兔搗藥,吳剛伐桂嘅民俗故事.但係實際嘅源頭,其實鮮為人知.
中秋節嘅習俗,可以追溯到中國嘅周代,最早係用嚟慶祝豐收,以及感謝神明嘅節慶.周人係呢一日舉辦慶典,並祭拜皇天,后土同明月.隋朝末年,反抗隋朝嘅軍人裴寂將呢一日定為農曆8月15.一直到明清時期,中秋節終於正式定名,成為中國正式嘅重要節慶.而賞月,食月餅,同團圓飯嘅習俗,就在呢段悠久嘅歷史中,漸漸發展出嚟.
係咁有歷史意義嘅特別日子入面,要揀d咩贈品嚟送俾人呢?既然係中秋節,就當然係要揀同中秋節相關嘅禮物啦!
融入中秋節嘅基本元素,滿月,碌柚,月餅,團圓……呢份贈品必須要應景先得,咁先可以突顯中秋佳節嘅氣氛;但同時,當做贈品都唔可以缺少實用性.如果以尿袋當做基礎,進行訂造嘅設計,結合中秋節元素,必定會係個極好嘅選擇.例如:月餅或碌柚造型嘅尿袋.咁樣嘅贈品,係自訂製造下,就可以兼具公仔同尿袋呢兩種功能,無論攞嚟當做小擺飾,或係實際攞嚟當做尿袋咁用,都係一個非常唔錯嘅選擇.
可愛嘅造型,再加上實用嘅設計,兩者巧妙合而為一,成為一份別出心裁嘅精美贈禮.係例如股東會嘅場合,如果可以送出一份咁有誠意嘅贈品,相信股東對您嘅印象都會大大提升,等彼此間嘅合作關係,就似中秋嘅滿月一樣圓滿.


text:
2000年前漢朝中央鑄幣廠原址曝光
繼續同史友們介紹我國最新嘅考古發現,要了解一個朝代嘅經濟體系以及其發展,最直接就係發掘到一個鑄幣廠遺址,但其實呢類咁有價值嘅遺址並唔容易保留到落嚟.之不過,我國嘅考古學家近日就喺兆倫鍾官鑄錢遺址有突破...
史檔 17小時前
開國大典下午舉行原來係因為...
上次講過1949年10月1日開國大典呢個活動由下午舉行到夜晚,今次就講講點解開國大典會响下午舉行. 一般而言,中國重大典禮都會安排响上午舉行,好少會响下午先舉行,因為以往科技無咁先進,如果典禮持續到入夜咁就有...
史檔 17小時前
中國女籃28年前曾奪世界盃亞軍
今日係10月1日國慶嘅大日子,但喜慶嘅事又點止一件?我國嘅女籃日前就喺澳洲2022年女籃世界盃當中嘅八強賽事中以85:71嘅比數成功擊敗法國女籃,繼1994年之後再次闖入四強.呢次係我國女籃歷史上第三次晉身世界盃(前...
史檔 17小時前
孝莊皇后點解死後39年先至落葬?
繼續同史友們探討一啲有趣嘅歷史事件,按照傳統中國人嘅傳統,人死後都係希望可以盡快入土為安,但點解清朝德高望重嘅孝莊皇后喺死後足足39年都遲遲唔落葬?到底佢係咪得罪咩人,定還是有啲特別嘅習俗需要遵守?阿史...
史檔 1天前
乾隆一生到底有幾多枚印章?
如果史友們本身係中國書畫迷,可能大家都對乾隆呢位帝皇比較有意見,事關呢位「印章狂魔」每逢見到鍾意嘅書畫作品,都會毫不猶豫咁蓋上自己收藏嘅印章,某種意義上都係對書畫嘅一種破壞.咁問題嚟喇,既然乾隆對印章...
史檔 1天前
河南開封發現北宋巨幅石雕壁畫
早幾日阿史就同大家介紹咗「考古中國」重大專案嘅發布會有唔少重大項目公佈,除咗有阿史講過嘅湖北十堰學堂梁子遺址之外,開封北宋東京城州橋遺址同樣都取得咗重大嘅成果. 喺歷時四年嘅發掘過程當中,開封北宋東京...
史檔 1天前
以色列沙漠挖到1200年歷史地下莊園
要喺沙漠地區生存本來就唔係一件容易嘅事,但如果阿史同大家講喺千幾年前就有人喺沙漠建立到一片莊園,唔知大家又點睇呢? 近日以色列古物管理局就公布喺當地尼格夫沙漠意外搵到一座具有1200年歷史嘅豪華莊園.本來...
史檔 2天前
古代攻城戰點解守軍唔封死城門?
繼續同史友們討論一啲有趣嘅歷史小知識,如果史友們有參觀過我國嘅一啲城牆遺址,應該都唔難發現其實城牆嘅牆身相當堅固厚實,要攀爬上去並且攻破城池並唔係一件容易嘅事,反之成個城池最薄弱嘅位置就必定係城門,咁...
史檔 2天前


text:
咁究竟而家喺香港上網畀幾多錢先叫做正常呢?咁大家都知啦,唔同網絡服務供應商,唔同計劃,唔同時段去問呢,可能個價錢呢其實都唔一樣嘅.例如你今日問可能係98蚊一個月,咁但係下一個月問,可能係118蚊一個月,但係送個mytv super畀你.咁如果係呢一啲情況有點樣去衡量個價錢係唔係貴呢?甚至乎同一間網絡服務供應商,同一個計劃,同一個時間問呢,唔同地方亦都可以有唔同價錢嘅.例如同樣係1000m上網,喺大型屋苑呢可能就做緊108蚊一個月,但係去到一啲唐樓,村屋,可能就要218蚊一個月,價錢係可以相差兩倍或以上.
咁點樣去衡量我而家簽約嘅嗰個價錢係唔係正常呢?又或者我點樣先知道我係咪比貴咗呢?其實比較實際嘅方法就係問下你嘅鄰居,睇下佢係用緊邊一間網絡服務供應商,用緊邊一隻計劃.如果你嘅鄰居同樣係用緊1000m,但係畀緊98蚊一個月.而你又係用緊1000m,但係畀緊158蚊一個月喎,咁好有可能就係你喺冇優惠嘅時候簽咗約,又或者你嘅鄰居喺有優惠嘅時候簽咗約喇.如果唔想額外每個月畀多幾十蚊,簽約前最好就比較一下各間網絡服務供應商嘅價錢同埋計劃先.如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
為咗可以一舉成名,有人想做歌星,亦有人想做明星,可是澳門利澳水療嘅露露嘅諗法卻與別不同.事關佢希望能夠成為一位人所共知兼夾人氣十足嘅鹹片女星,唔通佢想去日本同班女優爭飯食?
唔少人讀書嘅時候,都有作過「我的夢想」呢類題材嘅文,只係露露嘅夢想相當特別,皆因佢話想做鹹片天后,點解佢會有咁嘅諗法嘅呢?
露露解釋:「唔好誤會呀!我唔係細細個就有呢個諗法,只係大個咗後明白到,每個人都應該係天生我材必有用.有啲人計數叻啲,亦有啲人最叻玩運動,而我睇嚟睇去則覺得自己冇乜嘢好,除咗個樣同身材,就係多年嚟得到嘅床上經驗,同埋練得一身高超嘅床技.既然我有咁優厚嘅先天同後天優勢,點解我唔好好運用,將佢變成自己嘅事業呢?為咗可以得到最大嘅發揮,我覺得最啱我做嘅工作莫過於做鹹片天后,既可以充分展現我嘅特長,又可以名成利就.」
講到最受男士歡迎嘅鹹片女星,相信莫過於日本嘅一班AV女優,若然露露想善用所長同出人頭地,首選應該係去日本.點知露露話佢雖然有咁嘅計劃,但短期內仲未可以實現.露露笑道:「須知道日本嘅AV製作制度好完善,加上我又唔識日文,喺未裝備好自己前,我都唔會做過江龍,最重要係AV女優好專業,嗰種認真工作嘅態度,讓我相當尊敬,因此我依家就要好好努力,希望第日有機會,能夠盡快融入其中.」
露露更表示,佢最大嘅希望除咗做個鹹片天后外,仲希望可以拍番套人氣鹹片,而呢套鹹片唔單止賣得,仲希望能夠成為經典添!
身高:5呎3吋
三圍:34,24,34
撰文:魂
攝影:昌


text:
香港之所以叫香港,其中一個講法係咁嘅.相傳好耐以前有隻紅香爐漂到銅鑼灣天后廟前,大家認為係天后顯靈,於是將香爐供奉廟內,而廟宇所在嘅山就被稱為紅香爐山,後來叫叫吓就變成香港嘞.可惜吖,社會近年愈來愈政治化,香港已經由福地變為亂地.所以話啫,禍福無門,惟人自招,自己唔爭氣,有神明照住都冇用!
唔使講第樣,淨係一個政改問題已經搞到家嘈屋閉,家陣政改被否決,爭拗告一段落,社會應該重回正軌,休養生息,港府亦話今後會集中精力處理民生問題.之不過咁,樹欲靜而風不止,反對派點會咁易收手吖.嗱,港府下星期向立法會財委會申請創科局相關撥款,反對派政客一早揚言將會拉布,當局想闖關,睇怕冇咁易,隨時又係搞到滿城風雨咋.
冇計喇,天要下雨,娘要嫁人,有啲人係都要搞搞震,係都要阻住地球轉,弱勢政府除咗被動捱打,仲有乜嘢辦法吖.好似機場第三條跑道咁,日前再有兩宗入稟法院申請司法覆核個案,係至今第四宗申請.大家應該記得當年港珠澳大橋,喺政客操弄之下受到司法覆核狙擊,埋下今日嚴重延誤同超支嘅禍根.三跑會唔會重蹈覆轍,真係冇人敢寫包單.
講真,基建延誤同超支都叫有做嘢,最怕係出師未捷身先死咋.港府計劃將洪水橋新發展區打造成新界西北嘅「區域經濟及文娛樞紐」,話可提供六萬個住宅單位以及十五萬個就業職位,聽落幾吸引,做唔做到就好難講嘞.新界東北發展計劃有辦你睇,明明係民生議題,結果因爭拗多多而寸步難行.政客為反對而反對,香港有乜法子唔原地踏步吖.
原地踏步事小,社會愈來愈分裂,搞事者愈來愈暴力先至大鑊.特別係近年不斷蔓延嘅港獨思潮,仲恐怖過新沙士,家陣甚至發展到私製炸彈,問你怕未.有人形容激進分子已經同伊斯蘭國冇乜分別,真係冇誇張.
有啲人開口埋口冇民主就冇民生,其實呢啲謊話連三歲細路都呃唔到.港英時代香港夠冇民主喇,咪又係風調雨順,政通人和;台灣家陣夠有民主喇,咪又係施政空轉,民生凋敝.咪話功夫茶唔提醒,香港一味內耗內鬥,盞玩死自己嘅咋,近年中央大力扶持上海,深圳等城市,香港嘅優勢不斷喪失,遲啲睇怕連二流城市都保唔住吖.
始終都係古人講得啱,君子之澤,五世而斬.想當年意大利威尼斯何嘗唔係全球航運同貿易中心,依家咪一樣淪為遊船河嘅小城市.香港繼續自甘墮落,遲早變番小漁村嘅咋!


text:
港女係幾年前買左一隻,因為呢D錶屬於貴買平用.所以港女一直都吾捨得dum 左隻舊,換隻新.除左用開有感情,仲有就係因為自己窮......
以下落黎,港女會總結一下,自己同身邊既朋友係買呢D運動手錶會考慮既因素同大家分享.都係個句,買之前,去專門店睇一睇實物,再試上手,睇下自己仲吾仲意先.因為都真係吾平.所以稔清楚自己既需要去買.
普通手錶 vs 行山手錶
呢D 行山手錶比起普通手錶能夠提領更多即時既環境信息.貴就貴在就算無數據,吾洗上網都睇到資料.呢D資料包括GPS,溫度,氣壓,高度,方向等等.而部份手錶更可以內置地圖.
同時,行山手錶既防水同耐用程度都會比一般手錶高好多.係真正既上山下海都可以. 所以港女買個陣都會睇睇,隻錶防水去到幾多米.如果太淺水,都吾會稔.
甘下一個問題就係幾多叫淺,幾多叫深?就要睇你要用有咩要求,同budget 既幾多.有時都要將價就貨.
揀手錶既小tips:
1. 常見既行山手錶功能組合
以下係三種港女考慮買定吾買個陣,會稔既野.
GPS
GPS 係全球定位系統.一般日常生活『係市區』,我地會拎個google map 出黎,用gps 帶你去某個地方.
但係當我地講上山個陣,GPS 屬於一個數值.GPS本身都有好多吾同既數值系統去計算位置.而香港最常用既叫 MGRS.者係郊野公園D 標距柱上面既格網座標(grid reference),簡稱GR.當需要人救個陣,你比到呢個GR,救援就會快好多.所以港女睇錶個陣,都會睇清楚,係自己仲意個款錶入面,係咪都會有呢個系統.
無既話,一般都吾會太考慮.因為當你報警,求救個陣,你講得出GR.報案中心一般都會明.你如果揀著D 吾太常用既系統去表達位置.救你都要好似拍戲甘樣,搵十九幾個人同你玩解密,都真係無意思.
GPS 有機會因為各種因素而受影響.當年港女既朋友真係無聊到去試吾同既手錶同埋gps 機以及實際地圖配合睇 GPS既差距值.佢地發現,某D手錶可以有 100米既誤差.
當然,港女既朋友們都係非專業既測試.
高度計
高度可以直接配對地圖既資料,知道自己大約既位置.亦都可以知道自己差幾多到山頂或者山腳.係一個十分有參考價值既資料.
羅盤
羅盤對於港女而言,就係指南針.當港女懶,吾想拎指南針出黎個陣.咪可以直接拑個制,睇東南西北.
2. (港女既)個人需要
除左以上三種功能.港女會要求手錶可以即時睇到行過既路線,心跳以及日出日落時間.
因為港女會經常拎手錶既資料同自己計劃既路線去比對.睇下會吾會差好多,行錯路等等.
而港女一向身體吾太好,心跳係自己對於身體承受能力既警號同參考.如果心跳過快或者過慢,就係時候停一停,休息一陣.
日出日落時間,係港女其中一項必睇.因為訂好既行山計劃書會大約講到,幾點到camp site 或者end point.如果個日,日落都未行密完,港女會將電筒放係背囊側袋.一個容易拎既地方,可以隨時拎出黎照明.
當然仲會有好多好似熱量消耗,速度計,連接手機睇message 等等.不過呢D,港女就覺得上山個陣吾係最重要.首先,熱量消耗係跟據你輸入既年齡,高度,心跳,運動既時間等等去計,但係港女行山個陣通常都行兩日一夜,三日兩夜,加埋個大背囊.而一般都係無補給,個袋一D都吾輕.而隻錶係無得計港女拎左幾重既野.所以消耗一定會比手錶顯示既更多.於是港女得出一個結論,消耗卡路里既計算要睇下你做邊一項運動,吾係每一項都準.
所以上次消委會都做左D測試,結果就大家自己上網睇啦.
而家生產商都出左好多吾同系列既智能手錶,亦都有好多吾同既賣點.建議大家可以考慮一下自己需要邊一方面既功能.然後再比較一下吾同牌子既錶.因為無話邊幾項一定係每一隻錶都有.所以都係大家自動考慮比較好.
3. 充電
而家有D可以用太陽能充電.港女一見到實物,就放棄.因為實在太重.比起我而家呢隻,就真係吾太方便.其一,係港女隻手太幼,戴甘重既錶,行10個鐘既山.吾太舒服.其二,太陽能,不是萬能,充電都要時間.所以都係用番充電既就算.
好啦講完資料,港女真係忍吾住要講自己既經歷.
首先港女講明先,港女自己係用Garmin 既.而身邊大部份朋友都係,我個隻錶大約係2017 年個陣買.到上年開始,港女發現隻錶有少少吾對路.個高度計顯示既高度係錯既.於是連續試左幾次都發現吾岩,甘我就拎上去維修個到,叫D職員幫我整整佢.
點知,個職員就話,因為港女無update 個system,所以引致個gps 出現偏差.繼而令到個高度計都出現偏差.好啦,甘港女無update 個system 係衰既.不過港女又好想知,點樣會係因為個 gps 出現偏差而呢到高度計吾準呢?
港女都叫識睇地圖,gps 對番自己行過既路,個gps 就真係好準既.又睇吾到因為吾update 而出現偏差禾.於是港女再問個陣,個職員只係重覆上面講既野.又話:「如果小姐,你真係甘介意D數值,你咪自己查下,在入番落隻錶到lor」然後,佢又話每一次行山之前,要手動set 一次,等佢自己較番岩個高度.
港女個陣,真係嬲左.一直以黎,都無D甘樣既操作.佢講甘多,其實都係吾想比港女換隻新錶者.再者,港女要佢隻錶咪就係即時睇到資料.你叫番港女自己事後入資料,洗鬼買甘貴要呢隻錶咩.而且,手錶入面會有好多行山既計算,例如上高,落低,距離同時間.你一樣資料錯,就成條數都錯.
港女其實想繼續問落去,不過稔稔下,算,港女比你reset 隻錶.等佢下次直接換隻新既比港女.講明先,換係要比錢,吾係free 的.
如果作為新手既你,或者經驗十足既你 睇完,歡迎大家留言比comment 亦都歡迎大家訂閱港女既專欄 https://sports.fanpiece.com/hkgirlandtrail/


text:
(Yahoo Lunch K・Backstage)吳若希談夫妻相處之道:有咩事都會坦白講
上星期的《 Yahoo Lunch K 之粉絲福利社》請嚟吳若希 Jinny 帶埋佢嘅新歌《火和火柴》上嚟,同我哋大派福利,除咗唱歌仲同網民玩埋你問我答,分享咗好多家庭嘅趣事,大家想聽返 Jinny講咗啲咩就記得重溫了!
講起新歌《火和火柴》嘅製作點滴,Jinny就透露自己喺構思新歌上參與度好高.事源係因為 Jinny 好欣賞 Eric Kwok 嘅作品《我不如》,所以今次特意搵來 Eric Kwok 操刀作曲同監製呢首新作品!除咗喺旋律創作方向上早有諗法,歌詞背後描述嘅愛情關係原來亦係嚟自佢一對好朋友嘅故事;呢對戀人因為家庭同群衆嘅壓力,需要收埋自己嘅另一半.佢哋嘅關係令 Jinny 覺得好心痛,好想問點解大家唔可以接受佢哋多啲,等佢哋可以公開關係咁相處.但同時 Jinny 亦睇到呢對朋友互相都好明白對方承受緊嘅壓力,願意做對方嘅隱形愛人,令佢好感動,所以就請咗填詞人林若寧將呢個故仔寫成《火和火柴》.林若寧亦都好理解 Jinny 嘅諗法,將 Jinny 嘅心聲放晒入歌詞度!
MV 方面,Jinny 就話自己嘅部分係喺香港拍嘅,而故事性嘅部分就搵咗一位台灣演員喺當地拍攝.MV特別用咗第一身視覺拍攝,希望帶出到 「隱形嘅另一半」嘅感覺,令觀眾可以較容易設身處地代入其中.其實呢位「另一半」係邊位並唔重要,重要嘅係喺兩個人嘅眼中,大家係點樣看待對方.最後,Jinny 都表示好滿意 MV 出到嚟嘅效果.
有留意開 Jinny 嘅朋友相信都知道佢係一位會同老公閒時耍下花槍嘅幸福人妻,看似「互相傷害」,實則打情罵俏.今次上到嚟,當然要請教下佢維繫幸福家庭生活嘅心得啦!問到 Jinny 會點樣評價佢同老公嘅呢段關係,佢就表示兩公婆當然會有互相忍讓嘅時候,但亦好慶幸大部分時間都係被遷就嘅一方.佢覺得佢哋兩個之間有一個好好嘅相處方式,就係有咩事都會拎出黎講,但講完之後好快就會冇事,通常都唔會留過夜,第二日就和好如初!假如收收埋埋唔敢講,除咗唔會對事情有幫助,當拖到事態更嚴重嘅時候,問題只會更難解決.佢亦奉勸大家同屋企人相處時,有啲咩事都要盡早溝通同處理.
身為兩個小朋友嘅媽咪,唔知 Jinny 又有冇喺同佢哋相處中學到啲咩呢?Jinny 就話小朋友就好似天使一樣,佢哋釋放嘅愛大到佢都唔識形容!當大人嬲嘅時候,往往要人氹,想理論;但佢就觀察到當佢嘅小朋友唔開心,受到委屈時,佢哋雖然都需要抒發情緒,但好快就會再次主動向大人表達愛.Jinny 接收到小朋友咁純粹嘅愛,令佢都多咗更主動向身邊人「示愛」.呢種咁有愛嘅互動,都好值得我哋從小朋友身上學習!
擁有多重身份嘅 Jinny 坦言,而家嘅自己會將家庭同小朋友放喺第一位.而喺演藝方面,佢希望可以喺唔影響家庭嘅前提下,繼續做自己喜歡,覺得舒服自在嘅工作.提到音樂,佢就表示會繼續邀請專業,有才華嘅人嚟幫自己手,做更多好歌送俾一眾樂迷!而喺咁多嘢要兼顧嘅狀態下,Jinny 話好感恩另一半非常值得信任,無論任何時候都會喺身後支持佢,令佢可以無後顧之憂咁埋首處理生活同工作上嘅大小事.就等我地一面聽住 Jinny 嘅新歌,一面繼續期待睇佢喺網上同大家分享佢地一家甜蜜又有趣嘅生活片段啦!
睇更多YAHOO LUNCH K BACKSTAGE內容:
(Yahoo Lunch K・Backstage)張潔瑩:點解聽清楚現場聲對歌手表演咁重要?


text:
色日放送:拘束助興 愈玩愈激情
想喺床上歡愉時加啲新玩意,有時玩吓拘束都無妨,唔識點玩可以欣賞日本AV嘅拘束系列參考一下,當中女優被拘束道具綁住,任由男優百般玩弄,有時又會簡簡單單咁戴上眼罩同手銬,總之各式各樣,愈玩愈刺激.
另類治療
喺OPPAI出品嘅《拘束M性感治療》中,藤森里穗係一位治療師,亦係一位SM女王,而一班M男成日都身痕,唔畀人玩弄過就會周身唔舒服,當然里穗好樂意滿足佢哋啦!阿妹會用道具將佢哋嘅手手腳腳綁住,仲會蒙起佢哋雙眼,然後用盡各種技巧刺激敏感點,但係又唔會畀佢哋發射,搞到班M男處於快慰與痛快嘅邊緣!見時機成熟,里穗就會施展騎乘功夫喺佢哋身上榨取快感,當M男發射升空之後,阿妹亦唔會停手,再加把勁令佢哋爆發男之潮吹!
乖女變癡女
喺溜池滾球推出嘅《我慢之限界拘束癡女化》入面,岬櫻係一位外表斯文嘅乖乖女,但係今次AV廠就將佢變成癡女,先安排佢進行為期60日嘅禁慾令,解禁之後,櫻妹果然係見男人就想嗒,不過廠方冇咁容易畀佢得逞,先用拘束道具綁住佢,限制手腳活動等佢冇咁易去獵男,令其內心嘅渴望更加強烈,當埋身肉搏嘅時候,佢表現得相當狼胎,不停要求男優為佢提供快感!
慾望催眠
PLANET PLUS推出嘅《M型人妻拘束SEX》,講述巨乳人妻葵百合香為咗尋找刺激而接受催眠,冇幾耐,佢就慾火暴升,催眠師就拎出大量拘束及情趣玩具嚟招呼佢,先將雙手綁住,再用震棒百般刺激,有時又會搞搞新意思,用保鮮紙包住阿妹,然後用冰粒冰鎮敏感點,搞到百合香咿嘩鬼叫!鬆綁之後,阿妹立即捉住催眠師激戰,仲全程做主動,結果男方差啲老貓燒鬚畀佢榨乾呀!
專家評語
代號:神仙乙
年資:26年
活躍地點:先達中心
簡評:好多人都以為拘束玩意好複雜,但係睇過日本AV就知道可以好簡單,今日介紹嘅拘束系列就話畀大家知,玩法可繁亦可簡.喺3部作品中,本仙最鍾意藤森里穗主演嘅《拘束M性感治療》,一來里穗人靚波正,換上一身冶艷黑色SM女王裝更加吸睛,二來佢出動好多拘束道具搞到班M男動彈不得,再向佢哋施以各種刺激,令M男個個都表現出強烈反應,令人睇得相當肉緊!
撰文:賢
人人做記者
爆料方法 :
爆料熱線:
(852) 3600 3600
傳 真:
(852) 3600 8800
SMS:
(852) 6500 6500
電 郵:
MMS:


text:
每次去完旅行,最想念香港茶餐廳美食
仲有就係自己最啱食咩國家嘅菜式.鍾意食辣嘅就韓國菜泰國菜,鍾意食海鮮魚生梗係去日本最新鮮啦!
鍾意食乜各有喜好.不過,可能小弟真係土生土長嘅香港人,去完十幾日旅行,就會好掛住香港嘅嘢食.
所以返到香港第一餐,我多數都會去吃茶餐廳,食個菠蘿包嘆杯奶茶,當然唔少得阿媽煲嘅靚湯.
本土特色小食被忽略,外國人當寶
雖然好多人都話,香港只係一個「雜食城市」,幾乎所有國家嘅嘢食都有,左抄右抄,冇乜特色.其實香港都仲有好多特色食物,係其他國家做唔到.
第一樣要講嘅一定係茶樓點心,雖然細細個覺得跟屋企人去飲茶好悶,睇報紙嘆茶成粒鐘先肯走,但大個咗又覺得香港嘅點心其實好好食.
有好多外國人,嚟到香港旅遊都會特登去飲茶.其次,香港街頭小食都好好食,菠蘿包,蛋撻,魚蛋,燒賣,雞蛋仔,牛雜,喺其他國家都食唔到嗰種味道.
最後要講嘅,就梗係港式奶茶,如果各位同我一樣都係奶茶迷,就知道其他國家所整嘅奶茶,唔及香港又濃又香又滑.
當然,每個人口味唔一樣,以上講嘅只係我個人見解.其實香港好多屬於本土嘅美食都被人忽略,但外國人原來當係寶.
小店只做遊客生意,想念以前掃街的日子
但我發現,如果去到旺角,尖沙咀,銅鑼灣呢類遊客區,想食串魚蛋都幾難.雖然周街都係小食店,但價錢真係畀唔落手,三十蚊一兜魚蛋或燒賣,擺到明做遊客生意,想食只能夠去番住宅區食.
可能你覺得攤販貪錢,但其實佢哋只係為交租,地產商睇中遊客區不斷加租,物價變相不斷加價.好多小店,老店都堅持唔住而結業.
以前攞住一百蚊就掃街食到飽嘅日子,依家只係買到幾兜魚蛋燒賣……
一切,都係土地問題.


text:
有一日文迪係網上面收到消息,話尖沙咀海港城既馬仔 Ralph Lauren BB Polo Shirt
做緊半價 50% Off ,我地一聽到,當然扑到去海港城.
雖然BB仲有排都未出,但係由於而家 D BB 衫實在太靚la..我地雖然去到既時候已經比人掃晒D 貴野,我地去到都買左成六件衫...四件比BB,之後我同老婆一人一件.
四件都可以襯唔多既場合架.
最右面果件裇衫..襯埋條牛仔褲...應該都幾型 !
而不得不提就係第三件la..買佢係好希原因既,其實我自己本人已經有一件呢隻顏色既馬仔衫..而家BB 都買埋呢隻色...做父子裝簡直一流.
O甘當然除左父子裝之後,媽咪都要母子裝...O甘文迪聽到之後即刻唸,
.
O甘不如媽咪又買埋件襯返BB + 爸爸, 着住呢件polo襯
一家三口著晒呢隻色, 係唔係好靚呢 ??
[搵左好耐都搵唔到同埋色既馬仔..不過算la]
而番到屋企當然黎返張 Polo 馬仔的家庭大合照先... 一家三口搵日一齊出街影番D 合照先..唸起就已經開心.
同場加映埋雷海晴BB 著住黎影相,都著得好好睇...同埋笑得好開心架
笑到見牙唔見眼咪呢D ..海晴B 妳真係好天真攪笑呀
若果其他哥哥姐姐朋友想送衫仔比國皇B,都係等搬左屋or BB出世再入貨吧! 屋企無咩位放晒la


text:
MoneyHero團隊
13th February 2015
2019
講心唔講金?點同Honey討論理財問題?
好多情侶都覺得,拍拖講錢係大忌.咁諗你就錯曬啦!如果你係有心同另一半長遠關係,其實伴侶之間既財政安排係一樣好重要既事,關乎到你地之間既將來.所以,唔係唔講,而係要講得有技巧.你諗下,如果你女友每個月都駛左人工一半買手袋,或者你男友每個月都駛好多錢去買online game,你應該點樣去處理呢?如果你唔好好處理呢個問題,其實對你將來既置業大計同婚姻預算都會好有影響.
係香港地,講錢好似仲係一樣好禁忌既話題,大家都係避而不談.不過,如果你真係好愛你既另一半,你都唔會想佢係將來面對咩財政危機架嘛係咪先?雖然講錢唔係一件容易既事,但你處理得好既話雙方既感情反而會更加昇華.唔知點開口?今日MoneyHero 就同大家分享下幾個小技巧,等你可以輕鬆同伴侶處理金錢問題!
依家係唔係適當時機?
探討財政問題,最適當既時機當然係你認定呢個人就係同你一直走下去的人既時候.如果你係呢個時候同另一半探討呢個問題,佢會意識到你同佢係認真既,你有同佢終老既打算.咁樣佢自己唔會嬲,仲會覺得冧添.如果你先岩岩同人拍拖,就真係最好唔好掂呢個話題住喇,因為好易令對方覺得你好斤斤計較,唔得大方.
冷靜對話
要令對方信服你既意見,最重要既一點係你要保持冷靜,以事論事同保持客觀.咁樣既態度會令對方覺得你真係為佢著想,同係講得有道理.如果你係激動咁指責佢,”你成日買鞋好嘥錢囉” ,佢就會覺得你只係為鬧而鬧,反而唔會聽.
包裝話題
一講錢大家可能都會變得比較防備,所以你係講既時候最好包裝一下個話題,等佢聽落覺得順耳d.例如你可以講「我想可以儲錢儲快啲」,睇下你既另一半有啲咩意見.可能講講下,佢都會話比你聽自己喺儲錢方面有咩問題,或者有咩儲錢既秘訣.
「不如我地傾下呀」
開左個話題之後,就可以同你男/女朋友提議大家開心見誠咁傾下錢呢樣野.但記得要強調你好滿意宜家呢段關係,只係唔想第時因為錢呢樣野有分歧,所以想傾下.咁就可以令佢覺得你唔係抱怨緊,真係純粹係想傾下.
擇個好日
你可以同另一半定一個日子,坐低好好傾下呢件事.咁做有兩個好處:(1)第一次提出傾錢呢個話題,可能會比較尷尬,所以中間隔左一排既話,雙方可以沈澱一下,諗下自己對呢件事既觀點.(2) 可以比啲時間大家整理下各自既財務資料,例如淨收入,有咩債務,信用卡用量/卡數等等⋯
只聆聽,不批評
喺大家傾野既時候,記得要打開心扉,唔好咁快用自己把尺去量度另一半!當然,如果你聽到原來你男朋友日日買咖啡飲,一年要用成接近一萬蚊既話,震驚就在所難免架啦.但呢個正正就係你地要溝通既原因嘛.同時,記得坦白講出自己既缺點.反正你地去到講錢呢一步,都冇咩其他野好隱瞞啦?
諒解對方既背景
你女朋友係咪出身小康之家?定係屋企既經濟只係過得去?知道左另一半既成長背景,可以令你更加明白佢既消費習慣.
制定計劃
有一啲情侶會夾錢儲一個「約會基金」,拍拖要使錢既時候就喺呢個POOL度攞錢,咁就可以避免其中一個人比晒錢,或者使凸左.特別如果你視對方為結婚對象既話,就更加應該襯呢個機會同另一半傾下長遠啲既計劃!
令另一半安心
記得同你既另一半重申,你覺得今次溝通係你地段關係入面一個重要既里程碑,同埋解決左呢個問題會令你更有安全感.咁就唔會怕講左呢個話題之後令你地疏遠左.
唔好講完就算
難得你地開始左講呢個話題,唔好講完就算.可以間中抽一日討論一下係咪達標,或者其他理財上既野.如果你既另一半達到左目標,就唔好吝嗇你既讚美;就算佢地間唔中衰左,都記住要支持同鼓勵佢地.
---
想儲錢既話,如果有人支持你,同埋知道你既壞習慣,會容易好多!如果因為一個重要既人/原因,就會更有動力,個目標都好似冇離你咁遠.
想再慳多啲?即上MoneyHero,比較唔同金融產品,搵出最啱你既信用卡,私人貸款,醫療保險同旅遊保險啦!
相關文章
最後更新 Dec 31, 2014
最後更新 Dec 02, 2015
最後更新 Aug 19, 2015


text:
[靈異] [愛情] [我同條女敦倫外傳]我屋企養左隻女鬼...: 悔恨當初(下)
「咁成績呢?你都識話阿盈乖女叻女,佢以前又的確好勤力好努力讀書,佢成績好高分,成日都有80幾分,經常係全班最高分,但你點解你都仲會話佢唔夠好,踩佢話點解唔再考好高啲?」
「呢樣都係我衰,係我對佢太高要求,佢真係已經做得好好,但我仲覺得唔夠好,係我迫得佢太緊,同埋我唔知佢已經係全班最高分,佢冇同我講過…佢真係好叻女.」
睇黎伯母以前真係唔多了解自己個女,好似好多事都係依家先知.
「我咁樣做都係因為唔想佢好似我咁,要死死地依靠一個男人,就算佢對你幾差都好都要配合佢.」
「我想阿盈讀好啲書成績再好啲將來考到大學搵到份好工搵多啲錢就唔洗下下要聽男人支笛,因為邊個有錢,邊個就最惡,唔會俾啲男人睇唔起.」
「但估唔到我竟然弄巧反拙反而迫得佢太緊害左佢,依家真係乜都冇晒,呢要切都係我一手造成,我係千古罪人…」
原來伯母係想嚴師出高徒,但佢用錯方法,佢唔知佢本身已經好大壓力,佢做得好嗰陣仲一尾得個踩真係會有反效果.
「嗚嗚…你嗰陣一啲都睇唔出我有幾辛苦,你一啲都唔著緊我,依家先黎後悔仲有咩用,已經太遲…」
「一直以黎我努力,勤力用功讀書就係知你想我入大學,我做得好拎得高分嗰陣想有個屋企人認可我實力,但得黎嘅都只係得踩我,鬧我,我真係好難受,好似自己點做都做唔好咁.」
阿盈繼續邊喊邊答覆伯母嘅苦衷,睇得出仲未能化解到阿盈對伯母嘅恨意.
「唉,其實阿盈就係想等你嘅一句讚好,但一直都等唔到,有時要求高除左鞭策仲需要鼓勵架,呢啲叫賞罰分明,咁樣佢先會有自信繼續做好.」
「你一尾淨係得罰同踩佢佢真係會頂唔順,佢會覺得難受,覺得點做都做唔好,然後慢慢會越黎越憎自己,就算拎幾高分但只要未得到你嘅認可都覺得自己好廢.」
我將阿盈嘅不滿代佢講返出黎.
「所以我真係唔配做佢阿媽,我真係唔知原來佢想要我嘅讚好,就算眼見佢高分都好,我都淨係識踩佢諗住咁樣佢之後會做得更好.」
「算啦你唔好再怪責自己,人誰無過,件事都過左去,最緊要你依家識反省嘛,作為阿媽有邊個唔錫個女,阿盈在天之靈會見到呢刻反省過後嘅你架啦.」
「啊伯母,我醒起樣野!」
我記得啱先阿盈話過唔想伯母一直放唔低佢,萬一佢繼續日日黎裝香一定會更加放唔低,
始終佢黎呢度就好似同阿盈有個聯繫咁,就好似一對情侶失戀都要各分開下唔好再聯絡先放得低啦,我一於如阿盈所願做啲野先.
「做咩?」
伯母問道.
「我…琴晚夢見阿盈.」
就係又要開始我嘅講大話.
「阿洋你諗住做咩?」
阿盈對我呢個舉止表現得疑惑,我並冇理會.
「你夢見佢?佢同你講咩?」
伯母一聽到有阿盈消息即刻變到好雀躍.
「我夢見佢同我講想伯母你唔好一直放唔低佢,佢知道你晚晚都有黎呢度為佢上香,呢份誠意佢收到.」
「但佢之後唔想你再黎,佢唔想你仲停留係過去日日思念,佢想你move on振作向前走,唔好再成日諗住過去咁內疚咁難受,佢唔想見到你咁樣,佢已經原諒左你.」
冇錯,我再次將阿盈想講嘅野講出黎,但就用一個夢境形式覆述出黎.
「喂呀,邊個話要同佢和好,邊個話我原諒左佢!」
我仲要自把自為幫阿盈講左個大話話原諒左伯母,我真係想見到佢地兩母子可以和好返,唔好再因為生前嘅野而記仇,我相信阿盈其實都好掛住伯母嘅,
同埋睇得出伯母依家真係好真心好悔疚,佢內心其實係好錫個女,同埋佢依家已經得到佢嘅報應,就係乜都冇晒,已經好慘,就當打和啦.
「真係架?多謝你呀阿盈,你仲肯原諒我呢個咁衰嘅阿媽,仲要依家都仲咁為我諗,我呢個阿媽真係唔配擁有你呢個咁好嘅乖女,我真係抵死架.」
阿盈聽完好真摯咁係佢面前望住伯母落淚,睇黎佢開始動搖.
「啊,仲有啊,阿盈仲話以後你一定要好好過日子,要身體健康唔好做傻事,佢會一直係天上守護住你.」
因為我聽到伯母語氣好灰好絕望好痛心咁,所以我加多句希望俾到動力佢活下去唔好做傻事.
「知架啦,有阿盈你睇住我唔會做傻事,你都要係天上過得開開心心,忘記以前種種嘅唔開心,下世一定要投胎搵到個好阿媽…阿媽永遠愛你啊…」
然後伯母好似淚腺決堤咁不斷流出眼淚啜泣,呢個係祝福他人嘅眼淚.
「阿媽…我第一次聽到你講愛我…」
阿盈終於被感動到,係一直被遺忘嘅母愛,睇黎恨意都開始釋懷了,都話佢其實內心係好掛住伯母架啦.
我馬上為伯母遞上一張紙巾俾佢抹,呢啲應該真係佢嘅報應,係佢以前自私得黎嘅果,依家嘅佢比好多人都慘,佢冇得再見到自己個女,老公又冇埋,我就至少仲可以見到阿盈同佢相處,所以我已經唔算慘.


text:
First
從嚟影相都系唔敢將牙齒露出嚟,喺經過深思深思熟慮之後,卒之決定去珠海監護口腔做貼面.因為之前已經喺網上約好咗時間,所以今日直接就去珠海維港口腔,環境仲系唔錯嘅,睇起嚟干干凈凈嘅,很明亮.約定嘅時間差唔多陣護士小姐姐就帶去見醫生了,畀我檢查咗牙齒又拍片睇埋,醫生畀咗我幾種方案選擇.自己最後選了一種超薄嘅貼面,應該戴上會更舒適D,關鍵系仲唔使磨自己嘅牙齒.設計好方案之後就直接系畀我攞模了,然後過幾日再過去診所將貼面戴上.本嚟自己諗嘅系仲要多去幾家診所睇下,做一下對比,但系冇想到一嚟呢兒就被醫生嘅專業征服了,閨蜜都話感覺上好唔錯,唔使選了就E度做.就咁樣,我ge貼面就完成了.
One Month
兩日前去做咗貼面,當時做陣醫生系冇畀我磨牙齒嘅,呢亦系我選擇做嘅呢個超薄貼面嘅好處,唔使傷害自己嘅牙齒,以後亦唔會俾自己嘅牙齒出現乜問題.醫生畀我做陣自己仲系有D緊張,之不過旁邊嘅護士姐姐一直好貼心咁關心有冇唔舒服啊乜嘅,仲畀我放咗音樂嚟緩解我嘅緊張,鐘醫生都系挺溫柔嘅.之不過做完就真系有D唔舒服了,牙齒感覺酸疼嘅,亦唔敢用力咬,而且因為嘴巴張久了,真系好累.回家嗰天系乜飯都唔敢食,就感覺系酸疼嘅,第二日起身以為會好好多,結果依舊系唔舒服.自己喺家安靜咗兩日,今日出嚟朋友贊我牙齒好睇,自己感覺所有嘅疼都值了.
Two Months
牙齒依家超好睇啊,影相都中意露牙齒出嚟,仲系笑起嚟更好睇!
一個月陣翻醫院去復查咗一下,自己都冇諗起返去復診,醫生助理仲專燈嚟提醒,好負責.返去檢查醫生講系正常嘅,冇問題.俾我仲系返嚟唔好咬太硬嘅嘢,正常飲食系冇問題嘅,而且因為做咗貼面依家咬做好口腔清潔下先得,貼面因為特別光滑,材料亦同牙齒唔一樣,所以好像冇咁容易染色,但系為咗牙齒能夠繼續好睇下去,仲系多愛護先得,畢竟自己亦系用咗咁多錢嘅呢~都遭了幾天嘅罪.做完牙齒亦系靚靚咁出去玩咗一圈,隨時可以肆無忌憚咁笑.
Three Months
照片好多,但系簡唔出幾張自己滿意嘅,基本上每天都喺屋企呆着,要想影相仲得化個妝,實喺系冇精力,好唔容易湊了幾張,將就睇吧大家.自己最近好聽醫生嘅話,每日保證口腔嘅清潔,亦唔敢去食硬嘅食物,萬一畀我將貼面咬掉了抑或系崩瓷咬破了,自己豈唔系好慘.自己仲系要聲明一下啊,系喺正常飲食食飯嘅,只系唔會去碰特別硬嘅嘢,不然一世只飲粥嗰就廢了呀,亦冇人敢做了.自己特意買咗一將毛好軟嘅牙擦返嚟用,前段時間都系好溫柔咁擦牙,就驚一唔小心弄掉咗貼面,包括用牙線亦系小心翼翼嘅.但其實咁久也冇出現過貼面冇粘牢嘅情況,自己太過於謹慎了.
Four Months
做咗貼面已經四個月了,感覺非常好,笑都非常甜.感謝珠海維港口腔嘅幫助,用貼面之路話俾自己知女仔要靚亦要自信!


text:
好多人嚟到日本一定會去食新鮮海鮮,
例如刺身,海鮮丼等等
但係其實會令人感覺到平平無其嘅燒魚,
日本方面都做得非常出色,
今日就帶大家去到東京澀谷去食一間成日都排隊嘅燒魚專門店!
今次帶大家去嘅就係位於澀谷站出大約3分鐘左右
依間叫「越後屋 三太夫」嘅干物專門店
佢門口已經好有日本風味,好似日本旅館咁嘅氣氛~
MENU入面嘅燒魚全部都係用備長炭燒,
會更加鎖住肉汁同魚香,更加好食
今次去我就避開最忙嘅LUNCH時間
所以等大約20分鐘就入得啦~
一入到門口去要先除鞋先可以坐底,
大約有20張枱左右,出面睇好似好迫咁
其實都闊落,可以坐底慢慢食
其中一個要抵讚嘅係好多MENU可以俾你揀,
由最基本嘅鯖魚(青花魚),至而家最新鮮嘅鰤魚(青甘魚)都有,
如果有唔食魚嘅朋友唔洗驚,
佢地都有幾款肉嘅定食可以揀㗎~
MENU例如有池魚(アジ),鯖魚(さば),
青魚(にしん),三文魚(サーモン),秋刀魚(さんま),
銀鱈魚(銀だら),黑喉(のどぐろ)等等
今次我就叫咗人氣嘅鯖魚味醂定食(さばみりん干し定食 790Yen),
每個SET都跟一碗飯,一個漬物同一碗湯,
可以加錢再加自己鍾意嘅伴飯菜 例如 山芋,生蛋,三文魚子
我就加咗納豆同生蛋~
其實俾我想像中大條好多
平時食燒魚定食嘅時候都係細細條而且好咸
但係佢一啲都唔會,仲有小小偏淡,
可以完全食到魚本身嘅鮮味,
如果真係覺得唔夠味佢都有醬油俾你加~
唔好睇佢好像好燶咁,
其實佢燒得啱啱好 (黑色係因為本身佢個皮都比較深色小小)
非常嫩滑,魚皮都燒到脆脆哋
因為備長炭嘅關係完全冇魚腥味
好好食~
除左鯖魚之外,
池魚(我成日都覺得燒完嘅池魚好似怪獸
)
秋刀魚都非常吸引~
唯一有個難題就係冇得看圖作文
所以唔識日文嘅朋友去食就會有少少困難
不過唔貴而且大大份又好食,值得一試
佢由11:00開到24:00(星期日到23:30)
夜晚就變成屋酒屋,同樣係食燒魚
但係好多就會以串燒咁嘅方法提供
要記得LUNCH係唔收信用卡~


text:
噚日居然會收到份大禮,無錯,真係一份大禮嚟 o架,無論係 size,重量,價值,抑或係心意,都非常之大,所以我好開心,好鍾意呢! 講緊嘅咪就係「Le creuset」個 grill pan 囉!係好友 Louisa 送俾我 o架!
真係諗都無諗過自己都會擁有一個 Le creuset 嘅煲或者 pan,因為價錢唔平嘛!但最重要都仲係佢嘅 "重量級"!我成日都同 Louisa,Rachel 講笑,如果我用個 LC 煲嚟煮嘢,煮完之後,根本都無力將煲餸拎出去飯廳,哈哈!!
其實好早之前都已經見過呢隻牌子嘅 product,不過果陣孤陋寡聞,唔識貨.
記得以前仲係喺黃埔教琴時,我間中就會叫媽咪同老豆出嚟等我放工,之後就喺黃埔啲商場行街同食 dinner.當時我哋好多時都會去果間超大型嘅「百佳」睇嘢,因為果間分店其實即係相等於依家嘅「Taste」( 果陣時仲未有呢個品牌 o架 ),有好多特別貨品賣.好記得有次媽咪專登叫我行過去個 counter 度睇吓啲煲,我話有咩特別,顏色鮮豔?佢就叫我試吓拎起個煲,我心諗,唔通個煲係超輕!?點知,當我準備一拎起時 ……… 哈哈,唔駛講都知我個反應係點啦!!當時我就同媽咪講,都唔知做乜鬼整到個煲咁重,邊有人買 o架!點知,到近呢兩年因為開始寫 blog 同睇其他 blogger 嘅 blog,先發覺佢嘅好處,先知到自己當年有眼不識泰山!
之前 Louisa 去法國旅行時,其實我都已經搭佢幫我買呢隻迷你版 grill pan,但係當時搵唔到,連之前「Le creuset」開倉都無,我就諗住反正唔係趕用,慢慢等到有啦!點知 Louisa 之前喺「Citysuper」見到佢又做 promotion,仲要係有呢隻迷你版,見到個 promotor 用佢嚟煎緊 4 隻雞翼,佢心諗個 pan 可以煎到 4 隻雞翼,咪啱啱好夠我同我老豆一餐飯!所以就決定買嚟送俾我.Louisa,真係多謝妳呀!!
呢隻漸變酒紅色好靚,好陶醉!
我嘅第一件 "製成品" 幾時面世?快喇,快喇,下星期一就會亮相喇!因為我叫咗阿馳同阿瑩果日返嚟做冬,Louisa 知道我果日就可以將呢隻 pan 大派用場,所以就專登提早送呢份聖誕禮物俾我囉!到時希望我嘅 "製成品" 唔會失禮個 pan 同浪費咗 Louisa 番心意啦,嘻嘻!


text:
只可以話你真係argue得唔好囉
由轉focus去冰毒嗰下已經係行錯左
你應該要話"就算/假使" 係冰毒meth 都係可以用黎醫病
係咪吸毒重點從來都係有冇濫用abuse
帶返入正題 而唔係去話有methyl冇methyl嘅分別 所以我冇吸毒
下次你真係要認真諗好啲點去論證
你連原先個post我講過咩就無謂係道死撐,你第一個提議完全係比位人入
首先 focus去左冰毒道,完全係因為有人睇到冰毒個全名有安非他命就話冰毒=安非他命
第二,點解我要話冰毒係可以用黎醫病?冇錯真係有醫生會用冰,但唔知幾多年前,而且冰毒真係害死好多人既野,所以我先更加覺得被人屈食冰毒要嬲
我一開始講我有食amphetamine 講佢同冰毒係差一個methyl group純粹係指出兩樣野個差別係咁少
冇話過少左一個methyl就唔係吸毒
我話我唔係吸毒既原因係因為係醫生處方,我冇濫用
呢點好多人都清楚睇到
而你之後提出既野令我諗起好多學術之人都會想問既野,所以我先以為你好有料,會問返你問題
佢地結構上真係差果一個methyl group
正常好多人會覺得兩樣野個結構差唔多效果應該都會差唔多
但係個結構唔同既位置係影響到果個胺既特性,例如多左個methyl group變成secondary amine理應會更親核,咁就有可能影響binding
跟住你就串我唔識google呀 一句低質回覆呀 PhD 呀 Seven左呀 之類
只可以話你真係argue得唔好囉


text:
各位用緊 iPhone 或者 iPad 嘅 wire 民,買機嘅時候總會左諗右諗,除咗要諗買咩色之外,最重要就係要諗究竟買 16GB / 64GB 定 128GB 先夠用.睇返價錢嘅話,以 iPhone 6s 為例,128GB 就已經貴過 64GB 成 $800,如果揀 SE 嘅話,就算你有錢最多都係得 64GB 俾你揀,以前大家好多時都需要就住嚟用,唔敢影得太多相同埋片之餘,裝 Apps 之前仲要左度右度,有新 Game 想玩好多時就要先 Delete 咗隻舊 Game.
唔洗 $650 就有 64GB
如果 iPhone / iPad 真係唔夠位用,除咗成日要將啲相同片 Backup 落電腦之外,現時都有唔少廠商推出可同時支援手機同電腦雙用嘅 OTG 手指.Verbatim 最近推出咗 1 款容量分別有 32GB 及 64GB 嘅蘋果 OTG 手指,其中 64GB 版本 $638 就已經有交易,至於 32GB 更只係 $438,一定比買高一個容量嘅 iPhone / iPad 慳唔少.呢隻 OTG 手指一面係對應 iOS 裝置的 Lightning 介面,另一面則是 USB 3.0,方便各位 wire 民將檔案同電腦共用,咁就唔洗再搵條 Lightning USB 線左插右插咁唔方便.
▲佢嘅體積相當細小輕巧,加埋有 2 隻可以完全配合到 iPhone 嘅原色,用起上嚟唔會覺得突兀,仲有一年保養,萬一有咩事都唔洗驚.
1 分鐘抄到 1GB 資料 仲可以邊抄邊用
當大家打開 iPhone 或者 iPad,望下相簿就可能已經有 10 幾 GB 以上嘅相同片,如果要抄落電腦,就要將部機放低無得用.Verbatim 呢款 OTG 手指,當大家進行檔案抄寫嘅時候,其實仲可以繼續打機,睇片,上 Facebook 等等,抄寫動作會喺背景繼續執行.佢個抄寫速度其實算快,測試過駁落 iPhone 6s,抄寫 38 條片(共 6.7GB),都只係需要 7 分鐘左右就完成,真係睇完條 YouTube 片或者打舖機就已經攪掂.當啲相同片抄晒落隻 OTG 手指,除咗可以當係一個備份之外,亦都可以插落其他 iPhone 或者 iPad 度拎返啲檔案,又或者插落電腦個 USB 度都得,用 USB 3.0 傳輸速度就更加快,同一大小嘅片由 OTG 手指抄落電腦唔洗 2 分鐘就攪掂,真係快過淥杯麵!
▲除咗可以插 iPhone 或 iPad 用之外,都可以插入電腦當一般 USB 手指用,而且速度都好快,唔洗 2 分鐘就可以讀取 6.7GB 資料,而寫入相同容量資料則只需 5 分半鐘.
裝隻 App 仲可以用指紋加密
始終 Apple 嘅周邊產品限制比 Android 多,呢款 OTG 手指就有 MFi 認證,兼容及穩定性有保證,而且只要裝 V drive 呢隻專用 App,一插隻 OTG 手指落部機,就即時 Detect 到唔洗裝任何 Driver 咁麻煩.至於 App 本身亦都已經有齊基本功能,好似將部機嘅資料抄落手指,甚至可以將 iPhone 嘅聯絡人資料備份埋落去添,咁可能各位 wire 民會覺得,抄晒咁多相同片,萬一俾人執到咪大件事,咁大家又可以放心,因為 App 入面大家可以選擇先將內部儲存嘅重要或者私人資料進行加密再抄落隻手指,除咗設定密碼之外仲可以用埋指紋加密,萬一唔見咗都唔洗驚俾人睇蝕晒.如果大家抄咗相,片或者歌落去,仲可以即時喺手指入面直接睇或聽,唔洗經第三方軟件,又可以上傳去 Facebook 呢啲社交平台同朋友分享,唔洗再抄返落機先做到.
▲裝咗 V drive App 再插隻手指就會即時認到,完全唔洗任何設定,入到去仲可以清楚見到日後升級 Firmware 或者 Format隻手指嘅選擇.
▲大家可以直接用 App Check 到部機同埋手指嘅可用空間,更可以將 iPhone 嘅聯絡人資料備份落手指,換新機就更加之方便.
▲要過相或者片其實好簡單,只要好似平時咁揀晒想過落手指嘅相同埋片,再揀返 Save 去 External Storage 就攪掂,抄寫過程之中仲可以繼續用 iPhone / iPad.
▲如果抄咗好多私人相同片都唔洗擔心會俾人睇到,因為可以選擇性將內存嘅資料加密,仲支援指紋同密碼加密.
辛尼評語:襯晒色夠晒方便
講真如果大家鐘意用 iPhone 拍片嘅話,真係就算你買 128GB 都未必夠用,如果每次都要插返條 USB 線再開 iTunes 抄落電腦做備份,好多時都未必會記得,去旅行果時就更加唔方便.Verbatim 呢隻蘋果 OTG 手指,個殼就已經襯返 iPhone 部機嘅色,開個 App 就可以即時備份,非常易用,仲可以用埋指紋加密,絕對唔洗擔心備份嘅資料會俾人偷睇.售價上嚟講亦好合理,最高仲有 64GB 可以揀,體積細小方便隨身攜帶,仲可以當埋普通 USB 手指咁用,性價比幾高.
建議售價:$638(64GB)/$438(32GB)
查詢:Verbatim(2314 1220)


text:
「日本」
其實我係第一次去九州,之前幾次都去日本都係同老婆去.而上次去完東京之後,我同老婆講我嘛嘛哋因為我都係鍾意去啲有景嘅地方.所以今次去九州,老婆就搵咗啲靚景嘅地方等我影過飽.當然有時係香港真係好悶,日日如是,而我老婆基本上而家都係照顧郭大少,所以真係要抖抖氣.今日一到步就咋咋臨去攞車,開始我哋嘅九州之旅.沿途風景真係好靚,而有時去旅行就係要睇下其他地方嘅風土人情,唔係下下都係去血拼嘅.
「九州」
今日同一家大細趁著年尾再出走多一次,而今次嘅目的地係去日本九州.當然事前最辛苦嘅就係我老婆啦,因為佢度好晒啲行程,而最勁嘅就係佢訂都超平嘅機票.今次亦都係我哋帶住郭大少去嘅第三次旅行,但係挑戰亦都比上兩次大,因為佢而家真係走唔停,唔似得第一次咁仲未識得行嚟行去.不過今次佢應該會興奮啲,因為而家識嘅嘢多咗.而我哋兩公婆就同之前一樣只係換咗個地方湊仔.
「行程」
一如以往,郭大少依然係最興奮嗰個.佢每次搭飛機都超興奮,好彩佢都係飛機上面瞓咗一個鐘頭左右,等我哋搞少佢一陣.雖然今日中午兩點先至出發,但係就去即刻揸去咗食炸豬扒,事關我哋大家都未食嘢,好肚餓!之後去咗霧島山坐火車同纜車去睇咗陣風景,然後就係上面瀡返落山.然後去酒店之前順道去咗霧島神宮一陣就離開前往宮崎縣.去到酒店之後都已經係晚飯時間,所以放低啲嘢就去食咗個宮崎名物炭烤地雞.不過真係雞,全部都係雞,全部都係雞,全部都係雞~~食完晚餐就去咗中央通食咗個好好味嘅甜品先至再返酒店休息.聽日再同大家繼續講我哋嘅九州之旅!
Also published on Medium.


text:
「電影」
相信好多人都睇過《美女與野獸》呢套經典卡通片!最近嚟套卡通片再一次係大銀幕上演,只不過今次係以真人同電腦特技動畫所拍攝嘅一套電影.雖然入面有啲情節同原著有啲出入,但係啲歌舞真係拍得好好睇.當然最受矚目嘅就係由愛瑪屈臣擔任女主角啦,因為好似自從哈利波特之後,今次係第一次睇佢主演嘅電影.另一方面就當然係比較下《美女與野獸》同《星星夢裡人》啦!
「角色」
睇完《美女與野獸》之後其實認真覺得愛瑪屈臣(Emma Watson)係比較識合擔演嚟套係嘅女主角多過《星星夢裡人》.當然兩套電影都係有音樂劇嘅元素係入面,但係《星星夢裡人》個角色係需要多一啲人生經歷嘅演員,而《美女與野獸》係需要一個帶有少女情懷嘅演員.雖然貝兒嚟個角色某程度上有少少似哈利波特入面妙麗嘅角色,不過認真覺得係好識合愛瑪屈臣!
「歌曲」
其實我都幾鍾意《美女與野獸》入面嘅歌曲,有好幾首歌我都記得入面嘅歌詞.仲記得以前係學校嘅合唱團都有唱過入面嘅歌曲,話者係咁嘅原因自己都睇得比較投入.今次除咗將傳統迪士尼嘅卡通片變成真人主演之外,當然最好睇嘅都係歌舞劇嗰啲地方!當然大家都知道故事講乜,所以基本上可以好專心咁欣賞啲細節.感覺上嚟套比起其他有真人主演嘅卡通片電影都好唔同,如果你未睇嘅話,你一定要入場睇!
Also published on Medium.


text:
>> 新界一日遊  > 港島一日遊  > 九龍一日遊  > 離島好去處 <<
今回到港島一日遊,4條建議路線畀你參考,適合所有香港人去行下,繼續認識下香港文化同靚景,Let's GO!
港島東區既係住宅區,亦係一個商廈林立嘅地方,除咗有著名筲箕灣東大街美食街各種小食之外,仲有一個睇櫻花好去處;另外更有一個有貓陪你睇書嘅方,啱晒貓奴們去朝聖!
筲箕灣東大街絕對係港島區著名美食街之一,你可以喺到食盡本地街頭小食,並可以試下充滿異國風味嘅美食.班戟,雞蛋仔,格仔餅,千層蛋糕,韓國菜,泰國嘢……一條筲箕灣東大街齊晒!
行商場行到悶,不如去鰂魚涌公園行個圈?鰂魚涌公園係香港賞櫻熱門地點之一(非常罕有),康文署於2015年喺鰂魚涌公園種咗11棵櫻花樹,吸引大批賞櫻人士嚟觀賞兼打卡,風頭一時無兩.唔係賞櫻季節都好,你都可以喺鰂魚涌公園附近嘅海濱長廊散步睇維港景色;同時,亦推薦大家去參觀附近嘅葛量洪號滅火輪展覽館,由已退役嘅滅火輪葛量洪號改造而成,仲可以參觀展覽館了解香港海事消防歷史及基本海上救援知識.
呢間北角舊書店並唔係普通書店,呢到除咗收藏過萬本舊書之外,更有超過30隻貓貓喺到陪你睇書.想像下,你一邊睇書,一邊睇貓,人生原來可以咁寫意,啱晒愛睇書又愛貓嘅你!不過,睇還睇,千祈唔好打擾各位貓大哥大姐訓覺,亦要留心唔好踩到佢哋!
中環,西環,上環一帶cafe雲集地方,有modern又有vintage style,食個早餐開始新一日就啱晒;附近仲有唔少社區藝術項目同gallery,成個藝文蘇豪小區畀你慢慢行,影下相.路線去到尾,你仲可以去一個隱世泳棚吹下海風,欣賞日落,夠晒Relax.
A morning without coffee is like sleep!想有一個開心朝早,你一定要食返個豐富早餐,嘆杯靚咖啡!中西區有唔同風格嘅Cafe,有得食,有得飲,環境仲要唔錯!呢到建議幾間畀大家:
喺上環食完可以留喺上環慢慢行;喺西營盤嘅朋友可以去雲集本地同國際知名藝術家嘅壁畫藝術「藝里坊」(ARTLANE),一個屬於舊區重建計劃延伸嘅社區藝術項目.呢條ARTLANE概念嚟自紐約曼克頓Soho街頭藝術,倫敦北部舊住宅區Chalk Farm以及韓國梨花洞等壁畫村,將藝術融入生活成為著名景點;所以,你喺藝里坊會見到好多靚畫,包括《Transformation》,《壁畫隧道》,《動物小鎮》,《彩虹樓梯》,《維也納音樂小鎮》,《都市森林》,《澆花中的小女孩》,《音樂藝術之樂》,《紅葉》,《經典荷里活傳奇人物》等.
最後一站走到沙灣徑,呢到最出名當然係一條長碎石灘加隱世泳棚.大家不妨嚟呢到漫步放鬆,吹下海風,觀賞日落,夠晒PEACEFUL.(想影泳棚記得留意潮汐時間.)
灣仔有歷史建築物,除咗和昌大押,仲有一間「華佗醫院」.囍帖街不再,今日嘅利東街啱唔啱你口味呢?附近唔只得漢堡包之外,行多幾步仲有一個「小歐洲區」,你知唔知喺邊呢.
和昌大押係一座樓高四層嘅百年古蹟:前身當舖,一條長廊式陽臺將四幢舊式唐樓連成一排.呢種罕見陽臺設計令和昌大押成為香港二級歷史建築,並於2007年進行復修及翻新工程.目前,和昌大押內有多間商店之外,樓上3層分別係高級英式酒吧及餐廳「The Pawn」.
灣仔洪聖廟係香港一級歷史建築,亦係每年提供驚蟄打小人活動嘅廟宇之一.
參觀完和昌大押和洪聖廟後,你可以去日月星街飲杯咖啡,食個Lunch抖一抖.日月星街帶歐洲Styke,所以被稱為「小歐洲區」,呢到有唔少特色Cafe任你揀.
被列為香港一級歷史建築嘅藍屋,其原址其實係一間醫院:1872年政府差餉徵收冊中名為「華佗醫院」(亦稱「灣仔街坊醫院」).1920年代拆卸後興建成一座四層高建築物.多年嚟,藍屋嘅用途非常多變:曾經由一間醫院變成一間廟,再變成一間武館,醫館,學校,雜貨店,住宅等.2017年,藍屋獲聯合國頒發亞太區文化遺產保育保護獎最高榮譽嘅卓越大獎,係香港首次奪得同類獎項.喺呢到你可以參觀,買紀念品.
「就似這一區,曾經稱得上美滿甲天下」……無錯,利東街前身正是囍帖街,係香港舊時印刷品製作及門市集中地,最出名當然係印囍帖.經歷政府市區重建計畫,於2016年變成一個具歐洲風情嘅步行購物街,有好多本地及外國名牌同潮流品牌商店.有得食,有得買,幾方便.
港島南區畀你望住個海漫遊海濱公園,亦可以到沙灘享受海風同陽光;想洗錢買下嘢,仲有一個市集畀你揀.呢個南區路線,啱晒鍾意戶外曬太陽嘅你.
數碼港海濱公園佔地約50,000平方米,一大片草地,啱晒大家喺到野餐,曬下太陽;同時,數碼港海濱公園亦係寵物公園,你可以帶埋愛犬嚟散步同識朋友,享受天倫樂.
水清沙幼,設備齊全,有沙灘排球場畀你玩.想可以進行不同類型嘅活動,如果你鍾意較靜態嘅活動,可以選擇在沙灘散步或者曬太陽,如果你鍾意較動態的活動,亦可以選擇游水或者使用沙灘設有的沙灘排球場,大家可自備排球,同朋友打球,相信大家可以在淺水灣沙灘渡過難忘嘅假日!
嚟到赤柱,你可以去泳灘游水,玩獨木舟同直立板;你亦可以到赤柱市集行勻各條本地特色小巷,買下皮革,手工藝同工藝品等;行到肚餓,可以直入赤柱大街,搵間啱Feel餐廳坐低食下嘢,飲下酒;再行入啲到赤柱廣場附近,隨時撞正音樂表演或者主題市集;最後,當然唔少得喺美利樓同卜公碼頭影相.
>> 宗教放題-香港廟宇一日遊


text:
12 DECEMBER 2013(THU)由今日開始,每逢星期四小小豬放學之後有個新任務,就係去上圖畫班啦~
其實由N班開始,老師都有留意到小小豬唔太鐘意做手工,一啲需要痴貼嘅勞作都叫做好啲啲,不過當需要塗顏色時,依個百厭嘅小小豬都一定唔肯做,有時仲因為咁而發脾氣添.
聽完老師嘅意見之後,我地都有係屋企成日同小小豬做手工,希望可以做多啲等佢唔好咁抗拒.我地都用過好多唔同種類嘅辦法,又有獎又有罰咁,雖然都叫做有少少改善,不過始終都係未肯乖乖咁塗好一幅圖畫,有時就只係畫幾筆就話完成.
我地見小小豬都已經係K1,應該都大個仔可以自己去上堂,所以我同大肥豬傾過之後,都決定帶小小豬出去上堂,希望可以從第三者嘅教法,可以慢慢培養佢依方面興趣.
不過,原來圖畫班都有好多選擇,有平嘅又有貴嘅,最後我地都係屋企附近商場搵左間小興趣班,等小小豬簡簡單單咁學吓先,最好就係嗰個時刻都只係一對一教,應該咁係會幫到小小豬好多.
今日上完第一堂,老師出奇地讚小小豬乖,又話佢表現都幾好,仲整左個好靚嘅聖誕樹手工添(老師話大部分都係小小豬自己整,如果係真就好啦)~
雖然唔知小小豬上堂情況係點,不過睇佢個開心程度,加上又話好鐘意嚟上堂,我諗都應該幾啱小小豬.
希望上多幾堂之後,小小豬可以快啲培養做手工嘅興趣啦!


text:
對再婚我個人好有hesitation.我知道所謂做女同做人老婆個角色真係好唔同,屋企有咩要處理最理想梗係兩個人一齊去處理,但通常得一個肯去處理.或者香港好多人未到要為生存而努力,但生活當中嘅瑣碎亦唔可以睇少.無論你係懶理定係有要求嗰個,你一樣要面對同對方生活習慣嘅磨合.我曾經都相信咩有愛就可以解決到問題呢啲笑話,但真係唔得,愛有時先係問題嘅源頭.
有一個我個人感受好深嘅問題——作息.現代香港人好多都夜瞓加被迫早起,休息不足十分常見,但係大部分人都有一個自己嘅規律,即使係長期唔夠瞓.我嘅問題係我需要嘅睡眠時間一直都偏短,工作日大家分別不大,但一到假日﹑連假﹑旅行我基本上花好多時間等,等人醒等人肚餓等人get ready.可能年紀大咗,對時間都吝惜咗.我想有時間早起身就做運動,我想有時間(疫情好轉)可以出去影啲自己覺得靚嘅相,我想有時間就自己煮啲健康嘅嘢食.所以,我漸漸習慣將本身打算兩個人做嘅嘢轉為自己一個人做.
結咗婚之後,好多其他結咗婚嘅人同我分享佢哋嘅煩惱.例如好多男性結婚前由媽媽照顧妥當,會期望搬出嚟之後有另一個女人去打理佢哋嘅生活;當然女人都會有呢種情況,然後大家照顧自己有點吃力,又要試下抽時間去照顧對方.呢種吃力係唔似返工,你會放工,但打理生活係無時無刻嘅.好多人或者將結婚想像得有啲太簡單同自由.
最有趣嘅係,身邊朋友開始知我離婚之後,好多人嚟問我點搞離婚(當中唔少係已婚),基本上我會一一詳細回答.當然問完我佢哋無咩人去離婚(笑),但我知道佢哋都有過呢個念頭.兩個人好好地係home sweet home,有咩問題就係困獸鬥.
如果兩個人之間都未搞得掂,仲講咩兩個家庭?但如果兩個人已經無問題,我認為只要對對方親戚好似對自己親戚咁就已經好夠.以前我都會覺得要出嚟食團年飯表現得好熱心好outgoing,但慢慢我覺得唔夾咪算囉.如果會因為我唔努力表現,所以對方親戚有不滿,而我同伴侶又會因為咁而出現問題,呢個問題只係遲早會出現,畢竟我無咁好戲可以演一世賢淑好女人.
對再婚我個人好有hesitation.我知道所謂做女同做人老婆個角色真係好唔同,屋企有咩要處理最理想梗係兩個人一齊去處理,但通常得一個肯去處理.或者香港好多人未到要為生存而努力,但生活當中嘅瑣碎亦唔可以睇少.無論你係懶理定係有要求嗰個,你一樣要面對同對方生活習慣嘅磨合.我曾經都相信咩有愛就可以解決到問題呢啲笑話,但真係唔得,愛有時先係問題嘅源頭.


text:
Ballachloic HONG KONG Tour
Ballaholic 一詞係日本籃球界相當出名,佢哋經常走訪唔同地區教授籃球,係渋谷有唯一一間專門店;但假如走入去同佢地傾 fashion ,我建議您不如直接同佢地傾籃球,Ballaholic 就係一個內內外外只有籃球🏀嘅品牌.
佢哋近年開始帶著 Ballaholic 專用籃球,同埋內心入面嗰個籃球,走去唔同國家打波,接觸不同國籍嘅籃球愛好者,用籃球感染其他人.
係 9/23,Ballaholic 終於首度踩入香港麥花臣街場,舉行一場又一場的籃球比賽.
星期日氣溫 3x 幾度,風都唔多一下,行兩步已經開始標汗,但偏偏有班人係度打波,而佢哋仲要打全場不停錶打4節,所打嘅係真正街球 ,個人身體接觸勁多,球証亦較少吹罰,盡量保持比賽流暢度,同時令每位球員可以盡情發揮,有更多表現機會.
當日到場包括有Team Ballaholic 幾位球員:「日本街球王」K-TA (玲⽊木慶太) ,KYONOSUKE (寺島恭之介) ,KOSUKE , OTO ,MARTEL,仲有幾位內地球迷專程嚟香港打,位位落足力,真係好很熱血!
當日能夠請到 Ballaholic 嚟香港,全靠一位對籃球抱有熱誠嘅香港球員- 林志洛.


text:
藍斯度3次為阿仙奴於英超正選上陣,表現持續出色,上仗對熱刺係佢第一次為阿仙奴於大戰把關,雖然未能保持清白之身,但演出相當具說服力,亦有神救.藍斯度暫時令到轉會時將佢踩到一文不值,甚至嘲笑佢嘅球迷統統收聲,以至於現時風向已一面倒稱讚藍斯度比尼奴出色;更有趣嘅係,部分球迷仍然念念不忘,將馬天尼斯出走一事怪罪尼奴身上,而家再將藍斯度取代尼奴拉埋一齊講,去證明尼奴嘅不濟或者幸災樂禍.
事先聲明,關於藍斯度是否優於尼奴,小弟認為係言之尚早,但好明顯,藍斯度現時上陣把關嘅效果同戰績都係較好.如果Too long didn’t read的話,筆者認為現階段暫時觀察到,藍斯度技術上未必高於尼奴,但佢能夠帶俾阿仙奴嘅嘢正正係現時阿仙奴需要嘅嘢: 1) 門將競爭, 2)溝通/指揮.
喺開始前,不妨先比較一下上一季兩位門將嘅一啲關鍵數據:
筆者利用Squawka數據比較兩位門將於2020/21球季嘅表現.首先可以見到,藍斯度嘅撲救成功率同尼奴相若,但藍斯度面對射門次數高達209次,遠超尼奴,亦即係藍斯度嘅成功撲救次數亦係遠超尼奴,呢一點當然同藍斯度效力於經常喺場面上處於被動嘅護級球隊有關.另一方面,藍斯度喺球權回復(Ball recoveries),解圍(Clearances),截球(Interceptions)方面較尼奴優勝,可能反映藍斯度比尼奴更接近一名清道夫門將嘅踢法,較常主動出擊.至於傳球,藍斯度嘅傳球成功只得43.38%,遠低於尼奴嘅76.83%,相信係因為藍斯度喺錫菲聯需要較多向前大腳長傳有關,呢一點由尼奴嘅短傳次數遠多於藍斯度可以證實(為保持簡潔,圖中未有顯示),同時兩者長傳準繩度相若.
睇落,撇除其他因素,除咗藍斯度踢法較為主動之外,上述數據未能提供太多資訊去為兩位門將分出高下.不過,所有球迷都睇得出,近三場比賽嘅阿仙奴換上藍斯度把關之後似乎表現脫胎換骨.
冇錯,近三仗對手級數係肯定不如曼城,車路士,比較可能唔係太公平,但的而且確球隊防線係一洗頹風,極體士氣,防守隊型都有進步,除咗同柏堤坐陣防中,富安健洋穩定演出有關之外,藍斯度亦應記一功.藍斯度把關技術是否比尼奴優勝,好難講,但藍斯度帶俾阿仙奴嘅作用肯定係有純技術層面以外嘅嘢值得講.
1) 競爭/新鮮感
好多人都講,門將呢個位置係最殘忍,因為只有一個可以上陣,如果你係後備,只可以等待正選門將犯錯,停賽或受傷,先有機會上陣,而且即使你係三號門將,平時訓練一樣要付出所有,要保持狀態,因為機會如此難得,更必須時刻做好準備.
阿仙奴門將位置上季嘅問題在於後備完全冇一個人有力挑戰尼奴嘅位置,賣走馬天尼斯後買入嘅朗拿臣試過上陣之後,表現完全唔合格,第三門將就只係預備組級數,結果連盃賽都要尼奴打足.
尼奴過去喺德甲及加盟阿仙奴以來表現有績可尋,肯定係一位好門將,但如果有留意其他球隊,其實好多隊波都會最少搵多一個有競爭力,隨時可以代替no. 1嘅後備門將,甚至有啲球隊會搵多一個有名氣嘅老將去做第三門將,一般講法係做陪練,而事實上亦都睇過有一號門將喺接受訪問時講過,因為門將練波主要時間係門將組自己練,所以同高水平嘅門將一齊練波係對自己有好大幫助,同埋有鞭策作用.
可以想像,當隊中只有尼奴夠班做正選,另外嘅門將都係領隊打死都唔想用嘅門將同青年軍,咁會唔會令尼奴「坐定粒六」,有少少鬆懈呢?有睇以前黃子華套劇都聽過管理學入面所謂鯰魚效應(Catfish Effect),雖然唔係100%一樣嘅意思,但都可以證明管理學上一直都有思考透過引入競爭令原有嘅人進步嘅做法.
2) Command of the box
另一方面,門將呢個位有時就係咁奇怪,例如我成日諗起幾年前祖赫特踢般尼嗰排,輸到七彩,一換返湯希頓即時止血,你話祖赫特係咪好差呢?佢係冇以前啲神救,但亦冇派膠,應做嘅都算做到.換一換個龍門,成條防線好似都瞓醒晒,戰績即刻只跌回升.其實都唔係真係咁「玄學」,畢竟足球係團隊運動,球員間嘅化學作用有時係相當複雜,試諗下每兩個人之間嘅性格,默契,溝通都會影響佢哋去合作做一件事嘅效果,一條防線由1個門將同3-5個後衛組成,識計數就知呢度有幾多對組合,仲有成組人加埋一齊嘅互動,可想而知呢個關係可以有幾複雜.
以藍斯度嚟講,筆者認為決定性因素係關於所謂 command of the box ,有睇英文分析嘅朋友會聽過呢個概念,有玩Football Manager嘅朋友亦都會知道門將有一項數值係叫command of area,顧名思義係門將嘅禁區指揮能力.筆者自己認為,喺現實世界中,command of the box除咗講門將指揮能力,亦都包括壓場感,即係有幾令人感覺到「呢個禁區你睇晒」.睇到呢度唔好恥笑我住先,呢個元素扣連返落去球場度係有好實在嘅嘢可以觀察到.
睇咗最近幾場波,可以睇到藍斯度係一位相當「嘈」嘅球員,即係佢會不斷講嘢,禁區內所有事件佢都會有反應,例如隊友成功防守佢會衝埋去鼓勵,自己救到波會慶祝,失波會嬲(而唔係頭耷耷),對手鬧隊友佢會幫拖.唔好睇少呢一啲細微之處,因為阿仙奴後防之前正正係一直缺乏一個指揮統籌嘅人,球員間嘅「提場」亦都相當有限,同時亦都係欠缺熱誠.現時防線上藍斯度,加比爾及泰亞尼都係有火之人,對球隊絕對係好事.
相反,咁耐以來嘅觀察,尼奴喺性格上係比較內斂,或者再加上語言問題,所以近來藍斯度喺場上嘅眾多溝通同指揮,係尼奴相對欠缺嘅一環.正如有球迷提出,尼奴連季初俾對手捉住,搞到失波,都好似冇乜火咁,當然尼奴都係受害者,但從呢個反應的確可以睇得出性格嘅分別,而剛好阿仙奴現時最需要嘅係有火嘅球員,呢點相信所有阿仙奴球迷都會認同.
同時,一位有火,性格主動嘅球員,亦都可以感染到隊友,慶幸球隊而家擁有幾位有火之人,呢度亦都要順便讚一讚加比爾嘅熱血,對熱刺一仗,史密夫路維一次返到左路防守成功,加比爾跑到去左路邊線激勵ESR,呢啲提升士氣嘅細微之處,最終必定會為球隊帶嚟積少成多嘅提升.唔係話只有呢種球員先係好,但而家阿仙奴就係需要佢哋.
總結
所以簡單嚟講,小弟現階段唔會話藍斯度勁唔勁過尼奴,但肯定睇得出藍斯度有佢嘅作用,所以係會支持佢繼續擔任正選.藍斯度為球隊注入激情同火花,除咗自己有火,亦都能夠帶動隊友,同加強球員間主動溝通,幫助到防線嘅統籌同士氣.同時,藍斯度嘅加盟,亦都會鞭策尼奴進步.
暫時嚟講,藍斯度嘅表現係摑咗批評者一巴.當然,球員肯定唔係完美,我所指嘅係非理性,人云亦云嘅批評,部分球迷冇乜睇過佢踢波,淨係睇啲嘩眾取寵嘅meme圖,話咩連續幾季踢邊隊邊隊降班,由此去嘲笑球員質素有限.
小弟一直都強調要懂得將事物分開嚟睇嘅習慣,其實只係好簡單嘅邏輯,阿仙奴會方近年轉會操作的確係極差,留唔住馬天尼斯,又冇同尼奴續長約,而家有機會連尼奴都走,然後後備門將亦都嚴重缺乏競爭能力,加上英人不足,多番失誤,搞到要用相對較高嘅價錢去買藍斯度,的確係做得好差.但問題係喺藍斯度身上嗎?我自己都認同係買得貴咗,一個降班球隊門將應該唔值得呢個價,但又代表球員真係好差嗎?正如尼高拉比比,我又唔覺得佢冇用喎,只係肯定唔會用呢個價錢去買,咁係出價嗰個笨柒啫,球員冇罪㗎!
喺外國更加有球迷得知藍斯度加盟時,去到佢嘅社交媒體留言侮辱佢,真係唔好影衰阿仙奴球迷啦!見到富安健洋加盟,又話買嚟賣波衫,講以前啲日韓球員喺阿仙奴有咩下場,真係唔該,就算你唔睇意甲唔睇日本國家隊,玩下FIFA FM都知呢個球員本身已經證明咗實力啦,come on! 其實喺網上留個言,如果一味copy and paste其他人講嘅嘢,不斷重覆一啲自己未加了解嘅立場同資訊,又有咩意義呢?不如大家都自己了解下,唔需要怕講自己獨特嘅意見!


text:
《愛在.貴族學園》: Ch 2 ~ 兩個詭計多端嘅八公 Part 1
Ch 2 ~ 兩個詭計多端嘅八公 Part 1(連載日期:2021/09/05)
(張韻喬視角)
大家好,我係張韻喬,小妹今年16歲,讀緊Form 5,係呢間學校嘅高材生.雖然我自己平時都會用好多時間溫習,根本一啲都唔怕quiz.
但係呢個作者居然用quiz黎同我班同學開玩笑,相信你係作為學生黨嘅話,大家應該都想打死佢啦係咪?
好啦,已經講遠咗啦.喺聽到好朋友頭先咁樣同我求救法,相信平時大家都應該冇李家大小姐咁好氣咖啦-,-.
於是喺我心入面就有呢個諗法“死人頭李天殷,明知自己數學唔太得嘅時候,但就偏偏永遠都唔肯聽Mr Ho 講書,然後次次都係要我出手去幫佢,都唔知點解每次要我幫嘅時候,都可以咁大言不慚!”
不過呢,殷殷始終都係有錢人家嘅大小姐,今日唔知聽日事都幾似佢一向嘅處事手法.
但係佢好好彩,因為佢遇到一個一啲都唔貴嘅貴人,即係我,去幫佢.如果唔係我幫佢嘅話,我相信殷殷佢應該連Form 5都未必升到啊.
我呢,不過係一個普通香港家庭中嘅獨生女,住喺北角.喺Form 1嗰年開學之後無耐,我地屋企突然接到呢間所謂“貴族學園”嘅入學邀請信,話留意到我成績好,覺得我可以有更加好嘅發展,於是邀請我轉黎呢度返學.
而且因為學校都有助學金制度,我只要交三分一嘅學費,而且因為成績都唔錯,都會得到學校獎學金,所以最後交嘅學費,都係屋企可以負擔嘅範圍内,我先會喺呢度出現.
雖然呢度嘅學費真係離地到幾乎要上到外太空,但呢度嘅環境其實都唔錯咖,學校都提供好多資源同設施去幫助我地學習,地方又夠大.
唯一就係當初由大坑真光轉校嘅時候,要放棄原本一條龍直升上Form 1嘅一班老同學,然後要重新喺呢間學校認識過自己嘅社交圈子.
雖然到依家我都仲有同真光嘅舊同學聯絡,但係過咗咁耐,次數都越黎越少啦,畢竟大家都因為DSE好忙,而且話題有時都唔係太match.
初初轉校之後,其實喺呢間學校交朋友都有困難咖.畢竟我出身平民,同學校一班貴族背景嘅人相處,自然會有唔啱channel嘅情況啦.
所以喺一開始嘅時候,大家都好抗拒同我相處,甚至有部分人會排擠同杯葛我,所以我就好難有真心嘅朋友.
但去到後來,我都係因為靠住自己喺學業上邊嘅實力,外加班上都有同學,想主動認識(但其實好多都係想抄我牌)同carry我.
所以再過多一排,我都好快融入呢間學校嘅生活,大家都冇再因為我嘅背景而講説話我聽.
「叮叮,叮叮」
正當我好專心聽緊書嘅時候,櫃桶裏面嘅電話響起訊息通知音.
於是拎出電話一睇,原來又係佢搵我,真係好煩呢-,-,都唔明點解過去幾年係都要對我死纏爛打呢?
呢個人,叫林俊軒.佢係一個追求咗我好耐嘅其中一個男仔黎,屋企都有一間大型企業,而且聽講有一個好靚嘅家姐.喺Form 1初初轉入黎嘅時候,就已經同佢同班.
不過都要直到Form 4分科之後,我先再同佢同一班.我自己本身就唔係太鍾意佢嘅,不過佢都好鍾意喺IG send msg黎煩住我.
應該話,唔知點解,自從黎咗呢間學校之後,一直都有好多男仔想追我,有時候仲覺得如果我繼續留喺真光嘅話,可能就唔會有呢啲煩惱添.
但係都正正因為咁,有部分女同學都對我有戒心,往往喺我後面講一啲流言蜚語,有啲女仔有部分見到我,仲即刻黑埋口面,所以我先話要一排先融入到學校嘅生活.
至於佢send咩過黎?不外乎行街,睇戲,食飯,買嘢嗰啲啦.唔知林俊軒今次又想搞咩花臣呢?
(待續 ~)
IG link https://instagram.com/bear_big_big_writer


text:
平時我哋都要整個靚頭先出門,何況係毛髮多過我哋咁多嘅狗狗呢? 同埋其實認真幫狗狗梳理好毛髮,會令佢哋皮膚更健康,減少由皮毛引伸嘅疾病.
立即睇下4個幫狗狗梳毛嘅貼士
準備好合適用具
幫狗狗梳毛時,建議一定要用狗狗專用嘅梳理器具呀!因為狗狗嘅毛髮比人濃密好多,如果用梳幫佢哋梳毛,唔單止梳得唔順,仲可能會引起靜電,整親狗狗就唔好啦!
由上至下,前到後梳毛髮
吓?原來梳毛都好講究?幫狗狗梳毛嘅時候,應該順住毛髮生長嘅順序梳理,由頸開始,由前往後,由上至下順序梳毛.按身體部位嚟講係由頸開始,再到肩膀,之後係背部,胸部,腰部,腹部,屁股,再梳番上頭部,最後係四肢與尾巴.
動作應該溫柔而非硬扯
幫狗狗梳毛時,一定要有耐性,溫柔咁對待狗狗.等佢哋覺得梳毛其實係遊戲嚟.相反太過用力嘅話,拉扯狗狗毛髮會令佢哋皮膚紅腫或者潰爛.只要主人用心幫佢梳毛,毛孩一定會知道,更加愛主人!
仔細觀察皮膚
主人應該要喺梳毛過程中留意下狗狗身上有冇外傷,皮膚有冇蝨,跳蚤等外寄生蟲問題.如果有發現都可以令狗狗得到最佳治療時間.另外,如果發現有結痂,斑禿,化膿等症狀就要避開梳理同埋立即睇醫生!
梳的類型
針梳
如果寵物毛髮類型是毛髮長,蓬鬆,彎曲,針梳會係合適既梳子.可以令寵物毛髮更加蓬鬆,輕盈.
針梳針齒比較短,所以毛髮根部有機會梳唔到.使用針梳的時候,可以將毛髮分層梳理,慢慢梳出鬆散通透效果.輕輕力向逆毛方向梳,仲可以令到毛髮超級蓬鬆.
以下有3種不同大細既針梳,絕對可以滿足任何寵物!


text:
今日星期天親子日我哋去咗天后一間叫101肉燥飯專門店食個Lunch
叫得肉燥飯, 唔止食到肉, 我哋仲食到好"燥"!!! >.<
佢位於天后港鐵站A出口左手邊! 我哋差唔多1點幾入去, 唔駛等位!
店內環境乾淨(可能因為新開啦! 半年後就唔知變成點), 間隔成打直長方形, 通道有D窄, 行過都驚撞到人哋
牆上掛住餐牌! 其實佢同枱上既餐牌一樣! 只係放大成張野印番塊Foamboard出嚟貼喺度
D字細到飛起, 因為佢比例上同枱上張餐牌一樣, 佢哋應該要知道貼咗喺牆上面就會唔同架啦!
呢度有散叫也可以叫套餐, $62起跳有主餐+小食+特飲! 都係嗰句, 如果好食就唔算貴!
最值得讚係有個籐籃喺每一個櫈底度! 可以俾人放低個大書包大袋, 呢吓都幾細心! 當然佢都唔想有人用個袋霸住個位啦
我哋叫咗一個香茅豬扒轉咗川粉(似上海麵) 同埋一個套餐, 醬汁燒雞扒滷肉飯+小食鹽酥雞+朱古力牛奶雪香
一般台灣特飲, 杯朱古力同一般茶餐廳凍唂咕差唔多, 只係上面加咗雪香片!
香茅豬扒都真係有香茅味既! 同埋好「林」唔難咬, 個麵都唔太差, 只係個賣相求其咗D
跟住個小食鹽酥雞就得兩隻, 少咗D! 用酥炸方法但唔夠脆, 有D油唔夠乾身!
叫得係肉燥飯專門店, 梗係要試吓佢D肉燥, 食落唔太差, 唔係一般街食到的, 香口!
嗰3件玉子就差咗D, 一咬落去好膠! 又唔夠乾身, 好油好油, 如果係帶子(少一粒都OK)可能會好D
雞扒就似用焗既方法, 重BBQ味, 但係勁似KFC食到既雞扒, 所以冇特別! 如果做到雞皮脆就正!
講完嘢食啦終於! 跟住要彈既係佢既服務態度, 你可以話食幾廿蚊嘢要咩服務態度呀!
係! 我唔駛你笑住咁對我, 但係又我入嚟想叫嘢食到走, 都真係暫時唔會想入多次嚟食
首先我第一次嚟人生路不熟, 問第一句隨口噏自言自語「呢度點叫架呢?」佢就好冇Hea咁話「都係咁叫架啦, 一係睇餐牌叫, 一係叫套餐!」跟住問佢咩叫川粉...等問題都係好唔想答咁答我
跟住哥哥坐得唔舒服落一落地推埋D張櫈, 撞啱個呀姐又拎住嘢食放隔離枱, 就話哥哥「唔好亂咁郁呀....」(仲有, 不過唔Exactly記得係講咩) 一D愛心都冇, 我本來都可以因為佢好忙體諒吓佢, 但係間舖一D都唔多人, 唔係最忙既時侯! 可能佢M到啦(如果佢仲有既話)
不過可能係個別例子, 我戥間舖既老細唔抵有個咁既員工!
Photo by CANON 5D Mark III, Len | EF 24-70mm f/2.8L USM
呀劍評分: 6分


text:
[個人傳記] 年少荒唐回憶錄: 72. 順風順水,食在尖沙咀
話說我係俾條女監視之下,要出走夜遊其實真係難到仆街,但係日日呆佬咁困係香港又點會係我既性格呢?正當我有一日無意中係連登見到有交友App post,就成為一個契機展開左我既交配之路.
記得係好耐以前已經有接觸過交配App,我果時就玩「是鳩」既,一個個格仔大頭相,好似141揀女咁,目不暇給,玩落先發現,果度佔左百分之八十到九十,都係雞同騙徒,美容雞地產雞保險雞到賓印雞.Call G雖好,但溝女更甜,坐困愁城,我有既就係時間,Call G我不如去買羽毛球拍?快靚正.
今次我就雙管齊下,「天噠」同「咖啡貝果」一齊黎.個人感覺啦,CMB既人係比Tinder認真多少少咁,起碼真係傾得落計既都有唔少.Tinder就係咁swipe to right但match左都好似好難撩得郁人傾兩咀.
好快地,我就見到有個新消息「Yuki likes you back!」,閒來無事既我就馬上搵女女交下心先,原諒我呢啲毒撚冇乜pick up lines,都係一般閒談講下放假有咩活動咁,佢就話去個friend屋企打邊爐,講到邊爐就啱啦,我人稱「新東郭富城」,拎男歌手獎打邊爐慶祝,拎影帝打邊爐慶祝,生女打邊爐慶祝,贏馬打邊爐慶祝,我就係一個為左打邊爐而生既男人.
不過Yuki都好識開話題,又或者可能係咁啱啦,佢話席間佢啲朋友想做雞仔媒人,想撮合佢同一個friend搭friend既男仔.講真,幻想到都覺得尷啦,而更尷既係對方是一個死肥仔,有自信的毒撚.第一次見已經好主動,要談婚論嫁咁,Yuki真係頂不撚順就早早回家.
《獲取情報: Yuki怕人太主動》
如果大家有玩過CMB,就知呢個app鳩鳩地,成日人地覆左都冇顯示咁,我就梗係扮哂野,話不如whatsapp傾啦,我知係老土左少少,但都可以當係first impression checking,肯俾你既,或多或少都有啲機會先丫.結果Yuki都好禮貌咁同我換左contact,好似是一個好開始!
《獲取情報: Yuki電話號碼》
我同Yuki傾計唔特別多,有時一日忙起上黎都係見到先覆,但由於我個人比較得閒,我真係覆得比佢密同快既,有時分享下食咩忙咩,無無聊聊既野,都係志在keep住個聯繫唔好斷.有一日,Yuki話約左朋友打邊爐,點知晏晝兩姊妹嘈左交,食唔成.果間邊爐都薄有名氣,book左位冇去有啲可惜咁,我就打蛇隨棍上
「嘩!呢間野都出名喎,我想試好耐啦diu!」
「係呀,我都滿心期待,點知道咁,唉!」
「如果你賞面既,我book台搵日我地兩個去試食呢?」
由於Yuki自己住,成日都要諗食咩,所以約佢食飯都唔算難,唯一難既係佢工作時間都幾長同幾忙咁,要就時間都唔容易.終於成功約好某一個星期五既夜晚,我收工前仲執返正個人噴哂古龍水gel返好個頭.咁我比Yuki早收工既,就先到尖咀等佢啦,點知一去到,Yuki就話佢有個急既project未做好,要OT仲未走得,不如下次先再約過.
我心諗,唔撚係掛,夠鐘先玩放飛機,呢條死臭雞是唔是玩野先?當然,心諗姐,口就梗係話冇所謂啦,不過我就唔太想下次約,我就去左餐廳問有冇得delay個booking hour,咁個經理見我個樣都心急人上咁,仗義幫我推遲左一個鐘.Yuki見我咁有誠意,都快快手趕埋啲野黎搵我,最後佢遲左個半鐘,我就坐低叫住野等佢.
一入到黎佢即刻就認到我,一見面,眼大大面尖尖咁,身型纖瘦,仲帶有少少我喜歡既MK味.Yuki都相當識做,不停sorry前sorry後,又點會嬲丫,又唔係小朋友.成餐飯都有講有笑,我真心覺得對於我黎講,真人面對面傾計個vibe會比文字討論好好多.
美中不足既係間餐廳有限用餐時間,啱啱好食飽就要埋單離場,Yuki都乖女,想同我AA既,不過我個人習慣係第一餐點都應該請個女仔食既,就婉拒左佢好意,同時都留條後路俾自己.
「第一次食飯,點都要俾我請你既」
「唔使啦,AA啦,仲要你一早黎拎位等我」
「都值得丫,你一陣仲有冇野做呀?仲有冇興趣坐低飲杯野傾多陣?」
「都OK呀,我聽日短週,咁你要俾我請返你喎」
「可以呀,你請我實賞面啦」
於是我地就食飽飽並肩散下步,行去尖東海傍果邊,是但搵左一間坐得舒服既就坐低左,叫左支白酒同小食,就繼續雞啄唔斷啦.雖然就話幾好傾,但成晚個進程都過於緩慢,僅僅係有唔小心掂到下手仔,或者過馬路果陣輕輕搭一搭佢手臂咁,要煲幾耐先熟呀咁喂?
當我地各自去完洗手間之後,返黎之時我就鼓起勇氣,我問Yuki可唔可以坐係佢身邊,傾計都方便啲丫嘛.當然,後面呢句都係廢up既尷尬野啦.Yuki開朗咁一句好呀,就讓開左少少位俾我,結果我地就由面對面chill talk,變成身貼身sweet talk啦.借住酒意,我亦將手從Y佢身後繞過,輕撫佢纖腰,Yuki冇縮不得止,仲輕輕靠向我身邊,呢獲得米啦屌.
呢個甜蜜又溫馨既Vibe我冇俾佢維持好耐,因為我已經把持唔住用力將Yuki攬埋身,短短幾個鐘,我地已經由新相識變到抱成一團,我亦都主動伸咀索吻,Yuki完全配合我,大庭廣眾之下,我地就係室外座位擁吻起黎,而且仲係大車勁車果隻,Yuki條脷同我條脷交叉疊左無數次,除左要換氣抖抖之下四片咀唇完全分唔開.
我即時叫埋單,同Yuki係海邊再行兩步打算將個氣氛推到最高漲再撩佢上房,就係Regal門口我胸有成竹叫佢今晚陪住我,點知竟然落筆打三更,Yuki婉拒左我!!我心諗,唔撚係掛,擺到埋口都食唔出?講真,條氣就點都唔順架啦,Yuki話要返去照顧隻貓,得佢自己係屋企,佢一定要返去,我都係得我自己係屋企咋喂,你都照顧下我細佬先得架?


text:
船P有咩玩 ?
(4種海上活動推介 讓你玩轉盛夏)
夏日炎炎,碧海藍天,最好就係約埋班Friend去船P,其實船P有咩玩呢?除咗以前好興嘅夜釣墨魚,香蕉船等都頗為OUT嘅野之外,踏入2022年嘅夏天,出海玩當然多左好多選擇啦,雖然香港海上活動比起台灣同泰國都要少得多,不過都絕對夠你玩轉成個夏天,唔止大人啱玩,細佬仔都可以一齊盡興,當然,所謂嬉山莫嬉水,各類海上活動有咩需要注意或裝備要求,都會同大家講下,無論你係船P攪手或者只係船P參與者,都能豐富夏日海上之旅,一齊睇睇4種至潮海上活動推介啦!
注意:出租遊艇活動受限聚令規管,登船前務必了解相關嘅條文,而參考者同船員亦必須遵守最新嘅防疫措施登船,否則可能會觸犯《預防及控制疾病條例》.
同船P不可分割嘅活動:極速滑水
滑水嘅玩法分為Wakeboarding(有繩滑水)同Wakesurf(無繩滑水),Wakebroading動力源自快艇艇身嘅繩索,玩家拉住繩索,響暴走嘅快艇後面踩住滑水板,利用快艇嘅行駛提供動力,做出各種高難度動作,而且Wakebroading會利用滑水板上的固定嘅靴令玩家雙腳可以固定響塊板上面,比較容易平衡,起水都容易啲,由於對腳同塊板基本融為一體,玩家亦會比較放膽去做騰空動作,加上利用快艇拉力,小浪花都變大跳台.Wakesurf就唔同玩法,同樣係滑水,但繩索嘅最大作用係起水,即係企響塊板度,之後玩家就唔會再拉住條繩,靠快艇行駛留下嘅船尾浪作為前進動力,仲有Wakesurf滑水板上係冇固定靴,一般唔會做騰空動作,而且距離船身只有兩三米距離,容易聽到船上教練有咩指引,所以滑水初學者剛接觸滑水可以先玩Wakesurf,另外,近年多左女仔玩Wakesurf,一嚟速度冇咗快變相唔需要太多體力,二嚟Wakeboarding速度快,碰上小浪花都隨時嚇親自己,三就最重要嘅理由,Wakeboarding 離開隻船老連咁遠,點叫啲Friend影相呀,Wakesurf除咗同隻船近,同朋友交流到,隻手又唔駛揸住條繩個手柄,擺甫士都好發揮好多啦.
船P必玩多功能項目:海上直立板
船P玩乜好?直立板近年亦多咗人留意,因為香港都開始有直立板競賽,佢玩法有啲似獨木舟,不過獨木舟就坐響隻船入面划,直立板就係跪響塊板度或者企響塊板度划,企響直立板嘅視野比獨木舟更加廣闊,而且可以同時訓練平衡力同鍛鍊核心肌肉,例如小腿,腹部及肩部等,有一定經驗後更加邊划邊滑浪,同埋多左小朋友玩呢樣嘢,令直立板成為海上親子活動之一,直立板除左划板比賽滑浪之餘,亦有一班瑜伽愛好者,開海上瑜伽船P,利用直立板響海上練瑜伽,瑜伽本身都係講求平衡力嘅運動,加上響海面上搖搖晃晃,對平衡力嘅要求就更加苛刻,如果你對自己平衡力非常有自信,呢個暑假唔好猶豫,開返個瑜伽船P挑戰下,突破自己啦.
船P扮演海上Iron Man:Flyboard
如果你嫌滑水同直立板唔夠刺激,海上活動中Flyboard應該算係其中最刺激嘅活動之一,原理係利用噴流,吸取海水以高壓水柱形式,由Flybroad噴水口噴出,咁玩家著住Flyboard就會一被高壓水柱推上高空,從而透過擺動Flyboard嘅角度,做出各種空翻或飛行動作,亦伴隨一定嘅危險性,因為Flyboard將玩家由海面推上十米之高都唔難,控制不善好容易受傷,不過可以好似Iron Man咁過下飛行癮,船P玩Flyboard都係基本配套.
探索海底:親子浮潛 (Snorkeling)
開船P玩浮潛,最好選擇有浮潛裝備嘅遊艇會比較方便,某啲浮潛嘅地方唔係咁容易去到,所以開船P都要包船的話,就唔好浪費呢個探索海洋世界嘅機會啦.浮潛受列大眾熱愛嘅原因係因為唔需要咩專業訓練,亦唔需要專業配備,只要著住浮衣,用呼吸管呼吸就可以,就算係小朋友都可以輕鬆體驗潛水水樂趣,疫情冇得飛馬爾代夫,香港又有咩浮潛勝地呢?
(果洲群島)七彩繽紛珊瑚樂園,小朋友一定樂而忘返,西貢出發約一小時船程.
(西貢)東心淇及海下灣都係香港浮潛好去處,唔止可以睇到珊瑚,仲有機會可以睇到小丑魚,海星,海馬等海洋生物.
以上活動需配備救生衣,最好有教練隨行,至於你想喺船P玩啲咩,可以自己上網揀,每隻遊艇都有唔同設施,視乎你興趣,唔同設施有唔同收費,推介你可以上seayou網站睇,無論設施,價錢都羅列得非常清楚,新手老手都啱用.
船P租船連海上活動租賃服務平台:https://www.seayou.hk/hk
船P當然係選擇Kama Delivery嘅外賣到會服務啦!我地有不同人數套餐或單點美食迎合你船P嘅需要,你提早訂購我地開船之前送到, 指定時間指定嘅碼頭,方便快捷,我地嘅Junk Boat Party Set冷熱盤俱備,上船食熱盤當早餐,晏晝玩到餓先開冷盤醫肚,簡直係船P嘅最佳拍檔,歡迎致電或者WhatsApp我地Kama Delivery訂購.
聯絡我們
WhatsApp 查詢/訂購熱線:5188 0757 / 6599 9941
Email:[email protected]
追蹤我們
延伸閱讀
最後更新日期:20-01-2022
*未經許可,以上文章不得轉載或引用*


text:
呢個故事係真實發生的,且應該會keep住更新,因為係真人真事發生既,而我仲喺呢個世界上,所以情節應該會keep住更新.故事內容前段會係講緊一個A0中學生,暗戀左個隔離班既女仔…..去到中六之後因為好多戲劇性既挫折同問題,令到我出現抑鬱,亦發現自己鍾意左個識左好耐既同班好朋友,最慘佢係個男仔黎…..呢樣野亦令我更加煩惱,加重病情,令我出現酗酒自殘既行為.於是我搵左個男仔朋友一齊去隊酒,點知佢原來好似又對我有意思…...但中學畢業之後,我對於我個同班好朋友既感覺愈來愈深,係我第一次感受呢種好深刻,真摯既「愛」,令我知道呢個人除時係我一生所愛…… *你地想睇落去就追稿等我知道啦
錯.愛(真人真事改編)
簡介
我自細就有社交恐懼症,小學既時候連番學都驚.直至我升左上中學,我因為唔想比人知道我咁樣而用一個異樣既目光同態度對待我,而盡量扮到好正常咁(你地知架啦,每當人要喺一個新環境既時候實會有好多假想同擔憂,而我更加係咩都會諗同咪諗好多既人).雖然我都係好驚一啲要引起多人注目既野,例如匯報同分享嗰啲,因為有呢個社交恐懼症,所以我份人都比較怕羞同被動.
我入到黎呢間場學校讀中一之後,我第一班識既人就係阿林,阿俊,阿超同阿熙,而阿熙就喺之後嗰六年都一直同我同班,係我唯一一個中學六年都同班既人,而佢亦到成為左我人生最重要既人......
喺呢間中學入面,我算係一個頗受女仔歡迎既人,因為我本身都注重爬自己既儀容,而且對人都好友善,好願意為人地付出,即使對方同我唔係好熟.喺男仔FRIEND入面,我算係一個比較鍾意出街同做運動既人,而其他人都唔願出街,處於宅宅地既狀態.而且我翻學都會GEL哂頭咁,所以我比人印象都係好整齊,算係型型地既形象.我去到高中既時候亦都更加願意為自己班擔任一個領導既角色,因為我中四至中六都會原班升學,同班人慢慢熟左令我肯為佢地付出.
可能我喺人地眼中係一個人生勝利組,但我只覺得自己係一個失敗者,得不到自己一生最愛既人,屋企煩惱又接二連三咁黎,即使我讀到一間好既大學,我真心覺得自己好折墮.我依家唯一希望既係我愛既人可以接受我,但呢樣野真係好難.


text:
測試上網速度真的有用?
測試上網速度真的有用?
咁測試上網速度係唔係真係有用呢?我哋一般所講嘅測試上網速度呢,其實係去一啲測試速度嘅網站例如係通訊辦嘅寬頻表現測試,又或者係speedtest.net進行測試,咁呢一啲測速網站呢通常撳一個掣呢就可以即時測試你嘅寬頻上網速度.咁大概等30秒呢就可以知道你嘅下載速度,上載速度,網絡時延等等嘅資料.咁呢一啲資料其實係唔係真係有用呢?其實呢可能就好視乎你係點樣去看待呢一啲資料嘅.譬如如果你係想睇下你簽約嘅寬頻速度同你實際測試究竟相差幾遠嘅,又或者你係想睇下究竟你個網速係唔係真係慢咗好多呢,咁呢一啲網站呢可能真係幫到你嘅.
不過通常呢有唔少人都會對測試上網速度有少少誤解嘅,譬如佢地上網睇睇下片突然之間窒機,又或者係上網下載一啲遊戲又或者係應用程式嘅時候,下載速度非常之緩慢.咁佢哋可能呢就會覺得係自己嘅上網速度慢咗,咁就去測試速度嘅網站度測試啦,咁但係測試完呢又發現自己嘅網速呢係冇問題喎.咁呢個時候呢有唔少人呢就會開始質疑測試上網速度係唔係真係有用.咁但係其實事實上呢,好多時候呢可能都唔係測試上網速度嘅網站出現問題,而係你下載應用程式又或者你睇片嘅嗰個網站呢,根本就唔支援咁高嘅下載速度,又或者你嗰個網站呢同時有好多人一齊瀏覽,咁就會令你誤以為呢係你嘅上網速度慢又或者係下載速度慢.咁呢個時候呢其實你只要嘗試瀏覽其他網站,又或者從其他網站下載應用程式呢,就可以知道究竟你嘅上網速度係唔係真係慢咗啦.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我地嘅頻道,我哋下集再同大家分享其他資訊,拜拜!


text:
(體路專欄)機會,我相信係人生最可遇不可求嘅事情.足球世界入面,機會除咗可能係效力心儀球會,夥拍偶像踢波之外,對球員來講更重要嘅係落場比賽.長江後浪推前浪,球隊每一年都會有新世代湧現,望遠啲例如巴塞隆拿翼鋒法迪,曼聯前鋒美臣格連活等 ,望近小小本地聯賽例如晉峰後衛馬文政,愉園後衛葉卓文及上星期以16歲273日打破東方龍獅史上最年輕出場紀錄嘅馬希偉(Timmy).
小說話多做事 含羞答答的Timmy
第一次見到Timmy嘅印象係:「哇,呢個小朋友咁細粒,得唔得㗎?」之後練咗幾堂佢就返咗去葡萄牙.直到最近因為疫情關係,機緣巧合下佢升咗上一隊,再同佢一齊練波仍然係一個沉默寡言,練波好少會聽到佢把聲嘅小朋友,不過,今次唔同在佢已經無咁驚,放膽表現自己,享受每一課訓練.其實坦白講,如果我16歲有啲咁嘅機會,頭幾晚肯定瞓唔着,練波腳都震埋都似,哈哈.青年球員最需要係態度同勇氣,態度當然係勤力練習,做多唔做少;勇氣係面對批評嘅同時敢於展示自己優勢,嘗試將自己踢法融入球隊,並非單純踢交差波就算.諗返轉頭,如果自己份勇氣大多少少,放膽嘗試面對失誤,可能效果同進步又會多少少.
眼見越來越多青年球員浮現,好自然諗返起10年前自己同一班隊友初初出道,由必然降班膽慢慢變到中型班,再能夠贏得各項錦標及踢亞洲賽,呢段甜酸苦辣咩都試過嘅旅程,一定係畢生難忘.當然我哋嘅故事仲未完結,我一定會為將來繼續奮鬥,機會來臨嘅時候,就需要好好把握,錯過咗唔知幾時先再有下一次機會.雖然一分耕耘肯定唔會一分收穫,但係如果凡事都計過度過收穫先再付出,我深信距離成功只會更加遙遠.


text:
傅利葉分析
傅利葉分析(Fourier analysis)係研究一個函數同啲基本三角函數嘅關係嘅,後者可以加和成前者.傅利葉分析當中包含有從函數分解成基本三角函數嘅傅利葉級數同埋傅利葉變換等等過程,經常亦都包含到啲分解過程嘅逆過程.喺仲要普適嘅情況下(抽象調和分析),傅利葉分析個領域研究到廣義嘅傅利葉變換,之經典嘅傅利葉級數,傅利葉變換,同埋拉普拉斯變換,梅林變換與及阿達馬變換都係佢啲特例噉解.
傅利葉分析喺各種科學技術分支裏便都十分之關鍵.佢個應用範圍涵蓋埋物理學(聲學,光學,潮汐,天體物理學),數學(數論,統計,組合論同概率論)嘅好多子科,與及訊號處理,密碼學,海洋學同經濟學等等領域.
經典傅利葉分析啲變體改
下低幅表擺有唔同嘅傅利葉分析過程變體,對應唔同連續性同埋週期性嘅定義域.
- 同 都係週期函數,週期分別係 戥 ;
- 同 都係無限序列,間隔分別係 戥 ;
- 同 都係有限序列,序列長度都係 .
廣義傅利葉分析改
抽象調和分析係拓展傅利葉分析到啲局部緊緻拓撲群嘅,喺啲群度可以用Haar測度嚟定義傅利葉積分,之有勒貝格測度作爲特例.列夫·龐特里亞展引入嘅特徵概念係抽象調和分析嘅核心,即局部緊緻阿標羣 對到N維球胚 嘅連續群同態 .好似線性泛函與及對偶空間,佢哋整體形成對偶群 .對偶群嘅概念係透過龐特里亞展對偶定理證明嘅.喺抽象調和分析當中,廣義嘅傅利葉變換係噉樣定義嘅:
喺揀選 同埋 之下有 ,噉樣就得到經典嘅連續傅利葉變換.


text:
細B啱啱過咗一歲生日,我就希望BB可以健健康康.佢由出世到而家都係一直飲奶粉,之前幾個月佢腸胃唔太好,發現細B有BB便秘,肚仔開始脹,唔知係唔係奶粉熱氣問題,因為哥哥(我大仔)都試過有便秘.我同佢Daddy都有啲擔心,為求解決問題,所以我哋最終決定幫細B轉奶粉.其實由哥哥到細B,我哋都為各種原因試過好多隻牌子既奶粉.如果你問我大牌子好似心X力,X+,美素佳兒金裝好唔好,我可以答你我都試過曬.
BB便秘問題真係好難搞,最經常聽人講就係關奶粉熱氣既事.上個星期問過醫生,佢話奶粉熱氣只係我哋通俗嘅叫法,主要原因係因為好多奶粉入面都有棕櫚酸,係由棕櫚油代謝時產生,容易同腸道中的鈣離子結合,形成難以消化嘅鈣皂,導致BB便秘,睇落去就似食奶粉熱氣.另外,普通奶粉入面含有牛奶蛋白,係一種大分子蛋白,腸胃一定要分泌夠多嘅胃酸同大量消化酶,先可以消化到蛋白,吸收到營養,對於腸道發育仲未成熟嘅BB嚟講,含牛奶蛋白嘅奶粉係好難消化同吸收,當佢哋積聚喺腸胃,就會造成BB便秘,或者出現腸胃不適症狀.
每次見到BB便秘嗰陣咁辛苦我都好心痛,有時肛門仲會損.BB嘅消化系統比較弱,奶粉熱氣(醫生唔好意思啦,我都係通俗啲叫翻奶粉熱氣)就容易令BB肚脹,肚痛,便秘等症狀.每次BB便秘既時候,細B啲皮膚好易乾燥,甚至龜裂,疑似有食奶粉熱氣症狀.另外,奶粉熱氣除咗引起BB便秘之外,仲會令BB眼屎多咗,有時仲會生痱滋同嘴唇乾裂.通常我會畀多啲水BB飲,可以降熱氣之餘,又可以促進腸胃蠕動,幫助腸胃消化.
除咗俾BB飲多D水可以緩解一下奶粉熱氣之外,奶粉配方都好重要,畢竟係BB主要食糧吖嘛.醫生教落,幫BB揀奶粉時候,要留意奶粉中的蛋白粉子,越細越天然既蛋白粉子,越容易俾腸胃消化,BB便秘問題自然少啲啦!另外,天然蛋白小分子需要經適溫處理,單次成粉,避免過度加熱,先可以保存在奶粉裡面.依個處理過程對奶源有非常高要求,通常要有專屬自家農場既奶粉牌子先可以做到.
其實由我大仔到細B,我真係試過好多隻奶粉.比較多人識既就有雅X,美XX同美素XX.每次有其他媽咪想幫BB轉奶粉,問我心X力,X+,X X美素佳兒金裝好唔好,我都會話要睇下同BB夾唔夾.
好似今次細B既問題,幫我哋解決咗問題既就係XX美素佳兒金裝.我其實都係按住醫生既Tips去搵奶粉.睇翻美素XX官方資料,先知道裡面既NOVAS柔軟小蛋白係一些好細小既蛋白份子,好似豆腐咁容易被BB腸道消化,咁BB唔會咁容易有便便問題.仲有優質益生纖維(Prebiotics) – GOS,俾腸道益生菌提供養分,咁多對BB腸道好既營養加埋一齊,一定唔怕BB有便秘問題!
加埋佢仲係仲係自家農場出產既奶源添,咁樣奶粉就唔駛太多加工就可以入罐.少D加工就會少D 熱氣.奶源方面有質量保證,真係Fit曬我既要求.
從細B轉奶粉到而家都食咗差唔多3個月,便便由開始幾日一次,又乾又硬,到而家每日都有便便,而且顏色同軟硬度都正常,我個人覺得奶粉熱氣同埋BB便秘問題真係好咗好多.所以問我XX美素佳兒金裝好唔好,我緊係話好,起碼解決咗細B同我哋既問題.不過都係個句,配方奶粉好唔好,真係要試過同BB夾唔夾先知架.
*本文章有關的奶粉熱氣或BB便秘內容均屬個人意見,並不代表任何品牌(公司)與本網站言論或立場.若BB便秘情況沒有改善或情況嚴重,請立即求醫.
圖片來源:shutterstock
14 Dec
15 Dec
15 Dec
15 Dec
15 Dec
14 Dec
14 Dec
15 Dec
15 Jun
15 Dec


text:
講起我嘅牙周炎我就覺得可怕了,以前成日刷牙流牙血仲以為自己太大力,牙肉時不時又痛又腫但系過幾日又唔痛,就冇點理佢.如果唔系嗰日我睇到自己嘅牙好似有d松,我真系冇意識到自己嘅問題咁嚴重.
珠海牙周炎治療
我嘅仔之前到珠海嗰間皓齒口腔醫院箍牙,所以就趁著同佢複診嗰陣我順便做牙周治療.呢間醫院要提前預約嘅,提前預約會報銷車費同打九折.我哋同呢d醫生護士依家都幾熟噶啦,大家好似自己人咁,有講有笑,做牙周治療都冇咁緊張.
開始嘅時候醫生會耐心聽我講我嘅問題,檢查我嘅牙齒,就安排我影一張CT,然後確定治療方案.好彩我嘅牙周炎唔算特別嚴重,按照醫生嘅安排治療就可以好快好翻.做齦下刮治前會先洗牙,洗完牙之後醫生就幫我打麻醉藥,打完麻醉冇幾耐就開始冇咩感覺了.醫生用一隻尖探針測量齦下牙石嘅深度同牙周袋嘅大細,標記位置,然後再用牙刷清潔表面嘅污跡.齦下刮治用嘅系一隻有鉤嘅好似隻筆咁嘅嘢,就覺得佢喺度來回咁刮.齦下刮治好似用咗幾多時間噶,可能一個鐘左右.我嘅牙齒有兩隻鬆鬆哋,所以要做固定.大概嘅流程就喺咁噶啦,呢次做完治療要喺一個星期之後翻來複診,睇下牙周情況恢復得如何.呢次經歷真系提醒我以後要認真保護牙齒!
我覺得呢間醫院唔錯,我嘅仔同埋我都系喺呢度睇過,我嘅牙周炎都慢慢好咗,牙齒都冇動過啦!所以呢間醫院我比5星好評,人好服務好,技術都好.有牙周炎症狀嘅朋友千奇唔好唔理佢,發現有早期症狀要及時就診治療,長期受牙周炎折磨實在太痛苦啦!
以上就系「如何評價第一次喺珠海做牙周治療?」嘅介紹.


text:
系旺角無意間見到呢間新派點心店,好多報紙都有廣告
消暑冬瓜湯包
即係配冬瓜盅湯底嘅灌湯餃,裡面有埋夜香花,所以真係有冬瓜盅嘅感覺
黑魚子燒賣,無咩特別,只係蟹子變成黑魚子,不過黑魚子有D腥
迷你漢堡$20
出面嘅報站就話麵包自己焗嘅,呢個唔知啦!不過我知道裡面塊漢堡扒係墨魚膠,同埋沙律醬有Wasabi,有D刺激
拆開
鮮上肉響鈴腸(唔記得$20定26)
炸兩改良版,響鈴卷夠脆,而且有豬肉,都算夠味,另外一個好處就係豉油分開上,唔怕浸濕響鈴卷,不過腸粉本身唔算特別好食.
燒汁雞肉串燒球$20
即係包左雞肉粒嘅鹹水角,不過我唔係好明點解要綠色
向西嫩雞竹筒飯$24
呢度差不多每枱都有叫竹筒飯,竹筒飯真係有竹香味,唔會好似出面咁加個金屬桶.
雖然叫向西嫩雞,不過原來竹筒飯嘅雞,唔係來自東莞,更加唔係來自北方,唔會又白又滑,原來只係一隻雪雞,真係俾你『老點』WO!
另外每枱都有叫雲吞雞,其實就係雲吞+幾舊雞肉!
另外一題隔離枱叫左戚風斑蘭馬拉糕,顏色好鮮綠,完全人造色素嘅感覺,好彩無叫!
四式小甜品(全部布丁都齊曬啦,原本每個$9,兩個期,呢度$33)左至右
限定榴蓮小布丁:榴蓮唔太濃,容易入口
呂宋香芒小布丁:好多芒果肉
回歸石榴小布丁:其實都係番石榴,不過香港都好少番石榴味甜品,味道清新
一口忌廉焦糖蛋:上面嘅焦糖又熱又脆,竟然系點心店食到焦糖燉蛋!


text:
喺唔少影視作品當中,當個主角係一啲重要人物或者領導人嘅時候,通常都會有幾個替身去為自己分擔風險,咁到底呢種事喺現實又會唔會發生呢?答案係會架!前蘇聯領導人史太林一生甚至仲有好多個替身,今次阿史就同大家講一講啦!
到底史太林一生有幾多個替身?其實由於冇明確嘅記錄流出,所以西方學者一直都冇公論,但就可以肯定有以下呢幾個人物,其中一個最為出名嘅就係達達耶夫.出生喺1926年嘅佢原本係烏克蘭國家歌舞團嘅一個舞者,因為戰爭而入到第132師上前線表演振奮士氣,當時就已經有唔少人覺得佢生得好似史太林.之不過,亦都係因為呢一點,令到佢被肅反人員以專機帶到莫斯科,要求佢以後都扮演史太林,由增肥,縫製衣服,揣摩表情,動作等等嘅訓練之下,達達耶夫曾經代過史太林上觀禮台,上過電視,所有舉動都得到史太林認同.
盧比茨基如樣都係史友林替身,佢甚至仲需要做外科手術改動鼻嘅形象,喺面上加啲「麻子」,足足用咗六個月時間將佢打造成史太林.而據後來蘇聯內務人民委員會嘅官員描述,其實佢足足做咗史太林替身十五年,真係估佢唔到!而另外兩個替身雖然冇太多記載,但史學家就一般認為史太林一生係有四個替身,唔知史友們又點睇呢?
原圖嚟自網絡